21.6.2010 B7-0406/2010 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl jaunų ūkininkų profesinio mokymo programų sukūrimo
Vasilica Viorica Dăncilă
PE441.988v01-00 B7‑0406/2010 Europos Parlamento rezoliucija dėl jaunų ūkininkų profesinio mokymo programų sukūrimo
Europos Parlamentas ,
– atsižvelgdamas į savo 2008 m. birželio 5 d. rezoliuciją dėl jaunųjų ūkininkų ateities pagal vykdomą BŽŪP reformą ( 2007/2194(INI) ),
– atsižvelgdamas į asociacijos „Mūsų Europa“ atliktą tyrimą „BŽŪP reforma po 2013 m. Tolimesnės ateities vizija“,
– atsižvelgdamas į Darbo tvarkos taisyklių 120 straipsnį,
A. kadangi pagal paskutines Eurobarometro apklausas 90 proc. Europos piliečių mano, kad žemės ūkis ir kaimo vietovės yra svarbūs Europos ateičiai,
B. kadangi reikėtų remti jaunų ūkininkų profesinį mokymą ir skatinti jaunąsias kartas dirbti žemės ūkio sektoriuje, padedant jiems įsitvirtinti,
C. kadangi jauni ūkininkai turėtų gauti paramą, kad galėtų įgyti būtinus žemės ūkio subjektų valdymo gebėjimus,
1. siūlo sukurti jauniems Europos ūkininkams skirtas programas, kurios jiems leistų stažuotis žemės ūkyje kitose Europos Sąjungos šalyse;
2. ragina Komisiją aktyviai remti šių programų kūrimo teisinį pagrindą ir būtiną finansavimą, kadangi skubiai reikia pritraukti jaunąsias kartas į kaimo vietoves;
3. ragina valstybes nares propaguoti ir skatinti jaunų ūkininkų dalyvavimą tokiose programose atsižvelgiant į tai, kad su nedarbu kaimo vietovėse galima kovoti siūlant naujas perspektyvas ir naujus pajamų šaltinius.
