Nuobaudos už eismo taisyklių pažeidimą užsienyje išvengti nebepavyks
Transportas
2008-12-17 - 12:21
Asmenys, pažeidę kelių eismo taisykles kitoje ES valstybėje, neretai išvengia atsakomybės dėl to, kad duomenys apie pažeidimą nepasiekia jų šalies institucijų. Netrukus tai turėtų pasikeisti. Trečiadienį Europos Parlamentas patvirtino ataskaitą dėl direktyvos, kuria siekiama užtikrinti nuobaudų taikymą kelių eismo pažeidėjams tuomet, kai automobilis registruotas kitoje Sąjungos šalyje
(594 balsai už, 35 prieš, 40 susilaikė). Parlamento priimtas pataisas toliau svarstys ES Taryba.
Kol kas direktyvą numatoma taikyti tik keturių rūšių pažeidimams – leistino greičio viršijimui, vairavimui išgėrus, vairavimui neprisisegus saugos diržų bei šviesoforo signalų nepaisymui. Šie pažeidimai sukelia daugiausia avarijų ir nusineša daugiausia gyvybių. Per dvejus metus nuo direktyvos įsigaliojimo Europos Komisija turės įvertinti padėtį ir nespręsti, ar neverta išplėsti jos nuostatų ir kitiems kelių eismo taisyklių pažeidimams. Direktyva leis įdiegti bendrą ES šalių elektroninę duomenų bazę, kuri įgalins atitinkamas instancijas persiųsti informaciją apie pažeidėjo tapatybę ar automobilio registracijos numerį į tą ES šalį, kurios pilietis jis yra ar kurioje jis gyvena. Šaliai gavus pranešimą apie pažeidėją ir vietą, kurioje buvo įvykdytas nusižengimas, ši galės apie tai informuoti automobilio savininką ir taikyti nuobaudą pažeidėjui. Ši direktyva nesuvienodins nei kelių eismo taisyklių, nei nuobaudų už jų pažeidimus – jos ir toliau priklausys nuo atskirų valstybių įstatymų. Europarlamentarai taip pat norėtų įtraukti į direktyvą rekomendacijas padidinti patikrų skaičių keliuose, ypač tose valstybėse, kuriose žuvusiųjų eismo nelaimėse skaičius viršija ES vidurkį. Jose automobilių greičio patikrų turėtų padaugėti 30 proc., mano EP. Savo ruožtu, europarlamentarų nuomone, bent 30 proc. vairuotojų kasmet turėtų būti patikrinama dėl alkoholio vartojimo, o bent šešias savaites per metus turėtų būti intensyviai tikrinama, ar vairuotojai ir keleiviai prisisegę saugos diržus – ypač ten, kur linkstama nesilaikyti šio reikalavimo. Pagal bendro sprendimo procedūrą Parlamento priimtas pataisas toliau svarstys ES Taryba. Tikėtinas antrasis svarstymas.
Inés AYALA SENDER (PSE, ES) A6-0371/2008 Dėl sklandesnio tarpvalstybinio kelių eismo saugumo užtikrinimo
Bendro sprendimo procedūra, pirmasis svarstymas.
Svarstymas: 2008-12-16.
Balsavimas: 2008-12-17 20081216IPR44859 Daugiau šia tema – „Euractiv“
LT
1
LINK
http://www.euractiv.com/en/transport/meps-back-cross-border-traffic-fines/article-175218
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
