5.10.2009 B7-0087/2009 PASIŪLYMAS DĖL REZOLIUCIJOS pagal Darbo tvarkos taisyklių 120 straipsnį
dėl teritorijos apsaugos, dėl teritorijų, kurioms gresia hidrogeologiniai pavojai, padėties stebėsenos ir dėl Europos duomenų rinkimo centro
Cristiana Muscardini
PE428.692v01-00 B7‑0087/2009 Pasiūlymas dėl Europos Parlamento rezoliucijos dėl teritorijos apsaugos, dėl teritorijų, kurioms gresia hidrogeologiniai pavojai, padėties stebėsenos ir dėl Europos duomenų rinkimo centro
Europos Parlamentas ,
– atsižvelgdamas į savo ankstesnes rezoliucijas dėl aplinkos apsaugos, ypač atkreipdamas dėmesį į hidrogeologinius aspektus,
– atsižvelgdamas į Darbo tvarkos taisyklių 120 straipsnį,
A. kadangi viena po kitos dažnai vyko aplinkos katastrofos, kurių metu tragiškai žuvo daugybė žmonių ir kurios padarė aplinkai daug nuostolių,
B. kadangi žmonės, gyvenantys nuo panašių nelaimių nukentėjusiose vietovėse, dėl to patyrė didelių ekonominių nuostolių, kokių dabar patiriama ir Mesinos provincijoje,
C. kadangi reikia stebėti šias teritorijas tam, kad būtų išvengta namų ir gamyklų statybų geologiškai netinkamoje vietoje ir kad prieš šių taisyklių pažeidėjus būtų imtasi priemonių,
1. ragina Komisiją ir Tarybą kviesti valstybes nares patikrinti rizikos lygį savo teritorijose ir atkurti vietoves bei pastatus, kuriems gresia nuošliaužų pavojus, taip pat apibrėžti įstaigų, kurios turėtų būti atsakingos už minėtų priemonių įgyvendinimą teritorijoje, įsipareigojimus;
2. prašo Komisijos ir Tarybos užtikrinti, kad ekonominei rekonstrukcijai numatyta parama būtų skiriama po to, kai bus apibrėžti įsipareigojimai, ir, jei įsipareigojimai patvirtinami, numatyti, kad Europos fondus valdytų tos šalies, kurią ištiko nelaimė, vyriausybės paskirtas atsakingas Komisijos narys;
3. prašo Komisijos ir Tarybos pasirūpinti, kad būtų įkurtas Europos centras, kuris rinktų su rizika susijusius duomenis ir nuolat tikrintų, ar laikomasi galiojančių draudimų.
