Klausimas, į kurį atsakoma žodžiu, Nr. O-000019/2012
Komisijai
Darbo tvarkos taisyklių 115 straipsnis
Jo Leinen
,
Bas Eickhout
,
Gerben-Jan Gerbrandy
,
Richard Seeber
,
Sabine Wils
Aplinkos, visuomenės sveikatos ir maisto saugos komiteto vadu Tema: Žaliosios juostos iniciatyva
Europos žalioji juosta yra unikalus ruožas, besidriekiantis daugiau nei 12 500 km ir jungiantis 24 šalis abipus buvusios geležinės uždangos, už kurios daugelį metų neveikiamos žmogaus veiklos prieglobstį rado nykstančios gyvūnų ir augalų rūšys. Žaliosios juostos iniciatyva siekiama nuo Barenco iki Juodosios jūros sukurti ekologinį tinklą, jungiantį daug įvairių ekosistemų ir buveinių, siekiant išsaugoti biologinę įvairovę. Ši juosta galėtų būti tarpvalstybinio bendradarbiavimo gamtos apsaugos ir tvarios regioninės plėtros bei bendros Europos gamtos paveldo išsaugojimo simbolis.
1. Kaip Komisija remia Žaliosios juostos iniciatyvą?
2. Ar Komisija planuoja finansuoti tarpvalstybinius projektus ir veiklą (taip pat bendradarbiavimo su ne ES šalimis), kuriais siekiama apsaugoti ir plėtoti Europos žaliąją juostą?
3. Kokių iniciatyvų Komisija imasi ar planuoja imtis siekdama didinti visuomenės informuotumą apie Žaliosios juostos iniciatyvą abipus buvusios geležinės uždangos?
