A6-0129/2009
12.3.2009
*
PRANEŠIMAS
dėl pasiūlymo dėl Tarybos reglamento, nustatančio Bendrijos atleidimo nuo muitų sistemą (kodifikuota redakcija)
(COM(2008)0842 – C6‑0019/2009 – 2008/0235(CNS))
Teisės reikalų komitetas
Pranešėja:
Lidia Joanna Geringer de Oedenberg
(Kodifikavimas. Darbo tvarkos taisyklių 80 straipsnis)
PE 421.339v01-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai
visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
PRIEDAS. EUROPOS PARLAMENTO, TARYBOS IR KOMISIJOS TEISĖS TARNYBŲ KONSULTACINĖS DARBO GRUPĖS NUOMONĖ 6
PROCEDŪRA.............................................................................................................................8
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos reglamento, nustatančio Bendrijos atleidimo nuo muitų sistemą (kodifikuota redakcija)
( COM(2008)0842 – C6‑0019/2009 – 2008/0235(CNS) )
(Konsultavimosi procedūra: kodifikavimas)
Europos Parlamentas ,
– atsižvelgdamas į Komisijos pasiūlymą Tarybai ( COM(2008)0842 ),
– atsižvelgdamas į EB sutarties 26, 37 ir 308 straipsnius, pagal kuriuos Taryba kreipėsi į Parlamentą dėl konsultacijos ( C6‑0019/2009 ),
– atsižvelgdamas į 1994 m. gruodžio 20 d. Tarpinstitucinį susitarimą dėl pagreitinto teisės aktų tekstų oficialaus kodifikavimo darbo metodo
OL C 102, 1996 4 4, p. 2. ,
– atsižvelgdamas į Darbo tvarkos taisyklių 80 ir 51 straipsnius,
– atsižvelgdamas į Teisės reikalų komiteto pranešimą ( A6‑0129/2009 ),
A. kadangi, Europos Parlamento, Tarybos ir Komisijos teisės tarnybų konsultacinės darbo grupės nuomone, minėtuoju pasiūlymu siekiama tik kodifikuoti esamus tekstus nekeičiant jų esmės,
1. pritaria Komisijos pasiūlymui su pataisomis, padarytomis atsižvelgiant į Europos Parlamento, Tarybos ir Komisijos teisės tarnybų konsultacinės darbo grupės rekomendacijas;
2. paveda Pirmininkui perduoti Parlamento poziciją Tarybai ir Komisijai.
PRIEDAS. EUROPOS PARLAMENTO, TARYBOS IR KOMISIJOS TEISĖS TARNYBŲ KONSULTACINĖS DARBO GRUPĖS NUOMONĖ
TEISĖS TARNYBŲ
KONSULTACINĖ DARBO GRUPĖ
2009 m. vasario 12 d., Briuselis
NUOMONĖ
PATEIKTA EUROPOS PARLAMENTUI
TARYBAI
KOMISIJAI
Pasiūlymas dėl Tarybos reglamento, nustatančio Bendrijos atleidimo nuo muitų sistemą
2008 m. gruodžio 11 d. COM(2008) 842 galutinis – 2008/0235 (CNS)
Atsižvelgdama į 1994 m. gruodžio 20 d. Tarpinstitucinį susitarimą dėl pagreitinto teisės aktų tekstų oficialaus kodifikavimo darbo metodo, ypač į jo 4 dalį, konsultacinė darbo grupė, kurią sudaro Europos Parlamento, Tarybos ir Komisijos teisės tarnybų atstovai, 2009 m. sausio 20 d. susirinko į posėdį, kuriame buvo svarstytas Komisijos pateiktas minėtasis pasiūlymas.
Svarstydama
Konsultacinė darbo grupė turėjo pasiūlymo variantus 22 kalbomis, tačiau dirbo naudodamasi dokumentu anglų kalba – svarstomo pasiūlymo teksto originalo kalba. pasiūlymą dėl Tarybos sprendimo, kuriuo siekiama kodifikuoti 1983 m. kovo 28 d. Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą, konsultacinė darbo grupė bendru sutarimu nustatė:
1) 109 straipsnyje turėtų būti vėl įrašyta pritaikyta Reglamento (EEB) Nr. 918/83 114 straipsnio antra įtrauka. Atlikus šį pakeitimą pasiūlymo dėl kodifikavimo 109 straipsnio tekstas būtų toks:
„109 straipsnis
1. Valstybės narės gali apriboti be muitų leidžiamų įvežti degalų kiekį šiais atvejais:
a) kai tarptautiniuose pervežimuose dalyvaujanti komercinė motorinė transporto priemonė įvažiuoja į valstybės narės pasienio zoną ne daugiau kaip 25 km matuojant tiesia linija, jei tokiose kelionėse dalyvauja asmenys, gyvenantys pasienio zonoje;
b) kai privati motorinė transporto priemonė priklauso asmenims, gyvenantiems pasienio zonoje.
2. Taikant 1 dalies nuostatas, „pasienio zona“ – tai, nepažeidžiant šioje srityje sudarytų konvencijų, zona, kuri nuo sienos pačia tiesiausia linija tęsiasi ne daugiau kaip 15 kilometrų. Vietiniai administraciniai rajonai, kurių teritorijos dalis patenka į tą zoną, taip pat laikomi pasienio zonos dalimi. Valstybės narės gali taikyti šių taisyklių išimtis.“;
2) 111 straipsnyje tarp žodžių „muitų“ ir „taikomas“ turėtų būti vėl įrašyti žodžiai „taip pat“, esantys dabartiniame Reglamento (EEB) Nr. 918/83 116 straipsnyje;
3) 127 straipsnio antroje pastraipoje pateikiama nuoroda „Reglamento (EEB) Nr. 2913/92 18 straipsnio 1 dalyje“ turėtų būti pritaikyta taip, kad taptų nuoroda „Reglamento (EEB) Nr. 2913/92 18 straipsnio 2 dalyje“;
4) 130 straipsnyje turėtų būti vėl įrašytas pritaikytas Reglamento (EEB) Nr. 918/83 135 straipsnio c punktas. Atlikus šį pakeitimą pasiūlymo dėl kodifikavimo 130 straipsnio tekstas būtų toks:
„130 straipsnis
Šis reglamentas nekliudo:
a) Graikijai ir toliau taikyti Ato kalnui specialų statusą, kurį jam suteikia Graikijos konstitucijos 105 straipsnis;
b) kol įsigalios Bendrijos ir Andoros prekybinius santykius nustatantys susitarimai, Ispanijai bei Prancūzijai ir toliau taikyti atleidimą nuo muitų atitinkamai pagal šių šalių ir Andoros 1867 m. liepos 13 d. ir 1967 m. lapkričio 22 ir 23 d. konvenciją;
c) valstybėms narėms iki EUR 210 taikyti atleidimą nuo muitų, kurį jos 1983 m. sausio 1 d. nustatė į užsienį keliaujantiems prekybos laivyno jūrininkams;
d) Jungtinei Karalystei ir toliau taikyti 1960 m. rugpjūčio 16 d. Sutartyje dėl Kipro Respublikos sukūrimo numatytą atleidimą nuo importo muitų prekėms, skirtoms jos pajėgų, jas lydinčio civilinio personalo naudojimui arba jų valgyklų aprūpinimui.“;
5) kalbant apie I, II, III ir IV priedus, pripažinta, kad tam tikrus tuose prieduose pateikiamus kombinuotosios nomenklatūros kodus ir aprašymus gali tekti pritaikyti, siekiant atsižvelgti į Tarybos reglamento (EEB) Nr. 2658/87 I priedą, iš dalies pakeistą Komisijos reglamentu (EB) Nr. 1031/2008.
Apsvarsčiusi šį pasiūlymą konsultacinė darbo grupė bendru sutarimu nusprendė, kad pasiūlymu siekiama tik kodifikuoti esamus tekstus nekeičiant jų esmės.
C. PENNERA J.-C. PIRIS C.-F.DURAND
Juriskonsultas Juriskonsultas Generalinė direktorė
PROCEDŪRA
Pavadinimas
Bendrijos atleidimo nuo muitų sistema (kodifikuota redakcija)
Nuorodos
KOM(2008)0842 – C6-0019/2009 – 2008/0235(CNS)
Konsultacijos su EP data
12.1.2009
Atsakingas komitetas
Paskelbimo plenariniame posėdyje data
JURI
15.1.2009
Pranešėjas(-ai)
Paskyrimo data
Lidia Joanna Geringer de Oedenberg
3.11.2008
Priėmimo data
9.3.2009
Pateikimo data
12.3.2009
