EP patvirtinta telekomunikacijų direktyva sustiprins vartotojų teises ir konkurenciją
Žinių visuomenė
2009-11-24 - 12:56
Antradienį Europos Parlamentas patvirtino direktyvą dėl ES telekomunikacijų taisyklių reformos (510 balsų už, 40 prieš, 24 susilaikė). Naujosiomis taisyklėmis, kurios ES šalyse įsigalios iki 2011 m. pavasario, bus išplėstos vartotojų teisės, užtikrinta prieigos prie interneto ir duomenų apsauga, sustiprinta konkurencija ir modernizuotas radijo spektro naudojimas.
Persvarstytoje Pagrindų direktyvoje dėl elektroninių ryšių tinklų ir paslaugų bendrosios reguliavimo sistemos, dėl kurios Parlamento pranešėja buvo paskirta Catherine Trautmann (S&D, Prancūzija), be kitų dalykų, numatomos interneto prieigos apsaugos priemonės: interneto tiekimas vartotojui gali būti apribotas tik jei tokia priemonė „būtina demokratinėje visuomenėje“ ir tik po „išankstinio teisingo ir nešališko proceso“, kuriuo būtų suteikta galimybė vartotojams išdėstyti savo argumentus ir teisiškai apsiginti. Įrodinėjimo pareiga tenka kaltinimus pateikusiai šaliai, be to, sprendimą bus galima apskųsti.
Nuostata dėl vartotojų apsaugos nuo netinkamo interneto prieigos ribojimo direktyvoje atsirado EP dėka. Tai buvo paskutinis nebaigtas spręsti telekomunikacijų teisės aktų rinkinio klausimas, dėl kurio EP ir Tarybos atstovai susitarė lapkričio 5 d. per taikinimo posėdį.
Kitos svarbesnės direktyvoje numatytos naujovės: suderintas radijo spektro valdymas visoje ES, ypač siekiant iki 2012 m. pereiti nuo analoginės prie skaitmeninės televizijos; ES valstybių telekomunikacijų reguliavimo institucijų bendradarbiavimas; ir galimybė valstybėms taikyti „funkcinį atskyrimą“, t. y. reikalavimą, kad didelę įtaką rinkoje turintys operatoriai atskirtų savo tinklo infrastruktūrą nuo verslo subjektų, siūlančių paslaugas, kurioms teikti naudojama ši infrastruktūra.
Tuo tarpu jau gegužės mėn. patvirtintose dviejose telekomunikacijų vartotojų teisių direktyvose, kurios yra šio teisės aktų rinkinio dalis, numatyta teisė ryšių operatorių pakeitusiems klientams perkelti savo mobiliojo telefono numerį per vieną darbo dieną, taip pat geresnė asmens duomenų ir privatumo apsauga, pvz., reikalaujant interneto vartotojo sutikimo naudoti interneto slapukus ( cookies ). Tuomet taip pat nuspręsta įsteigti Europos elektroninių ryšių reguliuotojų instituciją, jungiančią visų 27 ES šalių ryšių reguliuotojus.
EP ir Tarybos pirmininkai iškilmingai pasirašys telekomunikacijų teisės aktų rinkinį trečiadienį 15 val. Jis įsigalios gruodį, tačiau bus įgyvendinamas laipsniškai. Europos elektroninių ryšių reguliuotojų institucija bus įsteigta jau 2010 m. pavasarį, tuo tarpu telekomunikacijų vartotojų teisių direktyvos bei antradienį patvirtinta pagrindų direktyva turės būti perkeltos į ES šalių teisę iki 2011 m. pavasario.
Patvirtinus pagrindų direktyvą, EP pirmininkas Jerzy Buzek teigė: „Šis teisės aktų rinkinys yra puikus pavyzdys to, kaip Europos teisėkūra tiesiogiai veikia kasdieninį piliečių gyvenimą. Džiaugiuosi, kad prisidėjome prie elektroninių ryšių ir interneto vartotojų teisių sustiprinimo“. Tuo tarpu EP pranešėja šiuo klausimu Catherine Trautmann (S&D, Prancūzija) pridūrė, jog tai pirmasis kartas ES teisėkūroje, kai interneto prieigos teisė susieta su žmogaus teisėmis ir pagrindinėmis laisvėmis.
Bendro sprendimo procedūra, trečiasis svarstymas.
Svarstymas: 2009-11-23. Balsavimas: 2009-11-24 20091123IPR65038 Pranešimas spaudai po taikinimo susitarimo EP ataskaitos tekstas Apie pranešėją C. Trautmann Daugiau informacijos Dažniausi klausimai EP debatai (anglų k.), 25:41
LT
3
LINK
/members/expert/committees/view.do?language=LT&id=1129
LT
6
MULTIMEDIA
20091124MLT65107.asf
-//EP//TEXT IM-PRESS 20091105IPR63793 0 NOT XML V0//LT
-//EP//TEXT JOINT-TEXT C7-2009-0273 0 NOT XML V0//LT
-//EP//TEXT IM-PRESS 20091112BKG64357 0 NOT XML V0//LT
-//EP//TEXT IM-PRESS 20091105BKG63887 0 NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
