2010 m. Europos Parlamentui pateiktos 1 655 peticijos
Institucijos
2011-05-16 - 14:01
Jei peticijoje keliami klausimai nepatenka į ES kompetencijos sritį, ji pripažįstama nepriimtina Aplinkosauga ir pagrindinių teisių apsauga išlieka svarbiausiu piliečių rūpesčiu Europos Parlamentui teikiamose peticijose. Vis daugiau žmonių atsigręžia į elektronines peticijas: pernai internetu pateikta net 63 proc. peticijų. Artėjant piliečių iniciatyvos teisės įsigaliojimui ir Europos pilietybės metams, pažvelkime 2010 m. pateiktus į skundus dėl europinių taisyklių nepaisymo.
Willio Meyer (Vieningieji kairieji/Šiaurės šalių žalieji kairieji, Ispanija) rengiamą ataskaitą dėl Peticijų komiteto veiklos 2010 m. rengiamasi tvirtinti birželio 14 d., o plenarinę sesiją ji turėtų pasiekti liepos pradžioje.
Lėta pradžia
Peticija – dar senovėje egzistavusi teisė kreiptis į valdovą prašant apsaugoti teises ir imtis priemonių prieš piktnaudžiavimą. Šiais laikais peticija – tai raštinis pareiškimas, kuriuo siekiama atkreipti dėmesį į galimus pažeidimus ir reikalaujama ištaisyti padėtį. Į galimą europinių teisės aktų nepaisymą norintys atkreipti dėmesį ES piliečiai kreipiasi į Europos Parlamentą.
Pirmoji peticija EP pirmtakę – Parlamentinę Asamblėją – pasiekė dar 1958 m. Iš Nyderlandų rašytam laiške atkreiptas dėmesys į sukčiavimą prekiaujant metalo laužu ir reikalauta nuostolių atlyginimo. Antrosios peticijos Parlamentas sulaukė tik 1964 m., o vėliau sekusį dešimtmetį EP kasmet pasiekdavo ne daugiau nei dešimt peticijų.
Augant Parlamento galioms, didėjo į jį besikreipiančių žmonių skaičius: 2010 m. EP gavo 1 655 individualias ir kolektyvines peticijas.
2010-ieji: Europos piliečių rūpesčiai
Pernai ES piliečiai atkreipė dėmesį į sukčiavimą siekiant išvilioti pinigus iš verslininkų siūlant „nemokamai“ reklamuotis įmonių kataloguose, skundėsi dėl profesinių kvalifikacijų nepripažinimo svečiose ES šalyse ir reikalavo efektyvesnio maisto produktų ženklinimo. Europiečiai atkreipė dėmesį į galimą užsieniečių diskriminavimą Austrijos slidinėjimo trasose, atliekų krizę Italijos Kampanijos regione ir kitas problemas.
Lietuvos piliečiai 2010 m. teikė peticijas dėl aukštų kuro kainų, galimos teisininkų diskriminacijos ir butų savininkų teisių pažeidimo, derybų dėl Antipiratinės sutarties (ACTA), bankų kortelių taisyklių ir el. vyriausybės portalo blokavimo, skirtingų Lisabonos sutarties kalbinių versijų autentiškumo. Priimtinomis paskelbta ir išnagrinėta 12 iš Lietuvos pernai gautų peticijų.
Kone pusė peticijų – nepriimtinos
Iš 1 655 pernai gautų peticijų, 864 (52 proc.) buvo priimtinos, t.y. patenkančios į Europos Sąjungos kompetencijos sritį. Pastaruoju metu nuolat augęs „europeticijų“ skaičius pernai mažėjo 14 proc.
„Nepriimtinomis“ pripažintos peticijos nėra svarstomos – jose ES kompetencija paprastai painiojama su valstybių narių ar Europos Žmogaus Teisių Teismo įgaliojimais. EP Peticijų komitetas nenagrinėja skundų dėl nacionalinių teismų sprendimų.
Dauguma peticijų pateiktos dėl Ispanijos, pačios ES, Vokietijos ir Italijos institucijų veiksmų, piliečiams labiausiai rūpi aplinkosaugos ir pagrindinių teisių apsaugos klausimai. Peticijas galima teikti bet kuria iš oficialiųjų Europos Sąjungos kalbų, tačiau dauguma peticijų pateikiamos vokiečių ir anglų kalbomis.
Aktyviausiai peticijas teikia vokiečiai, ispanai, italai, rumunai ir lenkai, rečiausiai jų sulaukta iš Estijos, Slovėnijos ir Slovakijos piliečių. Peticijų siuntimas paštu palaipsniui tampa praeitimi: 2010 m. 63 proc. peticijų pateikta internetu.
Piliečių iniciatyvos link
Peticijos teikimas Europos Parlamentui – būdas atkreipti dėmesį į ES teisės pažeidimus, tuo tarpu 2012 m. balandį startuojanti „piliečių iniciatyvos“ teisė taps įrankiu, leisiančiu europiečiams teikti pasiūlymus dėl teisės aktų kūrimo ir keitimo. Europos Komisija privalės per tris mėnesius apsvarstyti siūlymus, kurie per metus sulauks bent milijono piliečių iš ketvirtadalio ES šalių palaikymo.
2010-ųjų peticijos:
Gautos 1 655, 52 % jų paskelbtos priimtinomis
Daugumoje peticijų keliami aplinkosaugos, pagrindinių laisvių ir vidaus rinkos klausimai
Daugiausiai peticijų rašo vokiečiai, ispanai ir italai, mažiausiai – estai slovėnai ir slovakai
63 % peticijų pateikta užpildžius elektroninę formą
20110513STO19332 Peticijų teikimo Europos Parlamentui tvarka Ataskaitos dėl peticijų komiteto 2010 m. veiklos projektas Europinės peticijos 1958–1979 m. Klausimai ir atsakymai apie piliečių iniciatyvą Naujausi pranešimai spaudai Peticijų komitetas
LT
1
PHOTO
20110516PHT19396.jpg
LT
2
LINK
/parliament/public/staticDisplay.do?language=LT&id=49
LT
3
LINK
/activities/committees/workingDocsCom/comparlDossier.do?language=LT&dossier=PETI%2F7%2F04769&body=PETI
LT
4
LINK
/pdf/cardoc/citoyens_EN.pdf
LT
5
LINK
/lt/pressroom/content/20101209BKG08308/html/Klausimai-ir-atsakymai-apie-pilie%C4%8Di%C5%B3-iniciatyv%C4%85
LT
6
LINK
/activities/committees/pressReleases.do?language=LT&body=PETI
LT
7
LINK
/activities/committees/homeCom.do?language=LT&body=PETI
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
