Klausimas, į kurį atsakoma raštu, Nr. E-002152/2012
Komisijai
Darbo tvarkos taisyklių 117 straipsnis
Justas Vincas Paleckis (S&D)
(2012 m. vasario 23 d.)
Tema: Dėl išmetamo CO 2 kiekio
2010 m. valstybės narės sudarė programą, kaip Europa turėtų išbristi iš krizės ir susistiprėti. Susitarta, kad pagal šią ilgalaikę viziją iki 2020 m. išmetamo CO 2 kiekis bus sumažintas 20 proc. Sveikintina, kad EK žengia toliau ir Komunikate „ Galimybių sumažinti išmetamųjų šiltnamio efektą sukeliančių dujų kiekį daugiau nei 20 % analizė ir anglies dioksido nutekėjimo rizikos vertinimas “ skatina valstybes nares siekti dar didesnio išmetamo CO 2 kiekio sumažinimo.
Tačiau iš naujausios EK pažangos ataskaitos įgyvendinant strategijos „Europa 2020“ tikslus matyti, kad didelė dalis valstybių pasyviai dirba šioje srityje, o pati EK pripažįsta, kad priemonės bendram ES tikslui iki 2020 m. pasiekti yra nepakankamos. Ataskaitoje nepateikiama informacija apie konkrečią valstybių narių pažangą mažinant išmetamo CO 2 kiekį.
Europos Komisija, pristatydama 2012 m. metinę augimo apžvalgą, artimiausiems metams nustatė išimtinai ekonominius Sąjungos prioritetus. Jie susiję su makroekonominiu stabilumu, fiskaline drausme, struktūrinėmis reformomis, augimą skatinančiomis priemonėmis, užimtumu ir kt. EK neišskyrė veiksmų klimato srityje ir energetikos politikoje būtinumo nei dėl jų svarbos ekologiniams valstybių įsipareigojimams, nei kaip priemonės ekonominiam augimui skatinti.
—
Ar EK nemano, kad, akcentuodama tik ekonominius ir fiskalinius uždavinius, ji į antrą planą nustumia ES valstybių klimato kaitos planų įgyvendinimą? —
Kokių priemonių EK numato imtis, kad šiais metais ES valstybės narės sumažintų išmetamo CO 2 kiekį? —
Kaip pažangos nedarančios valstybės narės bus skatinamos sumažinti išmetamo CO 2 kiekį?