Klausimas, į kurį atsakoma raštu, Nr. E-4113/2010
Komisijai
Darbo tvarkos taisyklių 117 straipsnis
Vilija Blinkevičiūtė (S&D)
(2010 m. birželio 11 d.)
Tema: Darbo laiko direktyvos persvarstymas
Kadangi 2009 m. pavasarį Europos Parlamentui ir valstybėms narėms nepavyko rasti kompromiso dėl Darbo laiko direktyvos (2003/88/EB) OL L 299, 2003 11 18, p. 9 . nuostatų pakeitimo, Europos Komisija planuoja visapusiškai persvarstyti šią direktyvą. Dabar yra labai tinkamas laikas persvarstyti Darbo laiko direktyvą, kadangi dabartinės krizės laikotarpiu įmonėms ypač svarbu išlaikyti konkurencingumą ir laiku prisitaikyti prie paklausos rinkoje kaitos.
Kada Komisija planuoja pateikti pasiūlymą Europos Parlamentui ir Tarybai dėl darbo laiko direktyvos ir ar Komisija yra numačiusi savo darbo kalendorių dėl šios direktyvos persvarstymo?