KLAUSIMAS ŽODŽIU SU DEBATAIS O-0005/07
pagal 108 Darbo tvarkos taisyklių straipsnį
pateikė
Monica Frassoni
,
Kathalijne Maria Buitenweg
ir
Raül Romeva i Rueda
Verts/ALE vardu
Komisijai
Tema: Skysčių, kuriuos keleiviams leidžiama įsinešti į lėktuvą, apribojimai ES
Taryba neseniai priėmė Komisijos reglamentą (EB) Nr. 1448/2006 dėl aviacijos saugumo. Prie jo pridėtas slaptas priedas, kuriame išdėstomos ribojamosios priemonės dėl skysčių, kuriuos keleiviams leidžiama įsinešti į lėktuvą savo rankiniame bagaže.
Ar Komisija galėtų atsakyti į šiuos klausimus:
1. Kuo pateisinama, kad taisyklės, turinčios privalomąjį poveikį asmenims, laikomos slaptomis ir taip pažeidžiamas įstatymų viešumo demokratinis principas? Kokios sprendimo užginčijimo procedūros numatytos? Ar nustatytas teisinis teisių gynimo būdas? Ar Komisija gali faktais ir statistikos duomenimis pagrįsti, kad šios priemonės veiksmingos ir tinkamos?
2. Ar Europos Komisija įvertins šių priemonių veiksmingumą ir praktinius padarinius asmenims ir informuos apie tai visuomenę ir EP?
Ar Komisija iš naujo apsvarstys šias priemones ir, jeigu taip, kada?
4. Ką Komisija siūlo, kad būtų pašalinti taikytos komitologijos procedūros trūkumai?
OL L 271 2006 9 30, p. 31.