Plenarinė sesija: pirmadienis
Institucijos
2006-09-11 - 15:51
Prasidėjo rugsėjo plenarinė sesija
Pradėdamas sesiją, EP pirmininkas Josep Borrell (Žozepas Borelis) priminė „tragiškus įvykius“ Libane bei „dramatiškas humanitarines pasekmes“, kylančias dėl nelegalios imigracijos į ES. Priėmęs pranešimo projektą, Parlamento Užsienio reikalų komitetas pareiškė paramą Turkijos narystei ES, tačiau pabrėžė, kad Ankara privalo sparčiau vykdyti politines reformas.
Karas Libane: Parlamento pirmininkas priminė svarbų EP indėlį reikalaujant ugnies nutraukimo Libane. Rugpjūčio 1 d. Parlamento frakcijų vadovai ragino sustabdyti civilių gyventojų puolimą ir reikalavo stipraus ES vaidmens JT pajėgose. Šios krizės metu Parlamentas ragino ES nares ir institucijas „šnekėti vienu balsu“. J. Borrell teigė, kad ES pajėgų išdėstymas yra Europos „patikimumo patikrinimas“. Jis taip pat sveikino ES ir Viduržemio jūros šalių parlamentinės asamblėjos (EMPA) diplomatinę iniciatyvą, kuri yra „Europos ir arabų parlamentarų bendro darbo pavyzdys“.
Imigracija: Šią vasarą 10 tūkstančių Afrikos imigrantų nelegaliai išsilaipino Lampedūzoje (Italija), 20 tūkstančių – Kanarų salose. Manoma, jog šimtai nuskendo nepasiekę sausumos. Šnekėdamas apie šią humanitarinę katastrofą, J. Borrell pareiškė, jog pragyvenimo lygio skirtumai reiškia, jog nelegalios imigracijos antplūdis nebus vienkartinis. Jis ragino ES spręsti šią problemą naudojant imigracijos ir vystymosi politikos mechanizmus.
Potvyniai ir gaisrai: Europarlamentarai vakar aptarė rezoliuciją dėl potvynių ir gaisrų, nuo kurių šią vasarą nukentėjo kelios ES valstybės. Dėl rezoliucijos bus balsuojama ketvirtadienį.
Turkija: Pasak Užsienio reikalų komiteto, besirengdamos Turkijos narystei, Ankara ir pati ES turi nuveikti dar daug. Parlamento Užsienio reikalų komiteto posėdyje buvo išreikštas susirūpinimas dėl politinių reformų Turkijoje sulėtėjimo. Pasak europarlamentarų, daug trūkumų pastebima išraiškos laisvės, religinių, mažumų ir moterų teisių, įstatymų vykdymo bei politikos ir kariuomenės atskyrimo srityse. Turkija taip pat privalo iki metų pabaigos pradėti įsileisti Kipro orlaivius ir laivus, kitaip derybos su ja gali būti sustabdytos. Parlamentas diskutuos ir balsuos dėl pranešimo plenarinėje sesijoje rugsėjo 25-28 d.
Šiandien plenarinėje sesijoje: Parlamentarai diskutuoja sveikatos apsaugos ir socialinės gerovės klausimais: aptariamas Europos socialinis modelis, psichikos sveikatos, vaistų falsifikavimo ir kovos su prievarta („Daphne III“) problemos. Į deputatus kreipėsi Suomijos Respublikos Prezidentė Tarja Halonen.
20060905STO10327 Papildoma informacija EP Live! Komiteto posėdis dėl Turkijos narystės
LT
1
PHOTO
20060905PHT10330.jpg
LT
3
LINK
/eplive/public/short_story_page_eplive/10235-20060901SST10234-01-09-2006/default_lt.htm
-//EP//TEXT IM-PRESS 20060901IPR10224 0 NOT XML V0//LT
-//EP//TEXT IM-PRESS 20060904IPR10273 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
