Klausimas Nr. H-0398/2010
Komisijai
2010 m. rugsėjo I mėn. sesija
Darbo tvarkos taisyklių 116 straipsnis
Konrad Szymański
(ECR) Tema: ES klimato politika ir ES energetinis saugumas
Europos Sąjungos klimato politika ir Europos Sąjungos energetinis saugumas yra pagrindiniai 2006 m. kovo 8 d. žaliojoje knygoje „Europos Sąjungos tausios, konkurencingos ir saugios energetikos strategija“ nustatyti tikslai.
Taikant vienodą išmetamo CO2 kiekio ribojimo standartą labai padidėtų šalių, kuriose nustatant energijos šaltinių derinį numatytas didelis anglies sunaudojimas energijos gamybai, priklausomybė nuo dujų importo. Skirtingai nei Vakarų Europos bei Centrinės Europos šalys, mes neturime darnaus energijos šaltinių įvairinimo. Centrinėje Europoje mes turime kone Rusijos įmonės „Gazprom“ eksporto monopolį ir tai žymiai sumažina ES energetinį saugumą.
Kaip Komisija ketina išspręsti šią problemą? Ar verta taikyti vienodus išmetamo CO2 kiekio mažinimo principus visiškai skirtingoms bendrosios rinkos dalims? Ar Komisija pripažįsta ES energetinio saugumo politikos bei klimato tikslų lygiavertiškumą?
