A7-0023/2011
3.2.2011
*
PRANEŠIMAS
dėl pasiūlymo dėl Tarybos reglamento dėl tam tikrų žvejybos VJBŽK (Viduržemio jūros bendrosios žvejybos komisijos) susitarimo rajone nuostatų
(COM(2009)0477 – C7‑0204/2009 – 2009/0129(CNS))
Žuvininkystės komitetas
Pranešėjas: Crescenzio Rivellini
PE 430.572v02-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
Teisės akto projekto pakeitimai
Parlamento padaryti teisės akto projekto pakeitimai žymimi pusjuodžiu kursyvu . Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pakeitimams reikalingas atitinkamų skyrių sutikimas.
Su esamu teisės aktu, kurį siekiama pakeisti teisės akto projektu, susijusio pakeitimo antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. Perimtos esamo teisės akto nuostatų, kurias Parlamentas nori iš dalies keisti, nors jos nepakeistos teisės akto projekte, dalys žymimos pusjuodžiu šriftu. Išbrauktos tokių nuostatų teksto dalys žymimos laužtiniais skliaustais: […].
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................24
PROCEDŪRA...........................................................................................................................26
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos reglamento dėl tam tikrų žvejybos VJBŽK (Viduržemio jūros bendrosios žvejybos komisijos) susitarimo rajone nuostatų
( COM(2009)0477 – C7‑0204/2009 – 2009/0129(CNS) )
(Konsultavimosi procedūra)
Europos Parlamentas ,
– atsižvelgdamas į Komisijos pasiūlymą Tarybai ( COM(2009)0477 ),
– atsižvelgdamas į EB sutarties 37 straipsnį, pagal kurį Taryba kreipėsi į Parlamentą dėl konsultacijos ( C7‑0204/2009 ),
– atsižvelgdamas į Komisijos komunikatą Europos Parlamentui ir Tarybai „Lisabonos sutarties įsigaliojimo poveikis šiuo metu vykdomoms tarpinstitucinėms sprendimų priėmimo procedūroms“ ( COM(2009)0665 ),
– atsižvelgdamas į Sutarties dėl Europos Sąjungos veikimo 294 straipsnio 3 dalį ir 43 straipsnio 2 dalį,
– atsižvelgdamas į 2010 m. kovo 17 d. Europos ekonomikos ir socialinių reikalų komiteto nuomonę
OL C 354, 2010 12 28, p. 71. ,
– atsižvelgdamas į Darbo tvarkos taisyklių 55 straipsnį,
– atsižvelgdamas į Žuvininkystės komiteto pranešimą ( A7‑0023/2011 ),
1. priima per pirmąjį svarstymą toliau pateiktą poziciją;
2. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jo tekstą nauju tekstu;
3. paveda Pirmininkui perduoti šią poziciją Tarybai, Komisijai ir nacionaliniams parlamentams.
Pakeitimas
1
Pasiūlymas dėl reglamento
Pavadinimas
Komisijos siūlomas tekstas
Pakeitimas
Pasiūlymas dėl Tarybos reglamento dėl tam tikrų žvejybos VJBŽK (Viduržemio jūros bendrosios žvejybos komisijos) susitarimo rajone nuostatų
Pasiūlymas dėl Europos Parlamento ir Tarybos reglamento dėl tam tikrų žvejybos VJBŽK (Viduržemio jūros bendrosios žvejybos komisijos) susitarimo rajone nuostatų
Pakeitimas
2
Pasiūlymas dėl reglamento
1 nurodomoji dalis
Komisijos siūlomas tekstas
Pakeitimas
atsižvelgdami į Europos bendrijos steigimo sutartį , ypač į jos 37 straipsnį ,
atsižvelgdama į Sutartį dėl Europos Sąjungos veikimo , ypač į jos 43 straipsnio 2 dalį ,
Pakeitimas
3
Pasiūlymas dėl reglamento
3 nurodomoji dalis
Komisijos siūlomas tekstas
Pakeitimas
atsižvelgdama į Europos Parlamento nuomonę,
Išbraukta.
Pakeitimas
4
Pasiūlymas dėl reglamento
3 a nurodomoji dalis (nauja)
Komisijos siūlomas tekstas
Pakeitimas
atsižvelgdami į Europos ekonomikos ir socialinių reikalų komiteto nuomonę,
Pakeitimas
5
Pasiūlymas dėl reglamento
3b nurodomoji dalis (nauja)
Komisijos siūlomas tekstas
Pakeitimas
laikydamiesi įprastos teisėkūros procedūros,
Pakeitimas
6
Pasiūlymas dėl reglamento
3 konstatuojamoji dalis
Komisijos siūlomas tekstas
Pakeitimas
(3) Europos bendrija ir Bulgarija, Kipras, Prancūzija, Graikija, Italija, Malta, Rumunija, Slovėnija bei Ispanija yra VJBŽK susitariančiosios šalys.
(3) ES ir Bulgarija, Kipras, Prancūzija, Graikija, Italija, Malta, Rumunija, Slovėnija bei Ispanija yra VJBŽK susitariančiosios šalys.
Pakeitimas
7
Pasiūlymas dėl reglamento
4 konstatuojamoji dalis
Komisijos siūlomas tekstas
Pakeitimas
(4) VJBŽK rekomendacijos yra privalomos jos susitariančiosioms šalims. Kadangi Bendrija yra VJBŽK susitariančioji šalis, šios rekomendacijos Bendrijai yra privalomos ir todėl turėtų būti perkeltos į Bendrijos teisę, jei jų turinys dar neįtrauktas į Bendrijos teisės aktus.
(4) VJBŽK rekomendacijos yra privalomos jos susitariančiosioms šalims. Kadangi ES yra VJBŽK susitariančioji šalis, šios rekomendacijos ES yra privalomos ir todėl turėtų būti perkeltos į ES teisę, jei jų turinys dar neįtrauktas į ES teisės aktus.
Pakeitimas
8
Pasiūlymas dėl reglamento
5 konstatuojamoji dalis
Komisijos siūlomas tekstas
Pakeitimas
(5) 2005, 2006, 2007 ir 2008 m. metiniuose susitikimuose VJBŽK priėmė keletą rekomendacijų ir rezoliucijų dėl tam tikrų žvejybos rajonų VJBŽK susitarimo rajone, kurios į Bendrijos teisę laikinai perkeltos kasmet priimamais reglamentais dėl žvejybos galimybių, o VJBŽK rekomendacijos 2005/1 ir 2005/2 perkeltos Reglamento Nr. 1967/2006 4 straipsnio 3 dalimi ir 24 straipsniu.
(5) 2005, 2006, 2007 ir 2008 m. metiniuose susitikimuose VJBŽK priėmė keletą rekomendacijų ir rezoliucijų dėl tam tikrų žvejybos rajonų VJBŽK susitarimo rajone, kurios į ES teisę laikinai perkeltos kasmet priimamais reglamentais dėl žvejybos galimybių, o VJBŽK rekomendacijos 2005/1 ir 2005/2 perkeltos Reglamento Nr. 1967/2006 4 straipsnio 3 dalimi ir 24 straipsniu.
Pakeitimas
9
Pasiūlymas dėl reglamento
6 konstatuojamoji dalis
Komisijos siūlomas tekstas
Pakeitimas
(6) Siekiant aiškumo, supaprastinimo ir teisinio tikrumo ir kadangi dėl to, kad rekomendacijos yra nuolatinės, reikėtų pastovios jų perkėlimo į Bendrijos teisę teisinės priemonės, derėtų tas rekomendacijas perkelti vienu teisės aktu, o vėlesnes rekomendacijas prijungti tą aktą iš dalies keičiant.
(6) Siekiant aiškumo, supaprastinimo ir teisinio tikrumo ir kadangi dėl to, kad rekomendacijos yra nuolatinės, reikėtų pastovios jų perkėlimo į ES teisę teisinės priemonės, derėtų tas rekomendacijas perkelti vienu teisės aktu, o vėlesnes rekomendacijas prijungti tą aktą iš dalies keičiant.
Pakeitimas
10
Pasiūlymas dėl reglamento
7 konstatuojamoji dalis
Komisijos siūlomas tekstas
Pakeitimas
(7) VJBŽK rekomendacijos taikomos visam VJBŽK susitarimo rajonui, kurį sudaro Viduržemio bei Juodoji jūros ir jungiamieji vandenys, kaip nurodyta 1998 m. birželio 16 d. Tarybos sprendimo 1998/416/EB II priede, todėl, siekiant Bendrijos teisės aktų aiškumo, reikėtų jas perkelti vienu atskiru reglamentu, o ne iš dalies keičiant Reglamentą Nr. 1967/2006, kuris taikomas tik Viduržemio jūrai.
(7) VJBŽK rekomendacijos taikomos visam VJBŽK susitarimo rajonui, kurį sudaro Viduržemio bei Juodoji jūros ir jungiamieji vandenys, kaip nurodyta 1998 m. birželio 16 d. Tarybos sprendimo 1998/416/EB II priede, todėl, siekiant ES teisės aktų aiškumo, reikėtų jas perkelti vienu atskiru reglamentu, o ne iš dalies keičiant Reglamentą Nr. 1967/2006, kuris taikomas tik Viduržemio jūrai.
Pakeitimas
11
Pasiūlymas dėl reglamento
13 konstatuojamoji dalis
Komisijos siūlomas tekstas
Pakeitimas
(13) 2008 m. metiniame susitikime VJBŽK priėmė rekomendaciją dėl uosto valstybių priemonių, skirtų kovoti su neteisėta, nedeklaruojama ir nereglamentuojama (NNN) žvejyba VJBŽK rajone, regioninės schemos. Nors Bendrijos reglamentas dėl NNN žvejybos apskritai apima šios rekomendacijos turinį ir įsigalios 2010 m. sausio 1 d., yra aspektų, kuriuos reikėtų nurodyti šiame reglamente, tokių kaip patikrinimų uostuose dažnumas, apimtis ir tvarka, kad priemonę būtų galima pritaikyti prie VJBŽK rajono ypatumų.
(13) 2008 m. metiniame susitikime VJBŽK priėmė rekomendaciją dėl uosto valstybių priemonių, skirtų kovoti su neteisėta, nedeklaruojama ir nereglamentuojama (NNN) žvejyba VJBŽK rajone, regioninės schemos. Nors ES reglamentas dėl NNN žvejybos apskritai apima šios rekomendacijos turinį ir įsigaliojo 2010 m. sausio 1 d., yra aspektų, kuriuos reikėtų nurodyti šiame reglamente, tokių kaip patikrinimų uostuose dažnumas, apimtis ir tvarka, kad priemonę būtų galima pritaikyti prie VJBŽK rajono ypatumų.
Pakeitimas
12
Pasiūlymas dėl reglamento
14 konstatuojamoji dalis
Komisijos siūlomas tekstas
Pakeitimas
(14) Šiam reglamentui įgyvendinti reikalingos priemonės turėtų būti priimtos laikantis 1999 m . birželio 28 d . Tarybos sprendimo 1999/468/EB , nustatančio Komisijos naudojimosi jai suteiktais įgyvendinimo įgaliojimais tvarką 8 . Siekiant užtikrinti, kad VJBŽK priimtas papildomas priemones, kurios tampa privalomos Bendrijai, būtų galima įgyvendinti per VJBŽK susitarime nustatytą laikotarpį, pakeitimus, kuriais perkeliamos išsaugojimo ir kontrolės arba vykdymo užtikrinimo rekomendacijos, galima priimti laikantis tos pačios tvarkos,
(14) Priemonės, kurių reikia šiam reglamentui įgyvendinti , turėtų būti patvirtinamos priimant įgyvendinimo aktus pagal Sutarties dėl Europos Sąjungos veikimo (toliau – SESV) 291 straipsnį . Vadovaujantis tuo straipsniu, valstybių narių vykdomos kontrolės, kai Komisija vykdo įgyvendinimo įgaliojimus, mechanizmų taisyklės ir bendrieji principai iš anksto nustatomi priimant reglamentą pagal įprastą teisėkūros procedūrą. Kol bus priimtas tas naujas reglamentas, toliau taikomas 1999 m. birželio 28 d . Tarybos sprendimas 1999/486/EB , nustatantis Komisijos naudojimosi jai suteiktais įgyvendinimo įgaliojimais tvarką 8 , išskyrus reguliavimo procedūrą su tikrinimu, kuri yra netaikoma .
Pakeitimas
13
Pasiūlymas dėl reglamento
14 a konstatuojamoji dalis (nauja)
Komisijos siūlomas tekstas
Pakeitimas
(14a) Pagal SESV 290 straipsnį Komisijai turėtų būti suteikti įgaliojimai priimti deleguotus teisės aktus dėl VJBŽK išsaugojimo ir kontrolės arba vykdymo užtikrinimo priemonių (kurios įeina į šio reglamento nuostatas, kurios aiškiai apibrėžtos kaip neesminės, ir tampa privalomos Europos Sąjungai ir jos valstybėms narėms pagal Viduržemio jūros bendrosios žvejybos komisijos (VJBŽK) nuostatas), kurios jau perkeltos į ES teisės aktus, būsimų pakeitimų įtraukimo į ES teisės aktus. Labai svarbu, kad parengiamųjų darbų metu Komisija tinkamai konsultuotųsi, įskaitant konsultacijas ekspertų lygiu.
Pakeitimas
14
Pasiūlymas dėl reglamento
1 straipsnis
Komisijos siūlomas tekstas
Pakeitimas
Šiame reglamente nustatomos su žuvininkystės ir akvakultūros produktais susijusių išsaugojimo, valdymo, naudojimo, stebėsenos, pardavimo ir vykdymo užtikrinimo priemonių, kurias nustatė Viduržemio jūros bendrosios žvejybos komisija (toliau – VJBŽK), taikymo Bendrijoje taisyklės.
Šiame reglamente nustatomos su žuvininkystės ir akvakultūros produktais susijusių išsaugojimo, valdymo, naudojimo, stebėsenos, pardavimo ir vykdymo užtikrinimo priemonių, kurias nustatė Viduržemio jūros bendrosios žvejybos komisija (toliau – VJBŽK), taikymo ES taisyklės.
Pakeitimas
15
Pasiūlymas dėl reglamento
2 straipsnio 1 dalies 1 pastraipa
Komisijos siūlomas tekstas
Pakeitimas
1. Šis reglamentas taikomas visai komercinei žvejybos ir akvakultūros veiklai, kurią VJBŽK susitarimo rajone vykdo Bendrijos žvejybos laivai ir valstybių narių piliečiai.
1. Šis reglamentas taikomas visai komercinei žvejybos ir akvakultūros veiklai, kurią VJBŽK susitarimo rajone vykdo ES žvejybos laivai ir valstybių narių piliečiai.
Pakeitimas
16
Pasiūlymas dėl reglamento
6 straipsnis
Komisijos siūlomas tekstas
Pakeitimas
Valstybės narės ne vėliau kaip iki 2009 m. rugsėjo 30 d. Komisijai elektroniniu formatu pateikia su jų vėliava plaukiojančių laivų, kurie 2008 m. žvejojo 4 straipsnyje nurodytame rajone ir I priede apibrėžtame VJBŽK 7 geografiniame parajonyje, sąrašą. Sąraše nurodomi laivo pavadinimas, jo Bendrijos laivyno registro numeris, laikotarpis, kuriuo laivui buvo leista žvejoti 4 straipsnyje nurodytame rajone, ir dienų, kurias kiekvienas laivas 2008 m. praleido 7 geografiniame parajonyje, būtent 4 straipsnyje nurodytame rajone, skaičius.
Valstybės narės ne vėliau kaip per 20 darbo dienų nuo šio reglamento įsigaliojimo dienos Komisijai elektroniniu formatu pateikia su jų vėliava plaukiojančių laivų, kurie 2008 m. žvejojo 4 straipsnyje nurodytame rajone ir I priede apibrėžtame VJBŽK 7 geografiniame parajonyje, sąrašą. Sąraše nurodomi laivo pavadinimas, jo ES laivyno registro numeris, laikotarpis, kuriuo laivui buvo leista žvejoti 4 straipsnyje nurodytame rajone, ir dienų, kurias kiekvienas laivas 2008 m. praleido 7 geografiniame parajonyje, būtent 4 straipsnyje nurodytame rajone, skaičius.
Pakeitimas
17
Pasiūlymas dėl reglamento
7 straipsnio 3 dalies įžanginė dalis
Komisijos siūlomas tekstas
Pakeitimas
3. Valstybės narės ne vėliau kaip iki 2009 m. rugsėjo 30 d. Komisijai perduoda 2008 m. gruodžio 31 d. galiojusius teisės aktus, susijusius su:
3. Valstybės narės ne vėliau kaip per 20 darbo dienų nuo šio reglamento įsigaliojimo dienos Komisijai perduoda 2008 m. gruodžio 31 d. galiojusius teisės aktus, susijusius su:
Pakeitimas
18
Pasiūlymas dėl reglamento
11 straipsnis
Komisijos siūlomas tekstas
Pakeitimas
Valstybės narės užtikrina giliavandenių pažeidžiamų buveinių 10 straipsnyje nurodytuose rajonuose apsaugą , ypač užtikrina tų rajonų apsaugą nuo visos kitos veiklos (išskyrus žvejybos veiklą) , keliančios pavojų šioms buveinėms būdingų savybių išsaugojimui, poveikio.
Valstybės narės užtikrina , kad jų kompetentingos institucijos būtų raginamos apsaugoti giliavandenes pažeidžiamas buveines 10 straipsnyje nurodytuose rajonuose, ypač nuo visos kitos veiklos, keliančios pavojų šioms buveinėms būdingų savybių išsaugojimui, poveikio.
Pakeitimas
19
Pasiūlymas dėl reglamento
12 straipsnio 4 dalies b punktas
Komisijos siūlomas tekstas
Pakeitimas
(b) laivo pavadinimas ir jo Bendrijos laivyno registro numeris.
(b) laivo pavadinimas ir jo ES laivyno registro numeris.
Pakeitimas
20
Pasiūlymas dėl reglamento
13 straipsnio 1 dalis
Komisijos siūlomas tekstas
Pakeitimas
Žvejybos laivams, kuriems leidžiama žvejoti didžiąsias auksines skumbres, pagal Reglamentą (EB) Nr. 1627/94 išduodamas specialusis žvejybos leidimas, ir jie įtraukiami į sąrašą, kuriame nurodomi laivo pavadinimas ir jo Bendrijos laivyno registro numeris ir kurį atitinkama valstybė narė turi pateikti Komisijai. Neatsižvelgiant į Reglamento (EB) Nr. 1627/94 1 straipsnio 2 dalį, reikalaujama, kad laivai, kurių bendras ilgis mažesnis nei 10 metrų, turėtų specialųjį žvejybos leidimą.
Žvejybos laivams, kuriems leidžiama žvejoti didžiąsias auksines skumbres, pagal Reglamentą (EB) Nr. 1627/94 išduodamas specialusis žvejybos leidimas, ir jie įtraukiami į sąrašą, kuriame nurodomi laivo pavadinimas ir jo ES laivyno registro numeris ir kurį atitinkama valstybė narė turi pateikti Komisijai. Neatsižvelgiant į Reglamento (EB) Nr. 1627/94 1 straipsnio 2 dalį, reikalaujama, kad laivai, kurių bendras ilgis mažesnis nei 10 metrų, turėtų specialųjį žvejybos leidimą.
Pakeitimas
21
Pasiūlymas dėl reglamento
15 straipsnio 1 dalis
Komisijos siūlomas tekstas
Pakeitimas
1 . Viduržemio jūroje pagal Reglamento (EB) Nr. 1967/2006 9 straipsnio 3 dalį priedugnio išteklių žvejybos dugniniais tralais veiklai vykdyti naudojami rombo formos akių tinklai turi būti tokio dydžio, kurio patvirtintas selektyvumas būtų lygus kvadrato formos akių tinklų, kurių tralo maišo akių dydis yra 40 mm, selektyvumui arba didesnis.
Išbraukta .
Pakeitimas
22
Pasiūlymas dėl reglamento
15 straipsnio 2 dalis
Komisijos siūlomas tekstas
Pakeitimas
2 . Nukrypdamos nuo Reglamento (EB) Nr. 1967/2006 8 straipsnio 1 dalies h punkto ir 9 straipsnio 3 dalies 2 punkto, iki 2010 m. gegužės 31 d. valstybės narės gali toliau leisti su jų vėliava plaukiojantiems žvejybos laivams naudoti tralo maišus, kurių rombo formos akių dydis mažesnis nei 40 mm, vykdant tam tikrą vietos ir sezoninę žvejybą priedugnio tralais žvejojant žuvų išteklius, kurių žvejyba trečiosioms valstybėms nenumatyta.
Išbraukta .
Pakeitimas
23
Pasiūlymas dėl reglamento
15 straipsnio 3 dalis
Komisijos siūlomas tekstas
Pakeitimas
3 . 2 dalis taikoma tik žvejybos veiklai, kurią valstybės narės jau oficialiai leido remdamosi 2007 m. sausio 1 d. galiojusiais nacionalinės teisės aktais; šia dalimi nenustatomas žvejybos pastangų padidėjimas, palyginti su 2006 m.
Išbraukta .
Pakeitimas
24
Pasiūlymas dėl reglamento
15 straipsnio 4 dalis
Komisijos siūlomas tekstas
Pakeitimas
4 . Iki 2010 m. sausio 15 d., naudodamos įprastą duomenų tvarkymo sistemą, valstybės narės pateikia Komisijai laivų, kuriems pagal 2 dalį suteiktas leidimas, sąrašą, kuriame nurodyta ši informacija:
Išbraukta .
(a) laivo pavadinimas ir jo Bendrijos laivyno registro numeris;
(b) kiekvieno laivo pagal leidimą vykdoma žvejybos veikla pagal tikslinį (-ius) išteklį (-ius), I priede nurodytą žvejybos rajoną ir naudojamo žvejybos įrankio technines tinklinio audeklo akių dydžio charakteristikas;
(c) leidžiamas žvejybos laikotarpis.
Pakeitimas
25
Pasiūlymas dėl reglamento
15 straipsnio 5 dalis
Komisijos siūlomas tekstas
Pakeitimas
5 . Komisija 4 dalyje nurodytą informaciją persiunčia VJBŽK vykdomajam sekretoriui.
Išbraukta .
Pakeitimas
26
Pasiūlymas dėl reglamento
16 straipsnio 3 dalis
Komisijos siūlomas tekstas
Pakeitimas
3. Valstybės narės, kurių žvejybos laivai dugniniais tralais Juodojoje jūroje žvejoja priedugnio išteklių žuvis, iki 2009 m . spalio 1 d., o paskui kas 6 mėnesius Komisijai pateikia žvejybos laivų sąrašą ir nurodo tokių laivų procentinę dalį, palyginti su visu nacionaliniu priedugnio išteklius dugniniais tralais žvejojančiu laivynu, kuris naudoja kvadrato formos akių tinklus, kurių tralo maišo akių dydis yra ne mažesnis kaip 40 mm, arba rombo formos akių tinklus, kurių tinklinio audeklo akių dydis ne mažesnis kaip 50 mm.
3. Valstybės narės, kurių žvejybos laivai dugniniais tralais Juodojoje jūroje žvejoja priedugnio išteklių žuvis, iki 2011 m . spalio 1 d., o paskui kas 6 mėnesius Komisijai pateikia žvejybos laivų sąrašą ir nurodo tokių laivų procentinę dalį, palyginti su visu nacionaliniu priedugnio išteklius dugniniais tralais žvejojančiu laivynu, kuris naudoja kvadrato formos akių tinklus, kurių tralo maišo akių dydis yra ne mažesnis kaip 40 mm, arba rombo formos akių tinklus, kurių tinklinio audeklo akių dydis ne mažesnis kaip 50 mm.
Pakeitimas
27
Pasiūlymas dėl reglamento
18 straipsnio 1 dalis
Komisijos siūlomas tekstas
Pakeitimas
1. Iki 2009 m. gruodžio 1 d. visos valstybės narės, naudodamos įprastą duomenų tvarkymo sistemą, atsiunčia Komisijai su jų vėliava plaukiojančių ir jų teritorijoje registruotų laivų, kurių bendras ilgis didesnis nei 15 m ir kuriems jos, išduodamos žvejybos leidimą, leido žvejoti VJBŽK rajone, atnaujintą sąrašą.
1. Iki kiekvienų metų gruodžio 1 d. visos valstybės narės, naudodamos įprastą duomenų tvarkymo sistemą, atsiunčia Komisijai su jų vėliava plaukiojančių ir jų teritorijoje registruotų laivų, kurių bendras ilgis didesnis nei 15 m ir kuriems jos, išduodamos žvejybos leidimą, leido žvejoti VJBŽK rajone, atnaujintą sąrašą.
Pakeitimas
28
Pasiūlymas dėl reglamento
18 straipsnio 2 dalies a punktas
Komisijos siūlomas tekstas
Pakeitimas
(a) laivo Bendrijos laivyno registro (BLR) numeris ir Tarybos reglamento (EB) Nr. 26/2004 I priede nustatytas išorinis žymuo;
(a) laivo ES laivyno registro (BLR) numeris ir Tarybos reglamento (EB) Nr. 26/2004 I priede nustatytas išorinis žymuo;
Pakeitimas
29
Pasiūlymas dėl reglamento
18 straipsnio 3 dalis
Komisijos siūlomas tekstas
Pakeitimas
3. Komisija atnaujintą sąrašą iki 2010 m. sausio 1 d. atsiunčia VJBŽK vykdomajam sekretoriatui, kad tie laivai galėtų būti įtraukti į VJBŽK sudaromą laivų, kurių bendras ilgis didesnis nei 15 m ir kuriems leidžiama žvejoti VJBŽK susitarimo rajone, registrą (toliau – VJBŽK registras).
3. Komisija atnaujintą sąrašą iki kiekvienų metų sausio 1 d. atsiunčia VJBŽK vykdomajam sekretoriatui, kad tie laivai galėtų būti įtraukti į VJBŽK sudaromą laivų, kurių bendras ilgis didesnis nei 15 m ir kuriems leidžiama žvejoti VJBŽK susitarimo rajone, registrą (toliau – VJBŽK registras).
Pakeitimas
30
Pasiūlymas dėl reglamento
18 straipsnio 5 dalis
Komisijos siūlomas tekstas
Pakeitimas
5. Į 1 dalyje nurodytą sąrašą neįtraukti Bendrijos žvejybos laivai, kurių bendras ilgis didesnis nei 15 m, VJBŽK rajone negali žvejoti, laikyti laive, perkrauti arba iškrauti bet kokio tipo žuvų ar kiautuotųjų vėžiagyvių.
5. Į 1 dalyje nurodytą sąrašą neįtraukti ES žvejybos laivai, kurių bendras ilgis didesnis nei 15 m, VJBŽK rajone negali žvejoti, laikyti laive, perkrauti arba iškrauti bet kokio tipo žuvų ar kiautuotųjų vėžiagyvių.
Pakeitimas
31
Pasiūlymas dėl reglamento
18 straipsnio 6 dalies a punktas
Komisijos siūlomas tekstas
Pakeitimas
(a) valstybių narių išduoto žvejybos leidimo sąlygomis vykdyti žvejybos veiklą VJBŽK rajone būtų galima tik tiems su valstybių narių vėliava plaukiojantiems laivams, kurie yra įtraukti į 1 dalyje nurodytą sąrašą ir kurie laive turi minėtą žvejybos leidimą;
(a) valstybių narių išduoto žvejybos leidimo sąlygomis vykdyti žvejybos veiklą VJBŽK rajone būtų galima tik tiems su valstybių narių vėliava plaukiojantiems laivams, kurie yra įtraukti į 1 dalyje nurodytą sąrašą ir kurie laive turi minėtą žvejybos leidimą;
Pakeitimas
32
Pasiūlymas dėl reglamento
18 straipsnio 6 dalies b punktas
Komisijos siūlomas tekstas
Pakeitimas
(b) žvejybos leidimas nebūtų išduodamas laivams, kurie VJBŽK rajone arba kitur vykdė neteisėtą, nereglamentuojamą ir nedeklaruojamą (NNN) žvejybą, išskyrus tuos atvejus, kai nauji laivų savininkai atitinkamais dokumentais įrodo, kad buvę savininkai ir operatoriai nebeturi jokių su tais laivais susijusių teisinių ar finansinių interesų arba teisių ir nebegali tų laivų kontroliuoti, arba kad tie laivai nedalyvauja NNN žvejyboje ir nėra su ja susiję;
(b) žvejybos leidimas nebūtų išduodamas laivams, kurie VJBŽK rajone arba kitur vykdė neteisėtą, nereglamentuojamą ir nedeklaruojamą (NNN) žvejybą, išskyrus tuos atvejus, kai nauji laivų savininkai atitinkamais dokumentais įrodo, kad buvę savininkai ir operatoriai nebeturi jokių su tais laivais susijusių teisinių ar finansinių interesų arba teisių ir nebegali tų laivų kontroliuoti, arba kad tie laivai nedalyvauja NNN žvejyboje ir nėra su ja susiję;
Pakeitimas
33
Pasiūlymas dėl reglamento
20 straipsnis
Komisijos siūlomas tekstas
Pakeitimas
Nukrypstant nuo Reglamento (EB) Nr. 1005/2008 6 straipsnio 1 dalies [ir Reglamento (EB) Nr. XX/XXXX [NNN žvejybos reglamento įgyvendinimo reglamento] 1 straipsnio] , išankstinio pranešimo perdavimo laikotarpis yra ne mažiau kaip 72 valandos iki numatomo atvykimo į uostą.
Nukrypstant nuo Reglamento (EB) Nr. 1005/2008 6 straipsnio 1 dalies, išankstinio pranešimo perdavimo laikotarpis yra ne mažiau kaip 72 valandos iki numatomo atvykimo į uostą.
Pakeitimas
34
Pasiūlymas dėl reglamento
23 straipsnio 1 dalies įžanginė dalis
Komisijos siūlomas tekstas
Pakeitimas
1. Valstybės narės trečiosios valstybės laivui neleidžia naudotis jų uostais, kuriuose būtų galima iškrauti, perkrauti ar apdoroti VJBŽK rajone sužvejotus žuvininkystės produktus, ir nesuteikia jam leidimo naudotis uosto teikiamomis paslaugomis, įskaitant, inter alia, degalų ir atsargų papildymo paslaugas, išskyrus Jungtinių Tautų jūrų teisės konvencijos 18 straipsnyje apibrėžtus force majeure arba nelaimės atvejus, kai leidžiama pasinaudoti tik tomis paslaugomis, kurios būtinos tai padėčiai ištaisyti, jei:
1. Valstybės narės trečiosios valstybės laivui neleidžia naudotis jų uostais, kuriuose būtų galima iškrauti, perkrauti ar apdoroti VJBŽK rajone sužvejotus žuvininkystės produktus, ir nesuteikia jam leidimo naudotis uosto teikiamomis paslaugomis, įskaitant, inter alia, degalų ir atsargų papildymo paslaugas, išskyrus Jungtinių Tautų jūrų teisės konvencijos 18 straipsnyje apibrėžtus force majeure arba nelaimės atvejus, kai leidžiama pasinaudoti tik tomis paslaugomis, kurios būtinos tai padėčiai ištaisyti, jei:
Pakeitimas
35
Pasiūlymas dėl reglamento
23 straipsnio 1 dalies a punktas
Komisijos siūlomas tekstas
Pakeitimas
(a) laive neiškelta VJBŽK susitariančiosios šalies vėliava arba
(a) laivas neatitinka šio reglamento reikalavimų arba
Pakeitimas
36
Pasiūlymas dėl reglamento
24 straipsnio 3 dalis
Komisijos siūlomas tekstas
Pakeitimas
3. Valstybės narės imasi priemonių, kad galėtų elektroninėmis priemonėmis keistis informacija su atitinkamomis nacionalinėmis agentūromis ir derinti tokių agentūrų veiklą įgyvendinant priemones pagal šį skirsnį .
3. Valstybės narės imasi priemonių, kad galėtų elektroninėmis priemonėmis keistis informacija su atitinkamomis nacionalinėmis agentūromis ir derinti tokių agentūrų veiklą įgyvendinant priemones pagal III antraštinės dalies II skyrių .
Pakeitimas
37
Pasiūlymas dėl reglamento
25 straipsnio 2 dalis
Komisijos siūlomas tekstas
Pakeitimas
2 . 1.1, 1.2 ir 1.4 užduočių duomenys pirmą kartą teikiami iki 2010 m. vasario 1 d.
Išbraukta .
Pakeitimas
38
Pasiūlymas dėl reglamento
26 straipsnis
Komisijos siūlomas tekstas
Pakeitimas
Šio reglamento nuostatoms įgyvendinti reikalingos priemonės priimamos 27 straipsnio 2 dalyje nustatyta tvarka .
Kai šiam reglamentui įgyvendinti būtinos vienodos sąlygos, Komisija priima reikiamas priemones pagal 27 straipsnio 2 dalyje nustatytą tvarką .
Pakeitimas
39
Pasiūlymas dėl reglamento
27 straipsnio 2 dalis
Komisijos siūlomas tekstas
Pakeitimas
2. Kai daroma nuoroda į šią dalį, taikomi Sprendimo 1999/468/EB 4 ir 7 straipsniai. Sprendimo 1999/468/EB 4 straipsnio 3 dalyje nustatytas laikotarpis yra vienas mėnuo .
2. Kai daroma nuoroda į šią dalį, taikomi Sprendimo 1999/468/EB 4 ir 7 straipsniai. Sprendimo 1999/468/EB 4 straipsnio 3 dalyje nurodytas laikotarpis yra trys mėnesiai .
Pakeitimas
40
Pasiūlymas dėl reglamento
27 straipsnio 3 dalis
Komisijos siūlomas tekstas
Pakeitimas
3 . Šis komitetas priima savo darbo tvarkos taisykles.
Išbraukta .
Pakeitimas
41
Pasiūlymas dėl reglamento
28 straipsnis
Komisijos siūlomas tekstas
Pakeitimas
Siekiant į Bendrijos teisę perkelti VJBŽK rekomendacijas dėl išsaugojimo ar kontrolės ar techninius ankstesnių VJBŽK rekomendacijų pakeitimus , kurie tampa privalomi Bendrijai , šio reglamento nuostatas galima iš dalies keisti 27 straipsnio 2 dalyje nurodyta tvarka.
Jei reikia, siekiant ES teisės aktų pakeitimus perkelti į esamas sistemos , kuri tapo privaloma Sąjungai , nuostatas, Komisija deleguotais aktais pagal 28a straipsnį ir su 28b ir 28c straipsnių sąlygomis gali iš dalies pakeisti šio reglamento nuostatas dėl:
Siekiant perkelti VJBŽK rekomendacijas , priedai gali būti iš dalies keičiami ta pačia tvarka.
– ribojamos žvejybos rajono Liono įlankoje , nurodyto 4, 5, 6, 7, 8, ir 9 straipsniuose;
– ribojamos žvejybos rajonų siekiant apsaugoti giliavandenes pažeidžiamas buveines, kaip nurodyta II antraštinės dalies I skyriaus II skirsnio 10 ir 11 straipsniuose;
– didžiųjų auksinių skumbrių žvejybos, kurioje naudojamos plūdriosios priemonės pelaginėms žuvims žvejoti, draudimo laikotarpio nustatymo, kaip nurodyta II antraštinės dalies II skyriaus 12, 13 ir 14 straipsniuose;
– 16 straipsnio 4 dalyje nurodyto informacijos teikimo VJBŽK vykdomajam sekretoriui;
– 18 straipsnyje nurodyto laivų, kuriems leidžiama žvejoti, registro;
– 24 ir 25 straipsniuose nurodyto bendradarbiavimo, informavimo ir duomenų tiekimo;
– I priede nustatytų VJBŽK geografinių parajonių (GP) lentelių, žemėlapių ir geografinių koordinačių;
– III priede nustatytos VJBŽK statistinės lentelės.
Priimdama tokius deleguotus teisės aktus, Komisija laikosi šio reglamento nuostatų.
Pakeitimas
42
Pasiūlymas dėl reglamento
28 a straipsnis (naujas)
Komisijos siūlomas tekstas
Pakeitimas
28 a straipsnis
Delegavimas
1. Komisijai suteikiami įgaliojimai priimti 28 straipsnyje nurodytus deleguotus teisės aktus penkerių metų laikotarpiui nuo šio reglamento įsigaliojimo dienos. Komisija pateikia ataskaitą dėl deleguotų įgaliojimų ne vėliau kaip likus šešiems mėnesiams iki penkerių metų laikotarpio pabaigos. Įgaliojimų delegavimas automatiškai pratęsiamas tokios pačios trukmės laikotarpiams, išskyrus atvejus, kai Europos Parlamentas ar Taryba jį atšaukia pagal 28b straipsnį.
2. Kai tik Komisija priima deleguotą teisės aktą, apie tai ji tuo pačiu metu praneša Europos Parlamentui ir Tarybai.
3. Įgaliojimai priimti deleguotus teisės aktus Komisijai suteikiami laikantis 28b ir 28c straipsniuose nustatytų sąlygų.
Pakeitimas
43
Pasiūlymas dėl reglamento
28 b straipsnis (naujas)
Komisijos siūlomas tekstas
Pakeitimas
28 b straipsnis
Įgaliojimų atšaukimas
1. Europos Parlamentas arba Taryba bet kuriuo metu atšaukti 28 straipsnyje nurodytą įgaliojimų delegavimą.
2. Institucija, pradėjusi vidaus procedūrą, kad nuspręstų, ar atšaukti įgaliojimų delegavimą, stengiasi informuoti kitą instituciją ir Komisiją per protingą terminą iki galutinio sprendimo priėmimo dienos, nurodydama deleguotus įgaliojimus, kurie galėtų būti atšaukti, ir galimas atšaukimo priežastis.
3. Sprendimu dėl atšaukimo nutraukiamas tame sprendime nurodytų įgaliojimų delegavimas. Jis įsigalioja nedelsiant arba vėlesnę jame nurodytą datą. Sprendimas neturi poveikio jau galiojančių deleguotų teisės aktų galiojimui. Jis skelbiamas Europos Sąjungos oficialiajame leidinyje.
Pakeitimas
44
Pasiūlymas dėl reglamento
28 c straipsnis (naujas)
Komisijos siūlomas tekstas
Pakeitimas
28 c straipsnis
Prieštaravimai dėl deleguotų teisės aktų
1. Europos Parlamentas arba Taryba gali pareikšti prieštaravimus dėl deleguoto teisės akto per du mėnesius nuo pranešimo dienos.
Europos Parlamento arba Tarybos iniciatyva šis laikotarpis pratęsiamas dviem mėnesiams.
2. Jeigu praėjus 1 dalyje nurodytam laikotarpiui nei Europos Parlamentas, nei Taryba nepareiškė prieštaravimų dėl deleguoto teisės akto, jis skelbiamas Europos Sąjungos oficialiajame leidinyje ir įsigalioja jo nuostatose nurodytą dieną.
Deleguotas teisės aktas gali būti skelbiamas Europos Sąjungos oficialiajame leidinyje ir įsigalioti iki to laikotarpio pabaigos, jeigu tiek Europos Parlamentas, tiek Taryba informavo Komisiją, kad nepareikš prieštaravimų.
3. Jeigu Europos Parlamentas ar Taryba per 1 dalyje nurodytą laikotarpį pareiškia prieštaravimų dėl deleguoto teisės akto, šis aktas neįsigalioja. Prieštaravimus pareiškusi institucija nurodo prieštaravimų dėl deleguotojo teisės akto priežastis.
Pakeitimas
45
Pasiūlymas dėl reglamento
29 straipsnio 1 dalies a a punktas (naujas)
Komisijos siūlomas tekstas
Pakeitimas
(aa) 9 straipsnio 3 dalis pakeičiama taip:
„Minimalus 4 dalyje nenurodytų velkamųjų tinklų akių dydis turi būti bent jau toks:
a) kvadrato formos akių tinklas, kurių tralo maišo akių dydis yra 40 mm,
b) laivo savininkui pateikus pagrįstą prašymą, 50 mm rombo formos akių tinklas, kurio patvirtintas dydžio selektyvumas yra lygus a punkte nurodyto tinklo selektyvumui arba didesnis.
Žvejybos laivams leidžiama naudoti ir laikyti laive tik dviejų tipų tinklus.
Iki 2012 m. birželio 30 d. Komisija Europos Parlamentui ir Tarybai pateikia šios pastraipos įgyvendinimo ataskaitą, ir remdamasi šia ataskaita bei valstybių narių iki 2011 m. gruodžio 31 d. pateikta informacija, siūlo atitinkamus reikiamus pakeitimus.
Pakeitimas
46
Pasiūlymas dėl reglamento
30 straipsnis
Komisijos siūlomas tekstas
Pakeitimas
30 straipsnis
Išbraukta.
Reglamento (EB) Nr. 43/2009 pakeitimai
Reglamento (EB) Nr. 43/2009 28–31 straipsniai ir VII bei VIII priedai išbraukiami.
AIŠKINAMOJI DALIS
Viduržemio jūros bendrosios žvejybos komisija (VJBŽK) tarptautiniu susitarimu buvo įsteigta 1949 m. Jos kompetencijai priklausančią geografinę teritoriją įeina Viduržemio jūra, Juodoji jūra ir aplinkiniai vandenys. VJBŽK pagrindinės užduotys: skatinti gyvųjų jūrų išteklių vystymąsi, saugojimą ir tinkamą valdymą; parengti ir pateikti išsaugojimo priemonių rekomendacijas; skatinti bendrus mokymo projektus. Į VJBŽK sudėtį įeina šios narės: Europos Bendrija, Albanija, Alžyras, Bulgarija, Kipras, Kroatija, Egiptas, Prancūzija, Japonija, Graikija, Izraelis, Italija, Libanas, Libija, Malta, Marokas, Monakas, Rumunija, Sirija, Slovėnija, Ispanija, Tunisas, Turkija.
Pagal pasiūlymą dėl reglamento siekiama tik perkelti VJBŽK priimtas rekomendacijas, kurios jau taikomos VJBŽK valstybėse narėse, į vieną Bendrijos teisės aktą. Vėlesnes rekomendacijas būtų galima prijungti tą aktą iš dalies keičiant. Taip būtų gerokai supaprastinta procedūra, turint omenyje tai, kad iki dabar Europos Bendrija tik kasmet priimdavo reglamentus teisės aktų suderinimo tikslais.
VJBŽK priimtų rekomendacijų dėl pasiūlymo dėl reglamento II dalyje (techninės priemonės) siūlomi kai kurie žvejybos apribojimai Liono įlankoje (esančioje tarp Ispanijos sienos ir Prancūzijos Tulono miesto), susiję su žvejybos įranga (5 straipsnis) ir su žvejybos leidimų išdavimu bei natūralių buveinių apsauga.
Be to, laivams, kuriems leidžiama žvejoti didžiąsias auksines skumbres, išduodamas specialusis žvejybos leidimas ir jie įtraukiami į sąrašą, kurį atitinkama valstybė narė turi pateikti Komisijai (13 straipsnis).
Reglamento pasiūlyme taip pat detaliai aprašomi žvejybos įrankiai (mažiausias Viduržemio jūroje (15 straipsnis) ir Juodojoje jūroje (16 straipsnis) naudojamo tinklinio audeklo akių dydis) ir uždraudžiama žvejyba velkamosiomis dragomis ir tralais didesniame nei 1 000 metrų gylyje (17 straipsnis).
III dalyje pateikiamos kontrolės priemonės. Iš jų galima paminėti, kad numatyta, jog visos valstybės narės, naudodamos įprastą duomenų tvarkymo sistemą, atsiunčia Europos Komisijai su jų vėliava plaukiojančių ir jų teritorijoje registruotų laivų, kurių bendras ilgis didesnis nei 15 m ir kuriems jos, išduodamos žvejybos leidimą, leido žvejoti VJBŽK rajone, atnaujintą sąrašą (18 straipsnis). Antrajame skyriuje nurodomos su uosto valstybe susijusios priemonės. Šio skyriaus nuostatos taikomos trečiųjų šalių laivams, kurie gali būti tikrinami iškrovimo ir perkrovimo metu (21 straipsnis). Be to, valstybės narės neleidžia trečiųjų šalių laivams naudotis jų uostais, jei laivas plaukia ne su VJBŽK narės šalies vėliava, jei laivas vykdė neteisėtą, nedeklaruojamą ar nereglamentuojamą (NNN) žvejybą arba jei jis neturi galiojančio leidimo vykdyti žvejybos veiklą (23 straipsnis).
Pasiūlymo dėl reglamento IV antraštinėje dalyje (bendradarbiavimas, informavimas ir duomenų teikimas) numatomas Europos Komisijos ir valstybių narių bendradarbiavimas ir keitimasis informacija su VJBŽK vykdomuoju sekretoriumi (24 straipsnis) ir valstybių narių statistinių lentelių teikimas VJBŽK vykdomajam sekretoriui (nurodomas laivo registro numeris, pajėgumas, bendroji talpa, arklio jėgos ir pan.) per nustatytą laiką.
Atsižvelgiant į V antraštinės dalies (baigiamosios nuostatos), ypač jos 28 straipsnio, nuostatas Komisijai priimant deleguotus teisės aktus leidžiama iš dalies keisti nuostatas, susijusias su atitinkamo teisės akto neesminiais elementais pagal Sutarties dėl Europos Sąjungos veikimo (SESV) 290 straipsnį.
Ši išvada suderinta su:
- Bairbre de Brún ataskaita dėl pasiūlymo dėl Europos Parlamento ir Tarybos Reglamento, iš dalies keičiančio Reglamentą (EB) Nr. 998/2003 dėl gyvūnų sveikatos reikalavimų, taikomų nekomerciniam naminių gyvūnėlių judėjimui, pratęsiant pereinamąjį laikotarpį;
- R. Romevos ataskaita dėl pasiūlymo dėl Tarybos reglamento, kuriuo sudaroma sužvejotų paprastųjų tunų (Thunnus thynnus) kiekio dokumentavimo programa.
PROCEDŪRA
Pavadinimas
Žvejyba VJBŽK (Viduržemio jūros bendrosios žvejybos komisijos) susitarimo rajone
Nuorodos
KOM(2009)0477 – C7-0204/2009 – 2009/0129(COD)
Pateikimo Europos Parlamentui data
16.9.2009
Atsakingas komitetas
Paskelbimo plenariniame posėdyje data
PECH
7.10.2009
Nuomonę teikiantis (-ys) komitetas (-ai)
Paskelbimo plenariniame posėdyje data
ENVI
7.10.2009
Nuomonė nepareikšta
Nutarimo data
ENVI
30.9.2009
Pranešėjas(-ai)
Paskyrimo data
Crescenzio Rivellini
30.9.2009
Svarstymas komitete
4.11.2009
30.11.2009
27.1.2010
Priėmimo data
25.1.2011
Galutinio balsavimo rezultatai
+:
–:
0:
20
1
0
Posėdyje per galutinį balsavimą dalyvavę nariai
Josefa Andrés Barea, Antonello Antinoro, João Ferreira, Carmen Fraga Estévez, Pat the Cope Gallagher, Marek Józef Gróbarczyk, Iliana Malinova Iotova, Isabella Lövin, Gabriel Mato Adrover, Guido Milana, Britta Reimers, Crescenzio Rivellini, Ulrike Rodust, Struan Stevenson, Jarosław Leszek Wałęsa
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Jean-Paul Besset, Izaskun Bilbao Barandica, Luis Manuel Capoulas Santos, Ioannis A. Tsoukalas
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Maurice Ponga, Jutta Steinruck
