Paaiškėjo 10 kandidatų 2009 m. Sacharovo premijai gauti
Žmogaus teisės
2009-09-25 - 11:38
Europos Parlamentas šiandien: Apdovanojimai drąsiesiems Šiemetiniame kandidatų gauti EP Sacharovo premiją sąraše – daug bebaimių kovotojų už teisingesnį pasaulį. Jie teikia pagalbą moterims Gazos ruože ir seksualinės prievartos aukoms Konge, kovoja su moterų genitalijų žalojimu Afrikoje ir jų teisių ribojimu Irane, teikia paramą Indijos atstumtiems ir skleidžia laivą žodį Eritrėjoje, atkleidžia žmogaus teisių pažeidimus rytinėse ES kaimynėse, priešinasi Italijos mafijai ir siekia demokratinių pokyčių Vietname. Susipažinkime su jais.
Kandidatus Sacharovo premijai už minties laisvę gauti gali siūlyti Europos Parlamento politinės frakcijos arba mažiausiai 40 europarlamentarų grupės. Pateikiame 2009 m. nominuotų asmenų ir organizacijų sąrašą abėcėlės tvarka.
Izzeldin Abuelaish – Džabalijos pabėgėlių stovykloje Gazos Ruože dirbantis ginekologas, padedantis ir Izraelio, ir Palestinos gyventojoms. Trijų dukterų netekęs gydytojas siekia taikos, kuri nutrauktų konfliktuojančių Izraelio ir Palestinos tautų kraujo praliejimą. Kandidatūrą pateikė Véronique de Keyser, Hans Gert Pöttering, Caroline Lucas ir 52 kiti EP nariai.
Vincento Ferrero fondas rūpinasi Indijos neliečiamųjų, moterų ir neįgaliųjų socialinėmis ir ekonominėmis teisėmis, kovoja su skurdu. Fondą nominavo Andrés Perelló ir 39 kiti europarlamentarai.
Dawit Isaak – 2001 m. įkalintas žurnalistas, rašęs apie būtinybę reformuoti Eritrėją. Šį Eritrėjos ir Švedijos pilietybes turintį politinį kalinį nominavo Eva-Britt Svensson ir Europos vieningųjų kairiųjų/Šiaurės šalių žaliųjų frakcija, Olle Schmidt ir dar 31 EP narys.
Mariam Lamizana – Burkina Faso Socialinių reikalų ir solidarumo ministrės pareigas užimanti kovotoja su daugelyje Afrikos šalių paplitusiu moterų lyties organų žalojimu. Šiai žalojimo tradicijai besipriešinančio visos Afrikos komiteto pirmininkės kandidatūrą nominavo Francesco Speroni „Laivės ir demokratijos“ frakcijos vardu.
Liudmila Aleksejeva, Olegas Orlovas, Sergejus Kovaliovas (Žmogaus teisių centras „Memorial“ ) ir visi kiti Rusijos žmogaus teisių gynėjai buvo nominuoti Rebeccos Harms ir Danielio Cohn-Bendito Žaliųjų frakcijos/Europos laisvojo aljanso vardu.
„Memorial“ – nuo sovietinių represijų nukentėjusių žmonių atminimą puoselėjanti ir žmogaus teisių pažeidimus Rusijos, Armėnijos, Azerbaidžano, Tadžikistano, Moldovos ir Ukrainos teritorijose fiksuojančią organizaciją nominavo Jacek Saryusz-Wolski ir kiti 59 europarlamentarai.
Denis Mukwege – ligoninę Kongo Demokratinės Respublikos Bukavu mieste įkūręs ir jai vadovaujantis chirurgas, padedantis seksualinės prievartos aukoms. Chaoso apimtame Konge kasmet išžaginamos ir sužalojamos dešimtys tūkstančių moterų ir mergaičių. Kandidatūrą Liberalų ir demokratų aljanso vardu pateikė Guy Verhofsdtadt.
Tėvas Tadas, Nguyen Van Ly – už demokratijos ir žodžio laisvės įtvirtinimą Vietname kovojantis katalikų kunigas, kalėjimuose praleidęs jau 15 metų. Kandidatūrą pateikė Michael Gahler ir 44 kiti EP nariai.
Shadi Sadr nominuota siekiant pagerbti Nedos Soltan atminimą ir visų siekiančių įtvirtinti žmogaus teises iraniečių pastangas. Shadi Sadr – žmogaus teises ginanti advokatė ir žurnalistė, feministė, besipriešinanti mirties bausmei užmėtant akmenimis ir moterų išnaudojimui. Kandidatę nominavo Marietje Schaake, Barbara Lochbihler ir kiti 38 Parlamento nariai.
Roberto Saviano – nuo Italijos mafijos besislapstantis organizuotų nusikaltėlių veiklos užkulisius atskleidęs italų žurnalistas ir rašytojas, kuriam ne kartą grasinta susidorojimu. Jo kandidatūrą pateikė Sonia Alfano ir kiti 39 europarlamentarai.
2008 m. Sacharovo premija buvo skirta įkalintam Kinijos disidentui Hu Jia.
2009 m. Sacharovo premija:
Rugsėjo 16 d. – galutinis kandidatūrų pateikimo terminas
Rugsėjo 30 d. – kandidatūrų pristatymas Užsienio reikalų ir Vystymosi komitetų ir Žmogaus teisių pakomitečio posėdyje.
Spalio 6 d. - Užsienio reikalų ir Vystymosi komitetų narių balsavimas dėl trijų finalininkų
Spalio 22 d. – Pirmininkų sueigos sprendimas dėl laureato
Gruodžio 14 d. – laureato dalyvavimas bendrame Užsienio reikalų ir Vystymosi komitetų ir Žmogaus teisių pakomitečio posėdyje.
Gruodžio 16 d. - apdovanojimo ceremonija
20090921STO60934 Sacharovo premijos tinklavietė 2009 m. kandidatų biografijos Sacharovo premijos laureatų portretai: video Sacharovo premija: 2009-ieji 2008 m. Sacharovo premijos laureato Hu Jia portretas
LT
1
EUROPARL-TV
http://www.europarltv.europa.eu/swf/EmbedPlayer.swf?vid=b2a4afde-cbe8-46c5-8923-6a4cdabd941d&cid=0c8dedcf-1098-46c9-9b85-6f2b0f0b120d&lang=hu&bitrate=512&loop=off&autoplay=off&startVolume=medium&showTitle=on&showBottom=on
LT
2
LINK
/sakharov/default_lt.htm
LT
4
LINK
/sakharov/video/mosaicSakharov.wmv
-//EP//TEXT COMPARL PE-428.249 02 NOT XML V0//LT
-//EP//TEXT IM-PRESS 20090930IPR61494 0 NOT XML V0//LT
-//EP//TEXT IM-PRESS 20090925FCS61218 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
