KLAUSIMAS ŽODŽIU H-0350/09
Vyriausybės valandai 2009 Spalio mėnesio sesijoje
pagal 116 Darbo tvarkos taisyklių straipsnį
pateikė
Laima Liucija Andrikienė
Tarybai
Tema: Dėl Tarybos pozicijos ataskaitos apie Rusijos ir Gruzijos karą klausimu
2009 m. rugsėjo 30 d. ES įgaliota nepriklausoma faktų nustatymo misija Gruzijos klausimu paskelbė savo ataskaitą apie Rusijos ir Gruzijos karo pradžią 2008 m. rugpjūčio mėn. Priešingos stovyklos skirtingai aiškino šios ataskaitos išvadas apie tai, kas iš tiesų kaltas dėl karo veiksmų ir šimtų žuvusių žmonių. Tačiau ataskaitoje pakankamai tiksliai pateikiami faktai apie prieš minėtą karą Rusijos vykdytas provokacijas, joje taip pat teigiama, kad keletą metų Gruzijos piliečiams, gyvenantiems Pietų Osetijoje ir Abchazijoje, pasai buvo išduodami neteisėtai.
Kokia dabartinė Tarybos pozicija šios ataskaitos ir jos išvadų klausimu? Kaip pasikeitė politinė padėtis regione paskelbus šią ataskaitą? Ar Taryba šiuo metu mano, kad reikia aktyviau dalyvauti regione, siekiant užkirsti kelią tolesniam konflikto eskalavimui? Kaip Taryba ketina reaguoti į šią ataskaitą ir jos išvadas?
