A6-0136/2009
13.3.2009
***I
PRANEŠIMAS
dėl pasiūlymo dėl Europos Parlamento ir Tarybos sprendimo dėl Europos viešojo administravimo institucijų sąveikos sprendimų (ISA)
(COM(2008)0583 – C6-0337/2008 – 2008/0185(COD))
Pramonės, mokslinių tyrimų ir energetikos komitetas
Pranešėjas:
Dragoş Florin David
PE 416.682v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................19
PROCEDŪRA...........................................................................................................................21
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos sprendimo dėl Europos viešojo administravimo institucijų sąveikos sprendimų (ISA)
( COM(2008)0583 – C6-0337/2008 – 2008/0185(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2008)0583 ),
– atsižvelgdamas į EB sutarties 251 straipsnio 2 dalį ir į 156 straipsnį, pagal kuriuos Komisija jam pateikė pasiūlymą ( C6-0337/2008 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Pramonės, mokslinių tyrimų ir energetikos komiteto pranešimą ( A6‑0136/2009 ),
1. pritaria Komisijos pasiūlymui su pakeitimais;
2. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
3. paveda Pirmininkui perduoti Parlamento poziciją Tarybai ir Komisijai.
Pakeitimas
1
Pasiūlymas dėl sprendimo
2 a konstatuojamoji dalis (nauja)
Komisijos siūlomas tekstas
Pakeitimas
(2a) Europos Parlamentas savo 2006 m. kovo 14 d. rezoliucijoje dėl Europos informacinės visuomenės augimui ir užimtumui skatinti 1 ragino daugiau dėmesio skirti sąveikumui , taip pat piliečiams ir verslo įmonėms skirtų viešojo sektoriaus elektroninių paslaugų pažangiosios patirties klausimams. Pagrindinis šio raginimo tikslas – skatinti laisvą ir nevaržomą piliečių judėjimą, kūrimąsi ir užimtumą valstybėse narėse. Parlamentas taip pat ragino valstybes nares reformuojant savo viešojo administravimo sistemas įgyvendinti strategijos i2010 iniciatyvas ir programas bei taip užt ikrinti geresnes, efektyvesnes i r prieinamesnes paslaugas valstybėse narėse gyvenantiems piliečiams ir jose veikiančioms mažoms ir vidutinio dydžio įmonėms (MVĮ).
1 OL C 291, 2006 11 30, p. 133.
Pagrindimas
Europos Parlamentas savo rezoliucijoje dėl i2010 strategijos taip pat išdėstė savo poziciją e. administravimo klausimu ir pritarė tam, kad būtų pradėtos teikti piliečiams ir verslo įmonėms parankios e. administravimo paslaugos. Taigi konstatuojamosiose dalyse turėtų būti paminėta ir Parlamento pozicija.
Pakeitimas
2
Pasiūlymas dėl sprendimo
6 konstatuojamoji dalis
Komisijos siūlomas tekstas
Pakeitimas
(6) Bendrųjų , pakartotinai naudotinų ir suderinamų sprendimų bei suderinamų administracinių vidaus procesų būtinai reikia norint užtikrinti veiksmingą viešųjų paslaugų teikimą įmonėms ir piliečiams tarpvalstybiniu ir tarpsektoriniu mastu.
(6) Verslo įmonėms ir piliečiams taip pat būtų naudingi bendrieji , pakartotinai naudotini ir suderinami sprendimai bei suderinami administraciniai vidaus procesai, kadangi taikant šiuos sprendimus ir vykdant procesus būtų skatinamas veiksmingas ir našus viešųjų paslaugų teikimas įmonėms ir piliečiams tarpvalstybiniu ir tarpsektoriniu mastu.
Pagrindimas
Turėtų būti labiau pabrėžta, kad, nors pagal programą pirmiausia skirta spręsti su viešuoju administravimu susijusius klausimus, ji netiesiogiai naudinga ir piliečiams bei verslui.
Pakeitimas
3
Pasiūlymas dėl sprendimo
8 konstatuojamoji dalis
Komisijos siūlomas tekstas
Pakeitimas
(8) Šiems sunkumams įveikti reikėtų dėti pastangas, t. y. Komisijai ir valstybėms narėms glaudžiai bendradarbiauti, koordinuoti ir palaikyti dialogą, glaudžiai bendraujant su sektoriais, atsakingais už Bendrijos politikos įgyvendinimą, ir prireikus su kitomis suinteresuotosiomis šalimis, tinkamai atsižvelgiant į Bendrijos prioritetus ir kalbų įvairovę.
(8) Šiems sunkumams įveikti reikėtų dėti pastangas, t. y. Komisijai ir valstybėms narėms glaudžiai bendradarbiauti, koordinuoti ir palaikyti dialogą, glaudžiai bendraujant su sektoriais, atsakingais už Bendrijos politikos įgyvendinimą, ir prireikus su kitomis suinteresuotosiomis šalimis, tinkamai atsižvelgiant į Bendrijos prioritetus ir kalbų įvairovę , taip pat į bendro požiūrio pagrindiniais klausimais, pvz . , sąveikos ir atvirųjų standartų veiksmingo naudojimo ir apibrėžties klausimais, formavimą.
Pagrindimas
ES ir Komisija turėtų imtis vadovaujamojo vaidmens ir skatinti atviruosius standartus. Taigi vykdant ISA programą derėtų skatinti atvirųjų standartų apibrėžtį ir naudojimą.
Pakeitimas
4
Pasiūlymas dėl sprendimo
11 konstatuojamoji dalis
Komisijos siūlomas tekstas
Pakeitimas
(11) ISA programa turėtų būti pagrįsta IDA ir IDABC programų patirtimi, kuri parodė, kad laikantis koordinuoto požiūrio galima greičiau pasiekti rezultatų, užtikrinti geresnę kokybę ir atitikti įmonių reikalavimus pirmiausia taikant bendruosius ir visuotinius sprendimus, sukurtus ir įgyvendinamus bendradarbiaujant su valstybėmis narėmis. Ši veikla jau padėjo ir tebepadeda užtikrinti sąveiką Europos viešojo administravimo institucijoms keičiantis elektronine informacija.
(11) ISA programa turėtų būti pagrįsta IDA ir IDABC programų patirtimi . Derėtų taip pat atsižvelgti į IDABC programos įgyvendinimo tarpinio įvertinimo išvadas dėl šios programos reikalingumo , efektyvumo, veiksmingumo, naudingumo ir nuoseklumo; ypatingą dėmesį derėtų skirti šios programos naudotojų nurodytiems poreikiams. Patirtis parodė, kad laikantis koordinuoto požiūrio galima greičiau pasiekti rezultatų, užtikrinti geresnę kokybę ir atitikti administravimo reikalavimus pirmiausia taikant bendruosius ir visuotinius sprendimus, sukurtus ir įgyvendinamus bendradarbiaujant su valstybėmis narėmis. Ši veikla jau padėjo ir tebepadeda užtikrinti sąveiką Europos viešojo administravimo institucijoms keičiantis elektronine informacija , be to, pastebėtas papildomas teigiamas poveikis vidaus rinkai .
Pakeitimas
5
Pasiūlymas dėl sprendimo
15 a konstatuojamoji dalis (nauja)
Komisijos siūlomas tekstas
Pakeitimas
(15a) Bendroji sistema turi atitikti galiojančiuose Bendrijos teisės aktuose numatytus reikalavimus ( be kita ko, susijusius su elektroninių registrų sąveika ir elektroninėmis mokesčių sistemomis ) .
Pagrindimas
Bendroji sistema turi atitikti ES teisės aktuose numatytus reikalavimus.
Pakeitimas
6
Pasiūlymas dėl sprendimo
16 a konstatuojamoji dalis (nauja)
Komisijos siūlomas tekstas
Pakeitimas
(16a) Atsižvelgiant į vietos valdžios institucijų užduotį užtikrinant Europos viešojo administravimo institucijų veiksmingą funkcionavimą ir sąveiką, svarbu, kad dalis programos būtų skirta šioms institucijoms.
Pagrindimas
Kadangi vietos valdžios institucijos atlieka svarbų vaidmenį užtikrindamos Europos viešojo administravimo institucijų funkcionavimą, svarbu, kad dalis programos būtų skirta joms.
Pakeitimas
7
Pasiūlymas dėl sprendimo
18 konstatuojamoji dalis
Komisijos siūlomas tekstas
Pakeitimas
(18) Kuriant, tobulinant ar naudojant bendruosius sprendimus, pagal ISA programą, kiek tinka, reikėtų remtis ar papildomai naudotis jau turima patirtimi ir sprendimais bei keistis gerąja patirtimi ir ją skatinti.
(18) Kuriant, tobulinant ar naudojant bendruosius sprendimus, pagal ISA programą, kiek tinka, reikėtų remtis ar papildomai naudotis jau turima patirtimi ir sprendimais bei keistis gerąja patirtimi ir ją skatinti. Šioje srityje Komisija turėtų dėti daugi au pastangų užtikrindama didesnę atitiktį Europos sąveikos sistemai ir skatindama didesnį IRT paslaugų standartų atvirumą.
Pagrindimas
Pakeičiamas pranešėjo pasiūlymas, kuris galėtų pakenkti dabar peržiūrimai Europos sąveikos sistemai.
Pakeitimas
8
Pasiūlymas dėl sprendimo
20 konstatuojamoji dalis
Komisijos siūlomas tekstas
Pakeitimas
(20) Vykdant veiklą pagal ISA programą reikėtų atsižvelgti į asmens duomenų saugumo, privatumo ir apsaugos principus .
(20) Vykdant veiklą pagal ISA programą reikėtų vadovau tis asmens duomenų saugumo, privatumo ir apsaugos principais .
Pagrindimas
Privatumo apsauga ir saugumo užtikrinimas – esminis principas, į kurį turėtų būti ne tik atsižvelgiama, bet ir juo vadovaujamasi bet kokiomis aplinkybėmis. Siejama su 4 straipsnio pakeitimu.
Pakeitimas
9
Pasiūlymas dėl sprendimo
23 konstatuojamoji dalis
Komisijos siūlomas tekstas
Pakeitimas
(23) Reikėtų siekti sinergijos su privačiuoju sektoriumi ir kitais subjektais, kad prireikus prioritetas būtų teikiamas rinkoje esantiems ir joje įsitvirtinusiems sprendimams.
(23) Įrodyta, kad sąveika su privačiuoju sektoriumi ir kitais subjektais efektyvi ir turi pridėtinės vertės . Taigi reikėtų siekti sinergijos su šiais suinteresuotais subjektais , kad prireikus prioritetas būtų teikiamas rinkoje esantiems ir joje įsitvirtinusiems sprendimams. Atsižvelgiant į tai, Komisiją turėtų būti skatinama tęsti dabartinę konferencijų, seminarų ir kitų susitikimų praktiką, siekiant bendravimo su šiais suinteresuotais subjektais. Derėtų toliau skatinti tęsti elektroninių platformų, ypač “ePractice.eu” platformos, nau dojimą. Komisijai derėtų suteikti galimybes naudoti bet kokias kitas priemones, kurias ji laiko tinkamomis siekiant palaikyti ryšius su šiais suinteresuotais subjektais.
Pagrindimas
Kadangi ISA programą ketinama įgyvendinti naudojant viešuosius pirkimus, būtina palaikyti ryšius su visais suinteresuotais subjektais siekiant aiškiai žinoti, kokie nauji sprendimai atrandami ir su kokiais naujais poreikiais susiduriama. Jau sukurtos bendravimo su suinteresuotais subjektais priemonės ir Komisija turėtų būti skatinama tęsti šią praktiką; Komisija, žinoma, gali rasti bet kokį kitą tinkamą bendravimo su suinteresuotais subjektais būdą. Siejama su 13a straipsnio (naujo) pakeitimu.
Pakeitimas
10
Pasiūlymas dėl sprendimo
27 konstatuojamoji dalis
Komisijos siūlomas tekstas
Pakeitimas
(27) Reikėtų skatinti tarptautinį bendradarbiavimą, ir šiuo požiūriu Europos ekonominės erdvės valstybės ir šalys kandidatės irgi turėtų turėti galimybę dalyvauti ISA programoje. Taip pat reikėtų skatinti bendradarbiavimą su kitomis trečiosiomis šalimis ir tarptautinėmis organizacijomis ar institucijomis, ypač įgyvendinant Europos ir Viduržemio jūros regiono valstybių partnerystės programą ir su kaimyninėmis šalimis, ypač Vakarų Balkanų valstybėmis.
(27) Reikėtų skatinti tarptautinį bendradarbiavimą, ir šiuo požiūriu Europos ekonominės erdvės valstybės ir šalys kandidatės irgi turėtų turėti galimybę dalyvauti ISA programoje. Taip pat reikėtų skatinti bendradarbiavimą su kitomis trečiosiomis šalimis ir tarptautinėmis organizacijomis ar institucijomis, ypač įgyvendinant Europos ir Viduržemio jūros regiono valstybių partnerystės ir Rytų partnerystės programas ir su kaimyninėmis šalimis, ypač Vakarų Balkanų valstybėmis ir Juodosios jūros regiono šalimis .
Pagrindimas
Turėtų būti įtraukta daugiau šalių, su kuriomis skatinama bendradarbiauti tarptautiniu mastu. Siejama su 14 straipsnio 2 dalies pakeitimu.
Pakeitimas
11
Pasiūlymas dėl sprendimo
27 a konstatuojamoji dalis(nauja)
Komisijos siūlomas tekstas
Pakeitimas
(27a) Turėtų būti papildomai apsvarstyta galimybė naudoti pasirengimo narystei lėšas šalių kandidačių dalyvavimui ISA programoje paskatinti, taip pat galimybė struktūriniams fondams ir naudotojams bendrai finansuoti bendrų sistemų ir bendro pobūdžio priemonių, sukurtų ar patobulintų vykdant ISA pro gramą, naudojimą .
Pagrindimas
Šalys kandidatės turėtų būti skatinamos dalyvauti ISA programoje. Todėl turėtų būti toliau svarstomas klausimas dėl to, kaip galėtų būti naudojamos pasirengimo narystei lėšos siekiant šiuo tikslu teikti Bendrijos paramą. Bendrų sistemų ir bendro pobūdžio priemonių kūrimas ir tobulinimas bus finansuojami pagal ISA programą, o šių sistemų ir priemonių naudojimą finansuos naudotojai. Taigi turėtų būti papildomai apsvarstyta galimybė pasinaudoti bendru finansavimu iš struktūrinių fondų.
Pakeitimas
12
Pasiūlymas dėl sprendimo
1 straipsnio 2 dalis
Komisijos siūlomas tekstas
Pakeitimas
2. ISA programos tikslas – remti Europos viešojo administravimo institucijų bendradarbiavimą remiant veiksmingą šių institucijų tarpvalstybinį ir tarpsektorinį elektroninį bendravimą teikiant elektronines viešąsias paslaugas ir taip įgyvendinant Bendrijos politiką ir veiklą.
2. ISA programos tikslas – remti Europos viešojo administravimo institucijų bendradarbiavimą remiant veiksmingą šių institucijų ir viešąsias funkcijas vykdančių įstaigų tarpvalstybinį ir tarpsektorinį elektroninį bendravimą teikiant elektronines viešąsias paslaugas ir taip įgyvendinant Bendrijos politiką ir veiklą , taip pat skatinant ir tobulinant pagrindinių viešosios infrastruktūros objektų sąveiką .
Pagrindimas
Viena iš pagrindinių šiuolaikinio viešojo sektoriaus valdymo ir viešojo administravimo institucijų veiklos tendencijų – didėjantis viešosios valdžios įstaigų ir NVO bei verslo organizacijų bendradarbiavimas. Kadangi viešojo sektoriaus institucijos atsisako tiesioginio paslaugų teikimo vaidmens, šį vaidmenį perima verslo ir trečiojo sektoriaus organizacijos. Taigi sektorių bendradarbiavimas ir sąveika turėtų būti taip pat suprantami kaip viešojo sektoriaus, privataus sektoriaus ir NVO bendradarbiavimas.
Pakeitimas
13
Pasiūlymas dėl sprendimo
1 straipsnio 2 a dalis (nauja)
Komisijos siūlomas tekstas
Pakeitimas
2a. I SA programa išplečiama įtraukiant vietos ir regionų valdžios institucijas.
Pagrindimas
Kadangi regionų ir vietos valdžios institucijos atlieka svarbų vaidmenį užtikrindamos Europos viešojo administravimo institucijų funkcionavimą ir sąveiką, svarbu, kad dalis programos būtų skirta joms.
Pakeitimas
14
Pasiūlymas dėl sprendimo
4 straipsnio įvadinė dalis
Komisijos siūlomas tekstas
Pakeitimas
Pagal ISA programą pradėti ar tęsiami veiksmai , jei tinka, grindžiami šiais principais:
Pagal ISA programą pradėti ar tęsiami veiksmai grindžiami šiais principais:
Pagrindimas
Komisijos pasiūlymo 4 straipsnyje išdėstyti principai yra svarbiausi principai, kuriais turi būti bet kokiomis aplinkybėmis vadovaujamasi įgyvendinant ISA programą. Siejama su 20 konstatuojamosios dalies pakeitimu.
Pakeitimas
15
Pasiūlymas dėl sprendimo
4 straipsnio a punktas
Komisijos siūlomas tekstas
Pakeitimas
a) technologinio neutralumo ir pritaikomumo principu;
a) technologinio neutralumo , atvirumo ir pritaikomumo principu;
Pagrindimas
Svarbu atvirumas.
Pakeitimas
16
Pasiūlymas dėl sprendimo
4 straipsnio c a punktas (naujas)
Komisijos siūlomas tekstas
Pakeitimas
ca) pakartotinio naudojimo principu.
Pagrindimas
Vengtinas darbo dubliavimas.
Pakeitimas
17
Pasiūlymas dėl sprendimo
6 straipsnio 1 dalies b punktas
Komisijos siūlomas tekstas
Pakeitimas
(b) metodas, įskaitant organizacinius aspektus, pvz., etapus, rezultatus ir gaires bei , jei tinka, daugiakalbio bendravimo priemones;
(b) metodas, įskaitant organizacinius aspektus, pvz., etapus, rezultatus ir gaires bei daugiakalbio bendravimo priemones;
Pagrindimas
Projekto apraše visuomet turėtų būti pateikta nuoroda į priemones, skirtas bendravimui įvairiomis kalbomis palengvinti.
Pakeitimas
18
Pasiūlymas dėl sprendimo
7 straipsnio 1 a dalis (nauja)
Komisijos siūlomas tekstas
Pakeitimas
1a. Tyrimų rezultatai paskelbiami ir siunčiami atsakingam Europos Parlamento komitetui ir Komisijai , pagrindžiant jais bet kokius būsimus teisėkūros pasiūlymus , kurie būtini siekiant užtikrinti viešojo administravimo institucijų naudojamų kompiuterių sistemų sąveiką.
Pagrindimas
Svarbu, kad šių tyrimų rezultatai būtų siunčiami Komisijai ir atsakingam Europos Parlamento komitetui, padedant parengti teisės aktų pakeitimus.
Pakeitimas
19
Pasiūlymas dėl sprendimo
8 straipsnio 2 dalis
Komisijos siūlomas tekstas
Pakeitimas
2. Skatinama, kad tyrime ar projekte dalyvautų kuo daugiau valstybių narių.
2. Skatinama, kad tyrime ar projekte dalyvautų kuo daugiau valstybių narių. Galimybė įsitraukti į tyrimus ir projektus užtikrinama bet kuriuo etapu, o šiuose tyrimuose ir projektuose nedalyvaujančios valstybės narės skatinamos prisijungti ir vėlesniuoju etapu.
Pagrindimas
Projektas ar tyrimas gali būti pradėtas ir tuo atveju, jei jame dalyvauja ne visos valstybės narės, tačiau, siekiant užtikrinti, kad kuo didesnis skaičius piliečių ir verslo įmonių pasinaudotų teigiamais šių projektų ir tyrimų rezultatais, kitoms valstybėms narėms turėtų būti sudaryta galimybė vėliau prisijungti prie šių projektų ir tyrimų.
Pakeitimas
20
Pasiūlymas dėl sprendimo
8 straipsnio 2 a dalis (nauja)
Komisijos siūlomas tekstas
Pakeitimas
2a. Siekiant užtikrinti nacionalinių ir Bendrijos sistemų sąveiką, nurodomos bendro s paslaug os ir bendro pobūdžio priemonės, susijusio s su galiojančiais Europos viešaisiais informacijos mainų ir paslaugų integravimo reikalavimais .
Pagrindimas
Siekiant tikros sąveikos būtina nurodyti bendras paslaugas ir bendro pobūdžio priemones, susijusias su galiojančiais viešaisiais reikalavimais.
Pakeitimas 2
1
Pasiūlymas dėl sprendimo
12 straipsnio 1 dalis
Komisijos siūlomas tekstas
Pakeitimas
1. Komisijai talkina Tarpvalstybinės sąveikos komitetas (toliau – TS komitetas ), kurį sudaro valstybių narių atstovai, o jam pirmininkauja Komisija.
1. Komisijai talkina Europos viešojo administravimo institucijų sąveikos sprendimų komitetas (toliau – ISA komitetas ), kurį sudaro valstybių narių atstovai, o jam pirmininkauja Komisija.
(Horizontalus pakeitimas. Jį priėmus atitinkamai keičiamas visas tekstas.)
Pagrindimas
Palankiai vertinamas siekis įsteigti grupę, kurią sudarytų valstybių narių vyresnieji informacijos pareigūnai, tačiau turėtų būti aiškiai pabrėžta, kad šio komitologijos komiteto funkcija – padėti Komisijai įgyvendinti dabartinę programą.
Pakeitimas 2
2
Pasiūlymas dėl sprendimo
13 straipsnio 3 dalies pirma pastraipa
Komisijos siūlomas tekstas
Pakeitimas
Atliekamas tarpinis ir galutinis ISA programos vertinimas, apie kurio rezultatus Europos Parlamentui ir Tarybai pranešama atitinkamai iki 2012 m. gruodžio 31 d. ir 2015 m. gruodžio 31 d.
Atliekamas tarpinis ir galutinis ISA programos vertinimas, apie kurio rezultatus Europos Parlamentui ir Tarybai pranešama atitinkamai iki 2012 m. gruodžio 31 d. ir 2015 m. gruodžio 31 d. Be to, atsakingas Europos Parlamento komitetas gali kreipti s į Komisiją su prašymu pristatyti vertinimo r ezultatus ir atsakyti į šio komiteto narių klausimus.
Pagrindimas
Europos Parlamentui turi būti suteikta galimybė keistis nuomonėmis apie vertinimo rezultatus.
Pakeitimas
23
Pasiūlymas dėl sprendimo
13 a straipsnis (nauja)
Komisijos siūlomas tekstas
Pakeitimas
13a straipsnis
Santykiai su suinteresuotais subjektais
Komisija telkia atitinkamus suinteresuotus subjektus, kurie tarpusavyje ir su Komisija keičiasi nuomonėmis apie sektorius ir apie vykdant ISA programą sprendžiamus klausimus. Šiuo tikslu Komisija rengia konferencijas, seminarus ir kitus susitikimus; ji naudojasi elektroninėmis interaktyviomis platformomis; ji taip pat gali naudotis kitomis bendravimo priemonėmis, kurias ji laiko tinkamomis.
Pagrindimas
Kadangi ISA programą ketinama įgyvendinti pasitelkiant viešuosius pirkimus, būtina palaikyti ryšius su visais suinteresuotais subjektais siekiant aiškiai žinoti, kokie nauji sprendimai atrandami ir su kokiais naujais poreikiais susiduriama. Jau sukurtos bendravimo su suinteresuotais subjektais priemonės ir Komisija turėtų būti skatinama tęsti šią praktiką; Komisija, žinoma, gali rasti bet kokį kitą tinkamą bendravimo su suinteresuotais subjektais būdą. Siejama su 23 konstatuojamosios dalies pakeitimu.
Pakeitimas
24
Pasiūlymas dėl sprendimo
14 straipsnio 2 dalis
Komisijos siūlomas tekstas
Pakeitimas
2. Skatinamas bendradarbiavimas su kitomis trečiosiomis šalimis ir tarptautinėmis organizacijomis ar institucijomis, ypač pagal Europos ir Viduržemio jūros regiono valstybių partnerystės programą ir su kaimyninėmis šalimis, ypač Vakarų Balkanų valstybėmis. Su šia veikla susijusios išlaidos pagal ISA programą nefinansuojamos.
2. Skatinamas bendradarbiavimas su kitomis trečiosiomis šalimis ir tarptautinėmis organizacijomis ar institucijomis, ypač pagal Europos ir Viduržemio jūros regiono valstybių partnerystės ir Rytų partnerystės programas ir su kaimyninėmis šalimis, ypač Vakarų Balkanų valstybėmis ir Juodosios jūros regiono šalimis . Su šia veikla susijusios išlaidos pagal ISA programą nefinansuojamos.
Pagrindimas
Turėtų būti įtraukta daugiau šalių, su kuriomis skatinama bendradarbiauti tarptautiniu mastu. Siejama su 27 konstatuojamosios dalies pakeitimu.
Pakeitimas
25
Pasiūlymas dėl sprendimo
14 straipsnio 2 a dalis (nauja)
Komisijos siūlomas tekstas
Pakeitimas
2a. Vykdant ISA programą skatinamas pakartotinis jos rezultatų naudojimas trečiosiose šalyse.
Pagrindimas
Sąveikos pasiekimais turi būti dalinamasi su trečiosiomis šalimis.
Pakeitimas
26
Pasiūlymas dėl sprendimo
16 straipsnio 1 a dalis (nauja)
Komisijos siūlomas tekstas
Pakeitimas
1a. 50 proc. ISA programos biudžeto skiriama vietos valdžios institucijų kompiuterių sistemų sąveikai užtikrinti .
Pagrindimas
Asmens duomenis kaupia vietos ir regionų valdžios institucijos, taigi svarbu, kad jos būtų tarpusavyje sujungtos nacionaliniu lygmeniu, siekiant užtikrinti sąveiką Europos viešojo administravimo institucijų viduje.
AIŠKINAMOJI DALIS
Pranešėjas palankiai vertina Komisijos pasiūlymą, pagal kurį įsteigiama Europos viešojo administravimo institucijų sąveikos sprendimų pagrindų programa (ISA – 2008/0185 (COD)). Programos ISA tikslas – padėti Europos viešojo administravimo institucijoms įveikti elektronines kliūtis, su kuriomis jos susiduria dėl nepakankamos sąveikos, ir užtikrinti veiksmingesnį operacinį suderinamumą tarpvalstybiniu ir sektorių lygmenimis. Vadinasi, remiantis šia programa, siekiama palengvinti piliečių, verslo įmonių ir viešojo administravimo institucijų bendravimą.
Programa ISA – šiuo metu vykdomos Europos e. vyriausybės paslaugų, skirtų viešojo administravimo institucijoms, įmonėms ir piliečiams, programos (angl. IDABC) ir šios programos pirmtakės, viešojo administravimo institucijų keitimosi duomenimis programos IDA, įpėdinė. Taigi ji reprezentuoja nenutrūkstamas Bendrijos pastangas ir įsipareigojimą užtikrinti geresnę sąveiką.
Europos Parlamentas savo 2006 m. kovo 14 d. rezoliucijoje ragino daugiau dėmesio skirti sąveikumo, taip pat piliečiams ir verslo įmonėms skirtų viešojo sektoriaus elektroninių paslaugų pažangiosios patirties klausimams. Pagrindinis šio raginimo tikslas – skatinti laisvą ir nevaržomą piliečių judėjimą, kūrimąsi ir užimtumą valstybėse narėse. Be to, Europos Parlamentas ragino valstybes nares reformuojant savo viešojo administravimo sistemą ir siekiant teikti veiksmingesnes ir prieinamesnes paslaugas jose veikiančioms MVĮ bei piliečiams įgyvendinti su iniciatyva i2010 susijusias programas
Priimti tekstai, P6_TA(2006)0079 . .
Pranešėjo įsitikinimu, norint veiksmingiau siekti pirmiau išvardytų tikslų, pasiūlymas turi būti dar labiau tobulinamas ir atsižvelgta į viešojo administravimo institucijų, kaip pagal programą siūlomą priemonių ir paslaugų vartotojų, reikmes, taip pat į piliečių ir verslo įmonių, kaip programos naudos gavėjų, bei į pramonės atstovų, kaip priemonių ir paslaugų teikėjų, poreikius. Todėl jis siūlo kai kuriuos pakeitimus vadovaudamasis toliau išvardytais pagrindiniais punktais:
(i) interaktyvios platformos sukūrimas siekiant burti visas suinteresuotąsias šalis ir skatinti jas atvirai keistis nuomonėmis;
(ii) tolesnis technologinio neutralumo ir prisitaikymo, taip pat privatumo apsaugos ir saugumo užtikrinimo skatinimas;
(iii) sąlygų šalims kandidatėms dalyvauti programoje sudarymas;
(iv) kuo didesnio skaičiaus valstybių narių raginimas prisijungti prie minėtosios programos pagrindu atliekamų projektų ir tyrimų;
(v) siekis sukurti bendrą atvirųjų standartų apibrėžtį.
(i) Interaktyvios platformos sukūrimas siekiant burti visas suinteresuotąsias šalis ir skatinti jas atvirai keistis nuomonėmis
Turi būti sukurtas forumas, su kurio pagalba suinteresuotosios šalys ir programos naudos gavėjai galėtų tarpusavyje ir su Komisija keistis nuomonėmis apie sektorius ir ISA programos pagrindu sprendžiamus klausimus. Taip paaiškėtų, su kokiomis reikmėmis susiduriama ir kokie nauji sprendimai rengiami. Todėl, siekiant suartinti Komisiją ir visas suinteresuotąsias šalis atviromis ir interaktyviomis priemonėmis, siūloma sukurti naują interaktyvią platformą (Sąveikos platformą). Platforma nebūtų susijusi su komitologijos procedūra ir todėl nebūtų priskiriama Komisijos kompetencijai. (Susiję pakeitimai: 23 konstatuojamąją dalį keičiantis 6 pakeitimas ir 13a straipsnį (naujas) keičiantis 14 pakeitimas.)
(ii) Tolesnis technologinio neutralumo ir prisitaikymo, taip pat privatumo apsaugos ir saugumo užtikrinimo skatinimas
Dar daugiau dėmesio turėtų būti skirta svarbiausiems, pvz., technologinio neutralumo ir prisitaikymo, taip pat privatumo apsaugos ir saugumo užtikrinimo, principams, kuriais grindžiama programa. Tai esminiai principai, kuriais turi būti vadovaujamasi bet kokiomis aplinkybėmis. (Susiję pakeitimai: 20 konstatuojamąją dalį keičiantis 5 pakeitimas ir 4 straipsnį keičiantis 9 pakeitimas.)
(iii) Sąlygų šalims kandidatėms dalyvauti programoje sudarymas
Šalių kandidačių dalyvavimas programoje ISA yra labai svarbus žingsnis rengiant viešojo administravimo institucijas visoms funkcijoms ir darbo metodams, kurie susiję su naryste ES. Todėl šalys kandidatės turėtų būti skatinamos dalyvauti programoje, be to, turėtų būti išsamiau ištirtos galimybės šiuo tikslu naudoti pasirengimo narystei lėšas. (Susijęs pakeitimas: 27 konstatuojamąją dalį keičiantis 8 pakeitimas.)
(iv) Kuo didesnio skaičiaus valstybių narių raginimas prisijungti prie minėtosios programos pagrindu atliekamų projektų ir tyrimų
Pagal programos atliekamą projektą ar tyrimą gali pradėti net ir nedidelė joje dalyvaujančių valstybių narių grupė, tačiau, siekiant užtikrinti, kad teigiamais šių projektų rezultatais pasinaudotų kuo didesnis skaičius piliečių ir verslo įmonių, šie atliekami projektai ir tyrimai turi būti atviri, taigi kitoms valstybėms narėms turi būti sudaryta galimybė prie jų prisijungti vėlesniuoju etapu. (Susijęs pakeitimas: 8 straipsnio 2 dalį keičiantis 11 pakeitimas.)
(v) Siekis sukurti bendrą atvirųjų standartų apibrėžtį
Turėtų būti dar labiau skatinama naudoti viešojo sektoriaus programinės įrangos atviruosius standartus. Komisija taip pat turėtų būti raginama toliau nagrinėti bendros atvirųjų standartų apibrėžties klausimą. (Susijęs pakeitimas: 18 konstatuojamąją dalį keičiantis 4 pakeitimas.)
PROCEDŪRA
Pavadinimas
Europos viešojo administravimo institucijų sąveikos sprendimai (ISA)
Nuorodos
KOM(2008)0583 – C6-0337/2008 – 2008/0185(COD)
Pateikimo Europos Parlamentui data
29.9.2008
Atsakingas komitetas
Paskelbimo plenariniame posėdyje data
ITRE
9.10.2008
Nuomonę teikiantis (-ys) komitetas (-ai)
Paskelbimo plenariniame posėdyje data
BUDG
9.10.2008
IMCO
9.10.2008
LIBE
9.10.2008
Nuomonė nepareikšta
Nutarimo data
BUDG
5.11.2008
IMCO
1.12.2008
LIBE
9.2.2009
Pranešėjas(-ai)
Paskyrimo data
Dragoş Florin David
22.10.2008
Svarstymas komitete
4.11.2008
20.1.2009
17.2.2009
Priėmimo data
9.3.2009
Galutinio balsavimo rezultatai
+:
–:
0:
43
0
0
Posėdyje per galutinį balsavimą dalyvavę nariai
Jan Březina, Jorgo Chatzimarkakis, Giles Chichester, Dragoş Florin David, Pilar del Castillo Vera, Den Dover, Lena Ek, Norbert Glante, Umberto Guidoni, Fiona Hall, David Hammerstein, Rebecca Harms, Erna Hennicot-Schoepges, Mary Honeyball, Romana Jordan Cizelj, Anne Laperrouze, Pia Elda Locatelli, Eluned Morgan, Reino Paasilinna, Atanas Paparizov, Francisca Pleguezuelos Aguilar, Anni Podimata, Miloslav Ransdorf, Herbert Reul, Teresa Riera Madurell, Catherine Trautmann, Claude Turmes, Nikolaos Vakalis, Adina-Ioana Vălean
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Alexander Alvaro, Pilar Ayuso, Ivo Belet, Françoise Grossetête, Marie-Noëlle Lienemann, Erika Mann, Pierre Pribetich, Vittorio Prodi, Esko Seppänen, Hannes Swoboda, Vladimir Urutchev
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Stavros Arnaoutakis, Elisabetta Gardini, Manolis Mavrommatis
Pateikimo data
16.3.2009
