GALUTINIS
A6-0297/2006
20.9.2006
*
PRANEŠIMAS
dėl pasiūlymo dėl Tarybos sprendimo dėl Europos bendrijos ir Maldyvų Respublikos susitarimo dėl tam tikrų oro susisiekimo paslaugų aspektų pasirašymo ir laikino taikymo
(COM(2006)0095 – C6‑0250/2006 – 2006/0027(CNS))
Transporto ir turizmo komitetas
Pranešėjas:
Paolo Costa
PE 376.688v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................4
AIŠKINAMOJI DALIS..............................................................................................................5
PROCEDŪRA.............................................................................................................................7
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos sprendimo dėl Europos bendrijos ir Maldyvų Respublikos susitarimo dėl tam tikrų oro susisiekimo paslaugų aspektų pasirašymo ir laikino taikymo
( COM(2006)0095 – C6‑0250/2006 – 2006/0027(CNS) )
(Konsultavimosi procedūra)
Europos Parlamentas ,
– atsižvelgdamas į pasiūlymą dėl Tarybos sprendimo ( COM(2006)0095 )
1 Dar nepaskelbta Oficialiajame leidinyje. 1
– atsižvelgdamas į EB sutarties 80 straipsnio 2 dalį ir 300 straipsnio 2 dalies pirmą pastraipą,
– atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba kreipėsi į Parlamentą dėl konsultacijos ( C6–0250/2006 ),
– atsižvelgdamas į Darbo tvarkos taisyklių 51 straipsnį ir 83 straipsnio 7 dalį,
– atsižvelgdamas į Transporto ir turizmo komiteto pranešimą (A6-0000/2006),
1. pritaria susitarimo sudarymui;
2. paveda Pirmininkui perduoti Parlamento poziciją Tarybai ir Komisijai bei valstybių narių ir Maldyvų Respublikos parlamentams ir vyriausybėms.
AIŠKINAMOJI DALIS
Pagal Europos Bendrijų Teisingumo Teismo sprendimą įvairūs išorės aviacijos politikos aspektai, kurie tradiciškai buvo nustatomi dvišaliais valstybių narių ir trečiųjų šalių oro susisiekimo paslaugų susitarimais, priskiriami išimtinės Bendrijos kompetencijos sričiai.
Atsižvelgdama į tai Taryba 2003 m. birželio mėn. įgaliojo Komisiją pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.
Taigi Komisija vedė derybas su Maldyvų Respublika dėl susitarimo, kuriuo būtų pakeistos tam tikros galiojančių valstybių narių ir Maldyvų dvišalių oro susisiekimo paslaugų susitarimų nuostatos.
Numatyti šie pakeitimai:
2 straipsnyje („Paskyrimų straipsnis“): siekiant išvengti Bendrijos oro vežėjų diskriminacijos, tradiciniai paskyrimų straipsniai, nurodantys dvišalį susitarimą pasirašiusios valstybės narės oro vežėjus, pakeičiami Bendrijos paskyrimo straipsniu, nurodančiu visus Bendrijos ir Europos ekonominės erdvės oro vežėjus;
4 straipsnyje („Aviacinių degalų apmokestinimas“): kadangi tradiciniuose dvišaliuose susitarimuose siekiama neapmokestinti aviacinių degalų apskritai, Bendrijos direktyva 2003/96/EB, kuria pakeičiama Bendrijos energetikos produktų ir elektros energijos mokesčių struktūra, leidžiama apmokestinti Bendrijos teritorijoje atliekamas operacijas. Remiantis 4 straipsniu, Direktyvos 2003/96/EB nuostatos atitinkamai taikomos Maldyvų paskirto oro vežėjo orlaiviui, kai toks vežėjas skraido Bendrijos teritorijoje;
5 straipsniu („Kainodara“) išsprendžiamos teisinės kolizijos tarp galiojančių dvišalių susitarimų dėl oro susisiekimo paslaugų ir Tarybos reglamento Nr. 2409/92 dėl oro susisiekimo paslaugų kainų ir tarifų, kuriuo draudžiama trečiosios šalies oro vežėjams būti vežimo kainų lyderiais teikiant oro susisiekimo paslaugas visoje Bendrijos teritorijoje;
1 ir 2 prieduose pateikiamas dvišalių susitarimų ir jų straipsnių, kurie nurodomi pasiūlyto susitarimo 1–5 straipsniuose, sąrašas; tai yra Maldyvų ir Austrijos, Čekijos respublikos, Prancūzijos, Vokietijos, Italijos, Nyderlandų bei Jungtinės Karalystės susitarimai;
3 priede pateikiamas kitų valstybių, kurios nurodomos 2 straipsnyje, sąrašas (Islandija, Lichtenšteinas, Norvegija, kurioms taikomas Europos ekonominės erdvės susitarimas) ir įtraukiama Šveicarija, kuriai taikomas Europos bendrijos ir Šveicarijos oro susisiekimo konfederacijos susitarimas.
Susitarimas, dėl kurio Komisija veda derybas, turėtų būti pasirašytas ir laikinai taikomas. Pasiūlytu Tarybos sprendimu Tarybos pirmininkui suteikiama teisė paskirti kompetentingą asmenį (arba asmenis), kuris (-ie) praneštų Maldyvams, kad jau atliktos vidaus procedūros, būtinos įsigalioti susitarimui.
Parlamentas turi teisę pagal konsultavimosi procedūrą išsakyti savo nuomonę dėl šio susitarimo remdamasis Darbo tvarkos taisyklių 83 straipsnio „Tarptautiniai susitarimai“ 7 dalimi, kurioje rašoma:
„Parlamentas teikia nuomonę arba duoda pritarimą dėl tarptautinio susitarimo sudarymo, atnaujinimo arba pakeitimo arba dėl Europos Bendrijų sudaryto finansinio protokolo vienu balsavimu balsavusiųjų dauguma. Susitarimo arba protokolo teksto pakeitimai nepriimami.“
Remdamasis minėtaisiais argumentais, pranešėjas siūlo Transporto ir turizmo komitetui pritarti susitarimo pasirašymui.
PROCEDŪRA
Pavadinimas
Pasiūlymas dėl Tarybos sprendimo dėl Europos bendrijos ir Maldyvų Respublikos susitarimo dėl tam tikrų oro susisiekimo paslaugų aspektų pasirašymo ir laikino taikymo
Nuorodos
COM(2006)0095 – C6-0250/2006 – 2006/00278(CNS)
Konsultavimosi su Parlamentu data
20.7.2006
Atsakingas komitetas Paskelbimo plenariniame posėdyje data
TRAN 5.9.2006
Nuomonę teikiantis (-ys) komitetas (-ai) Paskelbimo plenariniame posėdyje data
Nuomonė nepareikšta Sprendimo priėmimo data
Glaudesnis bendradarbiavimas Paskelbimo plenariniame posėdyje data
Pranešėjas (-ai) Paskyrimo data
Paolo Costa 20.6.2006
Pakeistas (-i) pranešėjas (-ai)
Supaprastinta procedūra – nutarimo data
Sprendimo priėmimo data
Darbo tvarkos taisyklių 43 straipsnio 1 dalis / 43 straipsnio 2 dalis
Teisinio pagrindo užginčijimas JURI nuomonės pareiškimo data
Numatytų lėšų keitimas BUDG nuomonės pareiškimo data
EP konsultacija su Ekonomikos ir socialinių reikalų komitetu – plenariniame posėdyje priimto nutarimo data
EP konsultacija su Regionų komitetu – plenariniame posėdyje priimto nutarimo data
Svarstymas komitete
13.9.2006
Priėmimo data
13.9.2006
Galutinio balsavimo rezultatai
+:
–:
0:
36
0
1
Posėdyje per galutinį balsavimą dalyvavę nariai
Gabriele Albertini, Margrete Auken, Philip Bradbourn, Michael Cramer, Arūnas Degutis, Christine De Veyrac, Petr Duchoň, Saïd El Khadraoui, Robert Evans, Emanuel Jardim Fernandes, Luis de Grandes Pascual, Ewa Hedkvist Petersen, Jeanine Hennis-Plasschaert, Stanisław Jałowiecki, Georg Jarzembowski, Dieter-Lebrecht Koch, Jörg Leichtfried, Fernand Le Rachinel, Bogusław Liberadzki, Eva Lichtenberger, Erik Meijer, Robert Navarro, Seán Ó Neachtain, Janusz Onyszkiewicz, Josu Ortuondo Larrea, Willi Piecyk, Luís Queiró, Reinhard Rack, Gilles Savary, Dirk Sterckx, Ulrich Stockmann, Marta Vincenzi
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Zsolt László Becsey, Helmuth Markov, Willem Schuth, Luis Yañez-Barnuevo García
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Brian Simpson
Pateikimo data
20.9.2006
Pastabos (pateikiamos tik viena kalba)
...
