Siekiama apsaugoti nepilnamečius nuo interneto pavojų
Jaunimas
2006-12-12 - 13:45
Statistika rodo, jog vaikai praleidžia daugiau laiko naršydami internete negu žiūrėdami televizorių. Todėl svarbu juos apsaugoti nuo pornografinės ir kitokios galimai žalingos interneto medžiagos. Antradienį europarlamentarai antruoju svarstymu patvirtino rekomendaciją šiuo klausimu.
Manoma, jog pasaulyje veikia apie 260 milijonų pornografinių tinklalapių. Neseniai Skandinavijos šalyse nustatyta, jog vienas ir trijų jaunuolių, dalyvaujančių interneto diskusijų forumuose, gauna seksualinių pasiūlymų. Todėl, europarlamentarų nuomone, siekiant užtikrinti nepilnamečių apsaugą nebepakanka interneto paslaugų teikėjų savireguliavimo.
Deputatai siūlo įteisinti interneto teikėjų prievolę kartu su interneto paslauga pateikti apsaugai nuo žalingų tinklalapių skirtą filtrą bei sudaryti galimybę filtruoti tokius tinklalapius paties teikėjo serveryje. Taip pat siūloma įteisinti interneto svetainių kūrėjų prievolę kas šešis mėnesius aprašyti svetainės turinį. Savo ruožtu siūloma sukurti atskirą vaikams skirtą domeną (pavyzdžiui, „.kid.eu“), kuriame registruotų tinklalapių turinį nuolat prižiūrėtų nepriklausoma institucija.
Visose ES šalyse raginama įsteigti nemokamas telefono tarnybas (arba tam pritaikyti esamas), kurioms paskambinę žmonės galėtų pranešti apie vaikams žalingus tinklalapius, o taip pat gauti informacijos apie interneto saugumą vaikams bei informacijos filtravimo būdus. Šį telefono numerį siūloma skelbti interneto paieškos sistemų svetainėse.
Deputatai ragina mokyklose pradėti kursus vaikams bei jų tėvams apie internetą, galimus jo pavojus bei apsaugos nuo jų priemones. Taip pat siūloma išleisti tam skirtus lankstinukus. Europos Komisija raginama ES mastu pradėti visuomenės informavimo kampaniją apie galimus interneto pavojus, skundų pateikimo tvarką bei sankcijas už pažeidimus.
Savo ruožtu europarlamentarai ragina suderinti ES šalių įstatymus dėl nepilnamečių apsaugos nuo interneto pavojų. Jie taip pat siūlo įteisinti atsakymo į paskelbtą medžiagą teisę ne tik spausdintoje bei audiovizualinėje žiniasklaidoje, bet ir internete.
Marielle De Sarnez (ALDE, FR)
A6-0433/2006
Dėl nepilnamečių ir žmogiškojo orumo apsaugos ir atsakymo teisės, atsižvelgiant į Europos garso, vaizdo ir informacijos paslaugų pramonės konkurencingumą
Bendro sprendimo procedūra, antrasis svarstymas
Balsavimas: 2006-12-12
20061207IPR01240
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
