2010-ieji – Europos kovos su skurdu ir socialine atskirtimi metai
Socialinė politika
2010-02-15 - 11:39
EuroparlTV reportažas skurdo, bado ir ES tema Beveik 80 milijonų europiečių gyvena ties skurdo riba, o tai reiškia, jog jie jaučiasi nesaugūs ir neturi galimybės pasinaudoti tomis gyvenimo gėrybėmis, kurias daugelis žmonių laiko įprastais ir savaime suprantamais dalykais.
Gyvendamas skurde, žmogus susiduria su įvairiausiais sunkumais: pradedant pinigų stygiumi maistui ar drabužiams ir baigiant bėdomis dėl vargano būsto ar net benamyste. Be to, skurdas gerokai suvaržo gyvenimo būdo pasirinkimo galimybes, o tokia situacija vėliau gali tapti socialinės atskirties priežastimi.
Įkvėpta esminio steigiamojo principo – solidarumo, Europos Sąjunga kartu su valstybėmis narėmis suvienijo jėgas ir paskelbė 2010-uosius Europos kovos su skurdu ir socialine atskirtimi metais. Pagrindiniai metų kampanijos tikslai – kuo plačiau informuoti visuomenę apie šias problemas ir atnaujinti ES bei jos valstybių narių politinį įsipareigojimą kovoti su skurdu ir socialine atskirtimi.
Pagrindinis 2010 metų principas – įsiklausyti į žmonių, kuriems šiuo metu tenka išgyventi skurdą ir socialinę atskirtį, rūpesčius ir įkvėpti kiekvieną Europos pilietį bei kitus suinteresuotus asmenis prisidėti sprendžiant šiuos svarbius klausimus.
2010 metų kampanija (tam yra numatytas 17 milijonų eurų biudžetas) taip pat sieks įveikti stereotipus ir kolektyvinę skurdo sampratą. Pasitelkę ES solidarumo ir partnerystės principus, 2010-ieji garsiai ragins pašalinti pagrindines skurdo priežastis ir sieks užtikrinti, kad kiekvienas galėtų visapusiškai ir aktyviai dalyvauti visuomenės gyvenime.
Visose ES valstybėse narėse vyks vietiniai ir visos šalies masto renginiai (tam skirta 9 milijonai eurų). Šie renginiai apims informacines kampanijas, darbo grupes ir seminarus mokyklose, o tai padės žmonėms lengviau suprasti, kaip skurdas ir socialinė atskirtis veikia jų bendruomenes, o tiesiogiai skurdą patiriantiems žmonėms suteiks daugiau žinių apie jų teises.
Faktai
79 mln. žmonių gyvena žemiau skurdo ribos (16% visų ES gyventojų)
19% vaikų patiria skurdo grėsmę
8% europiečių, nors ir turinčių darbą, neišsivaduoja iš skurdo gniaužtų
20100212STO68925 Marie Panayotopoulos-CASSIOTOU pranešimas EP 2008 m. birželio 17 d. rezoliucija dėl Europos kovos su skurdu ir socialine atskirtimi metų (2010 m.) Eurostat statistiniai duomenys Nacionalinės programos Strateginis pagrindų dokumentas, Fact Sheet, remiantis apklausa ES Pagrindinių teisių chartija Apie 2010-uosius – Europos kovos su skurdu ir socialine atskirtimi metus
LT
1
EUROPARL-TV
http://www.europarltv.europa.eu/swf/EmbedPlayer.swf?vid=8dd83163-388a-453c-aae7-d3bba8cbe72e&cid=3c3772b0-aff8-442b-b5f1-bbc1ca5a43bf&lang=en&bitrate=512&loop=off&autoplay=off&startVolume=medium&showTitle=on&showBottom=on
LT
4
LINK
http://epp.eurostat.ec.europa.eu/cache/ITY_OFFPUB/KS-EP-09-001/EN/KS-EP-09-001-EN.PDF
LT
5
LINK
http://www.2010againstpoverty.eu/mycountry/?langid=lt
LT
6
LINK
http://ec.europa.eu/social/main.jsp?langId=lt&catId=637
LT
7
LINK
/charter/pdf/text_en.pdf
LT
8
LINK
http://www.2010againstpoverty.eu/?langid=lt
-//EP//TEXT REPORT A6-2008-0173 0 NOT XML V0//LT
-//EP//TEXT TA P6-TA-2008-0286 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
