P7_TA(2009)0015
Bendrosios tiesioginės paramos schemų ūkininkams pagal bendrą žemės ūkio politiką taisyklės *
A7-0004/2009
2009 m. rugsėjo 17 d. Europos Parlamento teisėkūros rezoliucija dėl pasiūlymo dėl Tarybos reglamento, iš dalies keičiančio Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiančio Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinančio Reglamentą (EB) Nr. 1782/2003 ( COM(2009)0321 – C7-0093/2009 – 2009/0084(CNS) )
(Konsultavimosi procedūra)
Europos Parlamentas
, –
atsižvelgdamas į Komisijos pasiūlymą Tarybai ( COM(2009)0321 ),
–
atsižvelgdamas į EB sutarties 37 straipsnį, pagal kurį Taryba kreipėsi į Parlamentą dėl konsultacijos ( C7-0093/2009 ),
–
atsižvelgdamas į Darbo tvarkos taisyklių 55 straipsnį bei 46 straipsnio 1 dalį,
–
atsižvelgdamas į Žemės ūkio ir kaimo plėtros komiteto pranešimą ( A7-0004/2009 ),
1.
pritaria Komisijos pasiūlymui;
2.
ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
3.
ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
4.
paveda Pirmininkui perduoti Parlamento poziciją Tarybai ir Komisijai.
