A6-0314/2007
11.9.2007
***III
PRANEŠIMAS
dėl Taikinimo komiteto patvirtinto Europos Parlamento ir Tarybos direktyvos, iš dalies keičiančios Tarybos direktyvą 91/440/EEB dėl Bendrijos geležinkelių plėtros ir Europos Parlamento ir Tarybos direktyvą 2001/14/EB dėl geležinkelių infrastruktūros pajėgumų paskirstymo ir mokesčių už naudojimąsi geležinkelių infrastruktūra ėmimo, bendro teksto
(PE-CONS 3635/2007 – C6‑0212/2007 – 2004/0047(COD))
Europos Parlamento delegacija Taikinimo komitete
Delegacijos pirmininkas:
Alejo Vidal-Quadras
Pranešėjas:
Georg Jarzembowski
PE 392.052v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai
visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................4
AIŠKINAMOJI DALIS..............................................................................................................5
EUROPOS PARLAMENTO TEISĖKŪROS REZOLIUCIJOS PROJEKTAS
dėl Taikinimo komiteto patvirtinto Europos Parlamento ir Tarybos direktyvos, iš dalies keičiančios Tarybos direktyvą 91/440/EEB dėl Bendrijos geležinkelių plėtros ir Europos Parlamento ir Tarybos direktyvą 2001/14/EB dėl geležinkelių infrastruktūros pajėgumų paskirstymo ir mokesčių už naudojimąsi geležinkelių infrastruktūra ėmimo, bendro teksto
(PE-CONS 3635/2007 – C6‑0212/2007 – 2004/0047(COD) )
(Bendro sprendimo procedūra: trečiasis svarstymas)
Europos Parlamentas ,
– atsižvelgdamas į Taikinimo komiteto patvirtintą bendrą tekstą (PE-CONS 3635/2007 – C6‑0212/2007 ),
– atsižvelgdamas į savo poziciją per pirmąjį svarstymą
OL C 227 E, 2006 09 21, p. 460. dėl Komisijos pasiūlymo Europos Parlamentui ir Tarybai ( COM(2004)0139 )
Dar nepaskelbta Oficialiajame leidinyje. ,
– atsižvelgdamas į savo poziciją per antrąjį svarstymą
2007 01 18 priimti tekstai, P6_TA(2007)0003 . dėl Tarybos bendrosios pozicijos
OL C 289 E, 2006 11 28, p. 30. ,
– atsižvelgdamas į Komisijos nuomonę dėl Parlamento pasiūlytų bendrosios pozicijos pakeitimų ( COM(2007)0078 )
Dar nepaskelbta Oficialiajame leidinyje. ,
– atsižvelgdamas į EB sutarties 251 straipsnio 5 dalį
– atsižvelgdamas į Darbo tvarkos taisyklių 65 straipsnį,
– atsižvelgdamas į savo delegacijos Taikinimo komitete pranešimą ( A6‑0314/2007 ),
1. pritaria bendram tekstui;
2. paveda Pirmininkui pasirašyti aktą su Tarybos Pirmininku pagal EB sutarties 254 straipsnio 1 dalį;
3. paveda generaliniam sekretoriui pasirašyti aktą, įsitikinus, kad buvo tinkamai įvykdytos visos procedūros, ir, susitarus su Tarybos generaliniu sekretoriumi, pasirūpinti, kad šis aktas būtų paskelbtas Europos Sąjungos Oficialiajame leidinyje;
4. paveda Pirmininkui perduoti šią teisėkūros rezoliuciją Tarybai ir Komisijai.
AIŠKINAMOJI DALIS
Bendrosios aplinkybės
2004 m. kovo 3 d. Komisija priėmė pasiūlymą dėl Europos Parlamento ir Tarybos direktyvos, iš dalies keičiančios Tarybos direktyvą 91/440/EEB dėl Bendrijos geležinkelių plėtros. Svarbiausias pasiūlymo tikslas – pagerinti patekimą į geležinkelių rinką. Svarbiausi pasiūlymo aspektai:
· iki 2010 m. sausio 1 d. valstybių narių geležinkelio tinklai turėjo būti atverti, kad jais galėtų naudotis visos geležinkelio įmonės, teikiančios tarptautines keleivių vežimo paslaugas;
· geležinkelio įmonėms turėjo būti leista įlaipinti ir išlaipinti keleivius visose tarptautinio maršruto stotyse, įskaitant toje pačioje valstybėje narėje esančias stotis;
· tinklų atvėrimas gali būti apribojamas, jei jis keltų grėsmę keleivių vežimo paslaugų, numatytų viešojo paslaugų pirkimo sutartyse, pusiausvyrai.
Minėtasis pasiūlymas yra vienas iš keturių pasiūlymų, sudarančių vadinamąjį trečiąjį geležinkelių paketą. Kiti pasiūlymai susiję su reglamentu dėl keleivių teisių ir pareigų, direktyva dėl traukinių mašinistų sertifikavimo ir reglamentu dėl krovinių vežimo geležinkeliais paslaugų. Pastarąjį pasiūlymą Parlamentas atmetė 2006 m. spalio 25 d. per pirmąjį svarstymą.
Atsakingas Transporto ir turizmo komitetas paskyrė G. Jarzembowskį pranešėju dėl pasiūlymo dėl patekimo į geležinkelių rinką. Parlamentas surengė pirmąjį svarstymą 2005 m. rugsėjo 28 d. Taryba priėmė bendrąją poziciją 2006 m. rugsėjo 18 d.
2007 m. sausio 18 d., per Parlamento antrąjį svarstymą, įvykusio balsavimo rezultatai buvo gana artimi Tarybos bendrajai pozicijai, nes komiteto pakeitimui, pagal kurį nacionaliniai tinklai taip pat turėtų būti atverti nacionalinėms keleivių vežimo paslaugoms, pritarė aiški dauguma, tačiau balsuojant dėl pakeitimo nesurinkta reikiamos 393 balsų kvalifikuotos daugumos. Iš 18 pakeitimų, kuriuos priėmė Parlamentas, 5 buvo susiję su komitologijos nuostatomis. Kiti svarbiausi dviejų teisėkūros institucijų nesutarimai buvo susiję mokesčiu, skirtu keleivių vežimo paslaugoms, numatytoms viešojo paslaugų pirkimo sutartyse, finansuoti, ir su Komisijos įpareigojimu teikti ataskaitas.
Taikinimas
Vėliau Taryba neoficialiai leido suprasti, kad negalės pritarti visiems Parlamento pakeitimams ir todėl reikės taikinimo procedūros.
Parlamento delegacijos Taikinimo komitete steigiamasis posėdis buvo surengtas vasario 14 d. Strasbūre. Delegacijos nariai nusprendė, kad taikinimo, kaip ir ankstesnių teisėkūros etapų, metu trys su geležinkeliais susiję dokumentų rinkiniai būtų laikomi vienu paketu. Delegacijos nariai paprašė delegacijos pirmininko A. Vidalo-Quadraso, atsakingo komiteto pirmininko P. Costos ir pranešėjų G. Jarzembowskio, G. Savary ir D. Sterckxo pradėti neoficialias derybas su Taryba.
Surengti trys trišaliai susitikimai (kovo 13 d., balandžio 24 d. ir gegužės 15 d.). Po kiekvieno iš jų derybų grupė atsiskaitė Europos Parlamento delegacijai (kovo 14 d., balandžio 25 d. ir gegužės 23 d.). Kalbant apie dokumentų rinkinį, susijusį su patekimu į geležinkelių rinką, pasakytina, kad padaryta pažanga grupių pakeitimų, susijusių su taikymo sritimi, pagrindų susitarimais ir komitologijos nuostatomis, klausimu. Tačiau du svarbiausi nesutarimai (dėl mokesčio ir dėl įpareigojimo teikti ataskaitas) liko neišspręsti.
Taikinimo procedūra oficialiai pradėta 2007 m. birželio 5 d. Taikinimo komiteto posėdyje Tarybai atstovavo Vokietijos transporto, statybos ir urbanistikos federalinis ministras W. Tiefensee, o Komisijai – Pirmininko pavaduotojas J. Barrot. Prieš pat vidurnaktį komiteto posėdis buvo atidėtas, nes nesugebėta pasiekti susitarimo.
Kitas trišalis susitikimas buvo surengtas birželio 19 d. Ir vėl Tarybai atstovavo W. Tiefensee, o Komisijai – J. Barrot. Derybininkams pavyko pasiekti negalutinį susitarimą dėl neišspręstų klausimų, susijusių su patekimo į geležinkelių rinką dokumentų rinkiniu. Šiam susitarimui vienbalsiai pritarta per Parlamento delegacijos posėdį, kuris įvyko tą pačią dieną, bet vėliau.
Nuolatinių atstovų komitetas (COREPER) davė sutikimą birželio 20 d. Taikinimo procedūra vėliau buvo baigta einančiam Tarybos Pirmininko pareigas ir Europos Parlamento delegacijos pirmininkui pasikeitus laiškais.
Svarbiausių susitarimo aspektų santrauka:
· komitologija : priemonės, kurių reikia norint pakoreguoti Direktyvos 91/440/EEB ir Direktyvos 2001/14/EB priedus, bus priimamos taikant reguliavimo procedūrą su tikrinimu;
· mokestis : laikantis Europos Parlamento pozicijos, pateiktos per antrąjį svarstymą, nuostatos, reglamentuojančios mokestį už tarptautines keleivių vežimo geležinkeliais paslaugas siekiant finansuoti viešąsias keleivių vežimo geležinkeliais paslaugas, pateikiamos su sąlyga, kad visi taikomi mokesčiai nekelia grėsmės keleivių vežimo geležinkeliais paslaugų, kurioms jie taikomi, ekonominiam perspektyvumui; be to, kompensacija neviršija bendrų sąnaudų, patiriamų vykdant susijusį įpareigojimą teikti viešąsias paslaugas;
· įpareigojimas teikti ataskaitas : Parlamentas pasiekė savo tikslą, kad 2012 m., kai Komisija pateiks direktyvos įgyvendinimo ataskaitą, ji taip pat būtų įpareigota įvertinti rinkos pokyčius, įskaitant pasirengimą tolesniam geležinkelių rinkos atvėrimui, ir prireikus pasiūlyti papildomų priemonių, kurios užtikrintų tolesnį patekimo į geležinkelių rinką liberalizavimą.
IŠVADA
Trečiasis geležinkelių paketas, kurio dalis yra minėtoji direktyva, yra svarbus transporto teisės aktas. Susitarime, pasiektame vykstant taikinimo procedūrai, išsprendžiami svarbiausi klausimai, iškelti direktyvos dėl patekimo į geležinkelių rinką pakeitimuose, kuriuos Parlamentas pateikė per antrąjį svarstymą. Taigi delegacija rekomenduoja Parlamentui pritarti bendram tekstui per trečiąjį svarstymą.
PROCED Ū RA
Pavadinimas
Taikinimo komiteto patvirtintas Europos Parlamento ir Tarybos direktyvos, iš dalies keičiančios Tarybos direktyvą 91/440/EEB dėl Bendrijos geležinkelių plėtros ir Europos Parlamento ir Tarybos direktyvos 2001/14/EB dėl geležinkelių infrastruktūros pajėgumų paskirstymo ir mokesčių už naudojimąsi geležinkelių infrastruktūra ėmimo, bendro tekstas
Nuorodos
PE-CONS 3635/2007 – C6-0212/2007 – 2004/0047(COD)
Delegacijos pirmininkas(-ė): pirmininko pavaduotojas (-a)
Alejo Vidal-Quadras
Atsakingas komitetas
Pirmininkas (-ė)
TRAN Paolo Costa
Pranešėjas (-ai)
Georg Jarzembowski
Komisijos pasiūlymas
COM(2004)0139
Pirmojo svarstymo EP data - P numeris
28.9.2005
P6-TA(2005)0354
Iš dalies pakeistas Komisijos pasiūlymas
Tarybos bendroji pozicija
Paskelbimo plenariniame posėdyje data
5895/2/2006 – C6-0309/2006
28.9.2006
Komisijos pozicija
(251 straipsnio 2 dalies antros pastraipos trečia įtrauka)
Antrojo svarstymo EP data - P numeris
18.1.2007
P6-TA(2007)0003
Komisijos nuomonė
( 251 straipsnio 2 dalies trečios pastraipos c punktas)
COM(2007)0078
Antrojo svarstymo rezultatų pranešimo Tarybai data
2.3.2007
Tarybos laiško dėl nepritarimo EP pakeitimams data
25.5.2007
Taikinimo komiteto susitikimai
5.6.2007
Balsavimo EP delegacijoje data
19.6.2007
Balsavimo rezultatai
+: 24
-: 0
0: 1
+:
-:
0:
Dalyvavę nariai
Gabriele Albertini, Inés Ayala Sender, Etelka Barsi-Pataky, Paolo Costa, Michael Cramer, Christine De Veyrac, Saïd El Khadraoui, Mathieu Grosch, Stanisław Jałowiecki, Georg Jarzembowski, Anne E. Jensen, Jörg Leichtfried, Bogusław Liberadzki, Josu Ortuondo Larrea, Willi Piecyk, Reinhard Rack, Gilles Savary, Brian Simpson, Dirk Sterckx, Alejo Vidal-Quadras
Dalyvavę pavaduojantis (-ys) narys (-iai)
Emanuel Jardim Fernandes, Rosa Miguélez Ramos, Dieter-Lebrecht Koch, Renate Sommer, Corien Wortmann-Kool
Dalyvavę pavaduojantis (-ys) narys (-iai) (178 straipsnio 2 dalis)
Susitarimo Taikinimo komitete data
Susitarimas pasikeičiant raštais
20.6.2007
21.6.2007
Pirmininkų paskelbimo, kad bendras tekstas patvirtintas ir perduotas EP ir Tarybai, data
31.7.2007
Pateikimo data
11.9.2007
Pastabos (pateikiamos tik viena kalba)
…
TERMINŲ PRATĘSIMAS
Antrojo svarstymo Taryboje galutinis terminas
Komiteto sušaukimo terminas
Prašančioji institucija: data
Komiteto darbui skirtas terminas
Prašančioji institucija: data
1.8.2007 PE 29.6.2007
Teisės akto priėmimo terminas
Prašančioji institucija: data
27.9.2007 PE 29.6.2007
