Lyčių (ne)lygybė: prievarta, stereotipai ir diskriminacija
Institucijos
2010-02-05 - 17:30
Lyčių stereotipai tebėra gajūs mūsų visuomenėje. 1943 m.: JAV aktorė Lena Horne ©BELGA/akg-images/Van Parys Media Smurtas, neteisingas darbo užmokestis, diskriminacija – šios problemos, su kuriomis susiduria daugelis Europos moterų, nuolat atsiduria Europos Parlamento dėmesio centre. Vasario 8 d. plenariniame posėdyje europarlamentarai įvertins lyčių lygybės padėtį Europos Sąjungoje. „Ir moterims, ir vyrams būtų naudinga visuomenė, įtvirtinusi didesnę lygybę ir atsikračiusi lyčių stereotipų“, – pabrėžia pranešėjas lyčių lygybės klausimu Marc Tarabella.
„Lygybė – socialinės pažangos pagrindas“, – sausio 28 d. surengtuose klausymuose dėl naujos lyčių lygybės strategijos pabrėžė Užimtumo ir socialinių reikalų komiteto pirmininkės pavaduotoja Ilda Figueiredo (Vieningieji kairieji / Šiaurės šalių žalieji kairieji). Deja, lyčių lygybės Europos Sąjungoje tebetrūksta.
Sakyk NE smurtui prieš moteris
Smurtas prieš moteris – rimta Europos problema. Smurtą patiria apie 20-25 proc. ES gyvenančių moterų, per savo gyvenimą su seksualine prievarta susiduria daugiau kaip 10 proc. europiečių, primenama M. Tarabellos parengtame pranešime, kuriame Europos Komisija raginama paskelbti Europos kovos su smurtu prieš moteris dieną.
Pasak Marije Cornelissen (Žaliųjų frakcija, Nyderlandai), „europinėje strategijoje yra daug gražių žodžių, tačiau trūksta konkrečių veiksmų“.
Griauk lyčių stereotipus
Europoje tebėra besistebinčių tuo, kad moteris gali vadovauti valstybei ar vairuoti autobusą, o vyras – auginti vaikus ar skalbti drabužius. Europarlamentarai ragina rengti įsišaknijusius lyčių stereotipus laužančias informavimo kampanijas, skatinti platesnį profesijų pasirinkimą.
Kai kurie klausymų dalyviai išreiškė nuomonę, kad finansų krizę iš dalies būtų galima paaiškinti lyčių nelygybe finansų institucijose.
Pranešime siūloma tėvystės atostogas įtvirtinti europiniais teisės aktais. „Pageidautina, kad motinystės ir tėvystės atostogų trukmė būtų vienoda: metų metus prašėme vyrų pasidalinti namų ruošos našta, galbūt pagaliau vertėtų pusiausvyrą įtvirtinti teisiškai?“ – apie europinių taisyklių būtinybę klausymuose kalbėjo Marisa Soleto, Ispanijos Moterų fondo direktorė.
Mokėk teisingą atlyginimą
Jei esi moteris, už tą patį darbą gausi vidutiniškai 14-17,4 proc. mažesnį atlyginimą, nei vyras, rodo statistika. Be to, sunkmetis gerokai pablogino moterų padėtį darbo rinkoje ir padidino joms namuose tenkančią naštą.
Pranešime ES valstybių reikalaujama užtikrinti, kad už vienodą ar vienodos vertės darbą abiejų lyčių darbuotojams būtų mokamas vienodas užmokestis.
Padėk pramušti stiklines lubas
59 proc. Europos Sąjungos universitetinių studijų diplomų gauna moterys, tačiau tik nedaugeliui jų atitenka įmonių, institucijų ir politinių vadovų pareigos. Moterys daug dažniau nei vyrai yra priverstos dirbti ne visą darbo dieną ar tenkintis terminuotu kontraktu.
„Būtina visiškai įtraukti moteris į sprendimų priėmimo procesą“, – pabrėžė Lankasterio universiteto profesorė Sylvia Walby, vadovaujanti UNESCO lyčių tyrimų grupei.
Dėl M. Tarabellos pranešimo, kuris bus aptartas vasario 8 d. vakarą, Parlamentas balsuos vasario 10 d.
20100128STO68179 Tiesioginės transliacijos Pranešimo dėl lyčių lygybės projektas [pdf] Klausymas dėl lyčių lygybės strategijos Dosjė: išties lygių vyrų ir moterų galimybių link Įvaizdžio įkaitai: lyčių stereotipai reklamoje
LT
1
PHOTO
20100121PHT67790.jpg
LT
2
LINK
/wps-europarl-internet/frd/live/live-video?language=lt
-//EP//TEXT COMPARL PE-429.680 01 NOT XML V0//LT
-//EP//TEXT IM-PRESS 20100127IPR68135 0 NOT XML V0//LT
-//EP//TEXT IM-PRESS 20090511FCS55550 0 NOT XML V0//LT
-//EP//TEXT IM-PRESS 20080901STO35671 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
