P6_TA(2004)0002
Pataisyto biudžeto projektas Nr. 7/2004
A6-0004/2004
Europos Parlamento rezoliucija dėl Europos Sąjungos 2004 finansinių metų pataisyto biudžeto projekto Nr. 7/2004, III Skirsnis - Komisija (11041/2004 – C6-0108/2004 – 2004/2039(BUD))
Europos Parlamentas,
-
atsižvelgdamas į Europos bendrijos steigimo sutartį, ypač į jos 272 straipsnio 4 dalies priešpaskutinę pastraipą,
-
atsižvelgdamas į Europos atominės energijos bendrijos steigimo sutartį, ypač į jos 177 straipsnį,
-
atsižvelgdamas į 2002 m. birželio 25 d. Tarybos reglamentą (EB, Euratomo) Nr. 1605/2002 dėl Europos Bendrijų biudžetui taikomo finansinio reglamento OL L 248, 2002 9 16, p. 1.
, ypač į jo 37 ir 38 straipsnius,
-
atsižvelgdamas į Europos Sąjungos 2004 finansinių metų bendrąjį biudžetą, galutinai patvirtintą 2003 m. gruodžio 18 d.
2
OL L 53, 2004 2 23.
ir patikslintą atsižvelgiant į Europos Sąjungos plėtrą OL C 105, 2004 4 30, p. 9.
,
-
atsižvelgdamas į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo OL C 172, 1999 6 18, p. 1. Susitarimas, pakeistas Sprendimu 2003/429/EB (OL L 147, 2003 6 14, p. 25 ).
,
-
atsižvelgdamas į Europos Sąjungos 2004 finansinių metų preliminarų pataisyto biudžeto projektą Nr. 7/2004, kurį Komisija pristatė 2004 m. gegužės 12 d. (SEK(2004)0593),
-
atsižvelgdamas į Europos Sąjungos 2004 finansinių metų pataisyto biudžeto projektą Nr. 7/2004, kurį Taryba patvirtino 2004 m. liepos mėn 16 d. (11041/2004 - C6-0108/2004 ),
-
atsižvelgdamas į Darbo tvarkos taisyklių 69 straipsnį ir IV priedą,
-
atsižvelgdamas į Biudžeto komiteto pranešimą ( A6-0004/2004 ),
A.
kadangi Pataisyto biudžeto projektu Nr. 7/2004 siekiama į 2004 m. biudžetą įtraukti 2003 m. biudžeto perteklių, kurį sudaro 5,47 mlrd. eurų,
B.
kadangi šį perteklių sudaro įvairios lėšos, iš kurių svarbiausia – nepanaudota išlaidoms skirta 4,729 mlrd. eurų suma,
C.
kadangi didžiausias pradinių 2003 m. biudžete numatytų lėšų ir faktinių išlaidų skirtumas vėl susidarė struktūriniuose fonduose, kuriuose nepanaudotų išlaidų likutis siekia 3,134 mlrd. eurų,
D.
kadangi buvo geriau panaudotos žemės ūkiui, Sanglaudos fondui, transeuropiniams tinklams, išorės veiksmams ir administravimui skirtos lėšos,
E.
kadangi taip pat išaugo vidaus politikai finansuoti skirtų lėšų panaudojimo procentas, nors 159 mln. eurų liko neišleista,
1.
išreiškia nepasitenkinimą dėl papildomo 5,47 mlrd. eurų pertekliaus 2003 m. biudžete;
2.
primena, kad be šios sumos 2003 m. biudžetas buvo anksčiau sumažintas 5 mlrd. eurų patvirtinant Pataisytą biudžetą Nr. 6/2003, nes buvo sudaryta per didelė struktūrinių fondų išmokų sąmata; pažymi, kad dėl to šia suma buvo sumažinti ir valstybių narių įnašai į ES biudžetą; pabrėžia, kad dėl šių priežasčių faktinis 2003 m. biudžeto perteklius, susidaręs nepanaudojus nurodytų sumų, siekia iš viso apie 10,5 mlrd. eurų;
3.
labai apgailestauja, kad dėl šių skaičių nutrūko pastarųjų metų teigiamos pertekliaus mažėjimo tendencijos (biudžeto perteklius sumažėjo nuo 15 mlrd. eurų 2001 m. iki 7 mlrd. eurų 2002 m.);
4.
nusprendžia patvirtinti Tarybos pateiktą pataisyto biudžeto projektą nesiūlydamas pataisų;
5.
įpareigoja Pirmininką perduoti šią rezoliuciją Tarybai ir Komisijai.
