KLAUSIMAS ŽODŽIU SU DEBATAIS O-0060/05
pagal 108 Darbo tvarkos taisyklių straipsnį
pateikė
Ilda Figueiredo
,
Francis Wurtz
,
Pedro Guerreiro
,
Miguel Portas
,
Gabriele Zimmer
,
Dimitrios Papadimoulis
,
Helmuth Markov
ir
Roberto Musacchio
GUE/NGL vardu,
Fausto Correia
,
Francisco Assis
,
Elisa Ferreira
ir
Ana Gomes
Komisijai
Tema: Subsidijos Yazaki grupei
Tarptautinė korporacija Yazaki, kuriai priklauso gamyklos ne tik Japonijoje, bet ir kitose pasaulio šalyse, įskaitant Europos Sąjungos valstybes nares, gamina elektros prekes ir yra didžiausias pasaulyje elektros laidų sistemų, elektros kabelių ir elektros kabelių sujungimų automobiliams gamintojas. Portugalijoje jai jau 20 metų priklauso Yazaki Saltano gamyklos Vila Nova de Gajos ir Ovaro miestuose, kuriose 1996 m. dirbo 7000 žmonių. 1998 m. korporacija pradėjo gamybos linijų perkėlimą į Maroką ir perpus sumažino darbuotojų skaičių Portugalijoje. Šio metu 800 darbuotojams dvejose gamyklose gresia darbo praradimas (500 jų dirba Ovaro ir 300 Vila Nova de Gajos gamykloje). Siekiant sumažinti darbuotojų skaičių naudojamasi psichologinio spaudimo priemonėmis, profesinėmis ligomis sergantys darbuotojai skiriami dirbti korporacijos specialiai įrengtoje srovinėje linijoje, buvo pakeistos darbo valandos ir dėl to sumažinti atlyginimai.
Vien tik dėl reikalaujamo darbo greičio padažnėjo susirgimų profesinėmis ligomis (sausgyslių uždegimu ir kt.) atvejų, dėl nedarbingumo kyla rimtų socialinių problemų, bet korporacija nesutinka prisiimti atsakomybę. Pastaruoju metu Europoje įmonių darbuotojai renkami į Personalo komitetą, o jų atstovai į Specialiąją derybų grupę, bet valdyba iki šiol nesutiko susitikti su darbuotojų atstovais. Tuo tarpu ji daro spaudimą siekdama nutraukti darbo sutartis, pradėjo surinkimo linijų perkėlimą iš Vila Novos de Gajos gamyklos ir toliau ketina atleisti Ovaro gamyklos darbuotojus. Nuo bendrovės įsikūrimo Portugalijoje, Yazaki Saltano gavo daug milijonų eurų iš Bendrijos biudžeto, be to gavo valstybinių subsidijų Portugalijoje.
Kokio dydžio subsidijos buvo skiriamos Yazaki Saltano Portugalijoje iš Bendrijos fondų? Kokiomis sąlygomis buvo gautos šios subsidijos?
Kokia subsidijų, gautų Yazaki Grupės visose valstybėse narėse ir valstybėse kandidatėse, bendra suma?
Kokių priemonių reikėtų imtis, atsižvelgiant į susidariusią padėtį (nepakeliamas elgesys, atleidimai, profesinės ligos, nepaisymas direktyvos dėl darbuotojų informavimo ir konsultavimosi su darbuotojais bei su Europos įmonių komitetu) siekiant apginti šių darbuotojų teises ir išsaugoti jų darbo vietas?
