KLAUSIMAS ŽODŽIU H-0474/09
Vyriausybės valandai 2010 Sausio mėnesio sesijoje
pagal 116 Darbo tvarkos taisyklių straipsnį
pateikė
Morten Messerschmidt
Komisijai
Tema: Turkijos grasinimai neįsileisti Geerto Wilderso
Turkijos vyriausybė grasina neįsileisti į šalį visos Nyderlandų parlamento narių delegacijos, jei Laisvės partijos atstovas Geert Wilders dalyvautų susitikime, įvyksiančiame 2010 m. sausio mėn.
Mano manymu, šie Turkijos grasinimai yra absurdiški turint mintyje tai, kad Nyderlandų delegacija ketina lankytis šalyje, kuri siekia narystės ES ir iš kurios reikėtų tikėtis esminio tokių vertybių kaip demokratiškumas ir žodžio laisvė pripažinimo.
Nepaisant to šiuos grasinimus kursto Turkijos užsienio reikalų ministras, valdančiosios islamistinės pakraipos partijos narys.
Ar Komisija mano, kad Turkijos vyriausybės grasinimai neįsileisti į šalį demokratiškai išrinktų Nyderlandų politikų yra šviesaus ir demokratiško mentaliteto, kuris yra viena iš svarbiausių sąlygų priimant šalį į ES, išraiška? Ar Komisija taip pat mano, kad tai atitinka Kopenhagos kriterijus, susijusius su demokratija, teisinės valstybės principu ir žmogaus teisėmis?
Pateikiu nuorodą į laikraščio „Jyllands-Posten“ 2009 m. lapkričio 26 d. straipsnį „Tyrkiet truer Wilders med indrejseforbud“ („Turkija grasina neįsileisti Wilderso“).
