20.4.2007
PASIŪLYMAS DĖL SPRENDIMO
pagal Darbo tvarkos taisyklių 175 straipsnį
pateikė Pirmininkų sueiga dėl laikinojo komiteto klimato kaitos klausimu sudarymo ir įgaliojimų, sudėties bei įgaliojimų laiko tvirtinimo
Sprendimas dėl laikinojo komiteto klimato kaitos klausimu sudarymo ir įgaliojimų, sudėties bei įgaliojimų laiko tvirtinimo
Europos Parlamentas ,
–
atsižvelgdamas į Darbo tvarkos taisyklių 175 straipsnį,
–
atsižvelgdamas į 2007 m. balandžio 19 d. Pirmininkų sueigos sprendimą įsteigti laikinąjį komitetą klimato kaitos klausimu ir apibrėžti jo įgaliojimus bei sudėtį,
–
atsižvelgdamas į tai, kad visais lygmenimis reikia skubiai priimti konkrečias priemones ir užkirsti kelia klimato kaitai, ir į tai, kad politiniai veikėjai turėtų pagreitinti šiuos veiksmus,
–
atsižvelgdamas į Europos Parlamento rezoliucijas dėl klimato kaitos, ypač į 2005 m. lapkričio 16 d. OL C 280 E, 2006 11 18, p. 120. , 2006 m. spalio 26 d. Tą dieną priimti tekstai, P6_TA (2006)0460. ir 2007 m. vasario 14 d. Tą dieną priimti tekstai, P6_TA-PROV(2007)0038 . priimtas rezoliucijas,
–
atsižvelgdamas į tai, kad būtina rinkti ir koordinuoti įvairių susijusių komitetų nuomones siekiant, jog Europos Parlamentas galėtų atlikti pagrindinį vaidmenį atkreipdamas dėmesį į klimato kaitą ir įtraukdamas šį klausimą tarp pačių svarbiausių tarptautinės darbotvarkės klausimų,
–
atsižvelgdamas į tai, kad būtina organizuoti savo darbą ir struktūrą taip, kad būtų tinkamai sprendžiamas šis klausimas, ypač suteikiant būtinas papildomas priemones,
1.
nusprendžia sudaryti laikinąjį komitetą klimato kaitos klausimu, kuriam būtų suteikti šie įgaliojimai:
a) rengti pasiūlymus dėl būsimos integruotos Europos Sąjungos politikos dėl klimato kaitos ir koordinuoti Europos Parlamento poziciją per tarptautines derybas dėl klimato kaitos politikos po 2012 m.;
b) analizuoti ir įvertinti padėtį, susidariusią dėl klimato kaitos, ir visais lygmenimis teikti pasiūlymus dėl atitinkamų veiksmų kartu su finansiniu jų poveikio įvertinimu ir išlaidų dėl neveikos;
c) parengti kiek įmanoma išsamesnį veiksmų, susijusių su neseniai pasiekta pažanga ir perspektyvomis dėl kovos su klimato kaita, sąrašą tam, kad Europos Parlamentui būtų galima pateikti reikalingą išsamią analizę tu veiksmų, kuriais remdamasis jis galėtų prisiimti politinius įsipareigojimus;
d) analizuoti savo neseniai pasiektos pažangos ir perspektyvų poveikį aplinkos apsaugos, juridiniu, ekonominiu, socialiniu, geopolitiniu, regioniniu ir visuomenės sveikatos požiūriu;
e) nagrinėti ir įvertinti tai, kaip taikoma atitinkama Bendrijos teisė;
f) tuo tikslu užmegzti atitinkamus ryšius ir rengti klausymus su valstybių narių ir trečiųjų šalių parlamentais ir vyriausybėmis, Europos institucijomis bei tarptautinėmis organizacijomis, taip pat mokslininkų bendruomenės, verslo ir pilietinės visuomenės atstovais, taip pat vietos ir regionų valdžios institucijų tinklais;
2.
nusprendžia, kad tol, kol Europos Parlamento nuolatinių komitetų, atsakingų už Bendrijos teisės aktų, susijusių su šiuo klausimu, priėmimą, stebėjimą ir įgyvendinimą įgaliojimai nesikeis, laikinasis komitetas gali teikti rekomendacijas dėl priemonių arba iniciatyvų, kurių reikėtų imtis;
3.
nusprendžia, kad įgaliojimai laikinajam komitetui suteikiami dvylikai mėnesių nuo 2007 m. gegužės 10 d., o terminui pasibaigus komitetas pateiks Parlamentui ataskaitą su rekomendacijomis, kokių veiksmų arba kokios iniciatyvos reikėtų imtis;
4.
nusprendžia, kad laikinąjį komitetą sudarys 60 narių.
