Poznanės JT klimato kaitos konferencijoje – sunkios visuotinio susitarimo paieškos
Aplinka
2008-12-12 - 12:32
Ledo figūros – klimato kaitos pavojų žmonijai simbolis Tūkstančiai delegatų iš 189 pasaulio valstybių dvi pirmąsias gruodžio savaites Poznanėje ieškojo kompromiso dėl Kioto susitarimą pakeisiančios sutarties, kurią kitąmet planuojama pasirašyti Kopenhagoje. Svarbiausias klausimas – kaip teisingai padalinti pasaulinio atšilimo švelninimui skirtų priemonių naštą tarp išsivysčiusių, sparčiai jas besivejančių besivystančių ir gerokai atsiliekančių neišsivysčiusių šalių, kurioms klimato kaita smogs stipriausiai.
Poznanės konferencija – tarpinė stotelė tarp 2007 m. Balio ir 2009 m. Kopenhagos konferencijų, skirtų pasiekti Kioto sutartį pakeisiantį globalų susitarimą dėl klimato kaitos švelninimo po 2012 m. 4 tūkst. delegatų, 6 tūkst. stebėtojų ir tūkstantį žurnalistų Lenkijos Poznanės mieste pasitiko keliolika simbolinių ledo skulptūrų, raginančių nedelsiant priimti pasauliui būtinus sprendimus.
„Klimato kaitos mugė“
Ypatingą g ruodžio 1-12 d. vykstančios Poznanės konferencijos atmosferą sukūrė daugelis joje dalyvavusių nevyriausybinių organizacijų aktyvistų. Kiekviename konferencijų paviljono kampelyje – demonstracijos, meninės instaliacijos ir stendai. Apie pragaištingas delsimo veikti stabdant klimato kaitą pasekmes delegatus įspėjo tirpstančios ledo figūros.
Pajėgumus atitinkantys įsipareigojimai
Poznanėje besilankančios europarlamentarų delegacijos tikslas – paremti ES derybinę delegaciją ir pristatyti EP Klimato kaitos komiteto veiklos išvadas. Kitas svarbus uždavinys – sudaryti visuotinį susitarimą įtikinti delegatus iš viso pasaulio, aiškina EP Klimato kaitos komiteto pirmininkas Guido Sacconi.
Kartu su juo Europos Parlamento delegacijai Poznanėje vadovaujanti Romana Jordan Cizelj sako, jog svarbu suderinti skirtingą besivystančių ir išsivysčiusių šalių atsakomybės lygį ir pajėgumus. „Turime suvokti, kad svarbus kiekvieno indėlis ir dalyvavimas procese“, – tvirtina ji.
Europinių derybų finišo tiesioji
Europos Sąjungos šalys jau pasiekė kompromisą dėl trijų iš šešių europinio klimato kaitos paketo dalių. Susitarta dėl atsinaujinančios energetikos, automobilių CO2 emisijų bei kuro kokybės.
Europos Parlamentui ir ES šalių ministrams po Europos Vadovų Tarybos susitikimo beliks galutinai susitarti dėl prekybos taršos leidimais sistemos (ETS), bendrų emisijų mažinimo pastangų kituose sektoriuose bei CO2 surinkimo ir geologinio saugojimo (CCS).
Europos Parlamentas dėl energetikos ir klimato kaitos paketo balsuos kitą savaitę rengiamoje Strasbūro plenarinėje sesijoje. Tiesioginę diskusijų transliaciją stebėkite antradienį, gruodžio 16 d., 15:00 Vidurio Europos laiku.
20081204STO43823 Poznanės konferencija: audiovizualinė medžiaga [EN] Naujienos iš Poznanės konferencijos [EN] Nuo Balio iki Kopenhagos: klimato ambasadoriai Dosjė: europinės derybos dėl klimato kaitos [EN] ES baigia tartis dėl klimato kaitos paketo Klimato kaitos komiteto įspėjimai dėl palikimo ateities kartoms Tiesioginės transliacijos iš Europos Parlamento
LT
1
PHOTO
20081209PHT44028.jpg
LT
2
LINK
http://unfccc.int/meetings/cop_14/items/4481.php
LT
3
LINK
http://www.ue2008.fr/PFUE/lang/en/accueil/PFUE-12_2008/PFUE-01.12.2008/pid/19896
LT
8
LINK
/eplive/public/livebroadcast_lt.htm
-//EP//TEXT IM-PRESS 20081204FCS43825 0 NOT XML V0//LT
-//EP//TEXT IM-PRESS 20081208BKG44004 0 NOT XML V0//LT
-//EP//TEXT IM-PRESS 20080825FCS35404 0 NOT XML V0//LT
-//EP//TEXT IM-PRESS 20081201STO43286 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
