P6_TA(2007)0271
Bendros valiutos įvedimas Maltoje 2008 m. sausio 1 d. *
A6-0243/2007
2007 m. birželio 20 d. Europos Parlamento teisėkūros rezoliucija dėl pasiūlymo dėl Tarybos sprendimo pagal Sutarties 122 straipsnio 2 dalį dėl bendros valiutos įvedimo Maltoje 2008 m. sausio 1 d. ( COM(2007)0259 – C6-0150/2007 – 2007/0092(CNS) )
(Konsultavimosi procedūra)
Europos Parlamentas
, –
atsižvelgdamas į Komisijos pasiūlymą Tarybai ( COM(2007)0259 ),
–
atsižvelgdamas į 2007 m. Komisijos konvergencijos ataskaitą dėl Maltos ( COM(2007)0258 ) ir 2007 m. gegužės mėn. Europos centrinio banko konvergencijos ataskaitą,
–
atsižvelgdamas į Komisijos tarnybų darbo dokumentą, pridedamą prie 2007 m. Komisijos konvergencijos ataskaitos dėl Maltos ( SEC(2007)0622 ),
–
atsižvelgdamas į savo 2006 m. birželio 1 d. rezoliuciją dėl euro zonos plėtros OL C 298 E, 2006 12 8, p. 249.
,
–
atsižvelgdamas į EB sutarties 122 straipsnio 2 dalį, pagal kurią Taryba kreipėsi į Parlamentą dėl konsultacijos ( C6-0150/2007 ),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Ekonomikos ir pinigų politikos komiteto pranešimą ( A6-0243/2007 ),
1.
pritaria Komisijos pasiūlymui;
2.
pritaria, kad Malta 2008 m. sausio 1 d. įsivestų eurą;
3.
ragina valstybes nares leisti Komisijai įvertinti Mastrichto kriterijų laikymąsi pagal galutinius, aktualius, patikimus ir aukštos kokybės duomenis;
4.
ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
5.
prašo Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
6.
paveda Pirmininkui perduoti Parlamento poziciją Tarybai, Komisijai ir valstybių narių vyriausybėms.
