Klausimas Nr. H-0351/2010
Tarybai
2010 m. liepos mėn. sesija
Darbo tvarkos taisyklių 116 straipsnis
Georgios Toussas
(GUE/NGL) Tema: Imperialistinė intervencija į Afganistaną
Atsižvelgiant į pastaruosius pranešimus, Afganistano teritorijos gelmėse glūdi itin daug mineralinių išteklių. Iš tiesų ten esantys vario, aukso, geležies, niobio, kobalto ir ličio klodai vertinami daugiau kaip tūkstančiu milijardų dolerių. Šių mineralinių išteklių gausa ir didelė geostrateginė šalies svarba dėl turimų gamtinių dujų ir naftos išteklių buvo Jungtinių Valstijų, NATO ir jų sąjungininkų imperialistinės invazijos, kurios pasekmės Afganistano gyventojams yra tragiškos, į šią šalį priežastis. Dėl didėjančios imperialistinės šios šalies teritorijoje veikiančių monopolistinių pramonės įmonių grupių konkurencijos dėl šių gerovės išteklių ir dėl vykstančių karinių operacijų žūsta tūkstančiai civilių gyventojų, moterų ir vaikų.
Ar Taryba smerkia imperialistinį šiurkštų Jungtinių Valstijų, NATO ir jų sąjungininkų elgesį su Afganistano gyventojais?
