Klausimas Nr. H-000043/2011
Komisijai
2011 m. vasario mėn. sesija
Darbo tvarkos taisyklių 116 straipsnis
Rodi Kratsa-Tsagaropoulou
(PPE) Tema: Pasienio regionų MVĮ konkurencijos pusiausvyra
Atsižvelgiant į vidaus sienų panaikinimo bendrojoje rinkoje padarinius, ypač pasienio regionuose, taip pat į nevienodas darbo sąnaudas, žaliavas ir mokesčių politiką įmonėse, kurių būstinės yra skirtingose valstybėse narėse, nulemiančias didelius tų pačių produktų ar paslaugų kainų skirtumus skirtingose valstybėse narėse, kokios sąlygos būtinos bendrosios rinkos viduje esančių įmonių konkurencingumui užtikrinti?
Kaip vykdant Smulkiojo verslo akto iniciatyvą bus galima paremti pasienio regionų mažas ir vidutines įmones, susiduriančias su nevienodomis konkurencijos sąlygomis, ir geriausiai pasinaudoti galimybėmis, teikiamomis vystymosi ir naujovių diegimo srityje, nepakenkiant bendrosios rinkos stiprinimui ir konkurencijos sąlygoms?
Kokių svarbiausių iniciatyvų ketina Komisija imtis siekdama bendrąją rinką pritaikyti prie dabartinių MVĮ poreikių pasienio regionuose, kad šios įmonės galėtų pagerinti savo našumą ir gauti daugiau naudos, ir užtikrinti, kad ji būtų labiau subalansuota?
