14.2.2006
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikėJosu Ortuondo Larrea
dėl Angolos nepriklausomybės trisdešimtmečio sukakties
Pasiūlymas dėl Europos Parlamento rezoliucijos dėl Angolos nepriklausomybės trisdešimtmečio sukakties
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi prieš ketverius metus buvo baigtas beveik trisdešimt metų trukęs karas ir galima teigti, kad karo veiksmai buvo sėkmingai nutraukti, nors Angoloje dar nėra ilgalaikės taikos,
B.
manydamas, kad pasibaigus karui dėl respublikos prezidento Josė Eduardo dos Santoso daug kartų nukeltos pirmųjų rinkimų datos kyla nepasitikėjimas, netikrumas ir politinių opozicijos jėgų nepasitenkinimas,
1.
ragina Angolos valdžios institucijas aiškiai nustatyti nekeistiną seniai skelbtų demokratinių rinkimų datą;
2.
ragina Angolos valdžios institucijas pasinaudoti visomis valstybinėmis priemonėmis bei mechanizmais ir užtikrinti, kad rinkimai vyktų demokratiškai, kaip nustatyta pagal visuotinių, laisvų, tiesioginių ir slaptų rinkimų sistemą;
3.
ragina Angolos valdžios institucijas imtis priemonių ir sudaryti sąlygas pilietinei visuomenei plėtoti savo gebėjimus vietos lygmeniu, siekiant užtikrinti jos vaidmenį stiprinant taiką ir demokratiją;
4.
ragina Angolos valdžios institucijas vietos lygmeniu imtis iniciatyvų informacijos įvairovei, švietimui ir tarpusavio sutarimui skatinti;
5.
ragina Angolos valdžios institucijas suteikti tarptautiniams stebėtojams galimybę dalyvauti rinkimuose ir stebėti, ar jie vyksta tinkamai.
