8.2.2010 BENDRAS PASIŪLYMAS DĖL REZOLIUCIJOS pateiktas pagal Darbo tvarkos taisyklių 122 straipsnio 5 dalį
keičiantis šių frakcijų pasiūlymus dėl rezoliucijų:
S&D ( B7‑0095/2010 )
Verts/ALE ( B7‑0096/2010 )
GUE/NGL ( B7‑0097/2010 )
dėl Venesuelos
Véronique De Keyser
,
María Muñiz De Urquiza
S&D frakcijos vardu
Raül Romeva i Rueda
Verts/ALE frakcijos vardu
Willy Meyer
,
Sabine Lösing
,
Jacky Hénin
,
Patrick Le Hyaric
,
Marie-Christine Vergiat
GUE/NGL frakcijos vardu
PE432.949v01-00 } PE432.950v01-00 } PE432.951v01-00 } RC1 Europos Parlamento rezoliucija dėl Venesuelos
Europos Parlamentas ,
– atsižvelgdamas į Darbo tvarkos taisyklių 122 straipsnio 5 dalį,
A. kadangi 2009 m. gruodžio 22 d. įsigaliojo techninės nuostatos, kuriose pateikiami reikalavimai, kurių privalo laikytis visi Venesuelos garso ir vaizdo paslaugų teikėjai,
B. kadangi šios nuostatos techniškai papildo 2005 m. įstatymą dėl socialinės atsakomybės radijuje ir televizijoje, kuris reglamentuoja vartotojų teisių apsaugą, visų pirma nepilnamečių teisių apsaugą, prezidento kalbų transliavimą ir kt.,
C. kadangi kompetentingos Venesuelos institucijos, remdamosi pranešimais, kuriuos jos gavo, nusprendė, kad keturi iš 24 televizijos kanalų neatitiko techninių nuostatų ir todėl buvo laikinai pašalinti iš transliavimo programos tol, kol jie galės įrodyti, kad jų laidos atitinka nuostatose minimus kriterijus,
D. kadangi nacionaliniai transliuotojai privalo užsiregistruoti Valstybinėje telekomunikacijų komisijoje (CONATEL), kuri yra atsakinga už Įstatymo dėl socialinės atsakomybės radijuje ir televizijoje įgyvendinimą Venesueloje; kadangi RCTV vadovybė jau pateikė reikalingus dokumentus CONATEL,
E. kadangi RCTV yra nacionalinis transliuotojas, kaip nustatyta techninėse nuostatose dėl Venesuelos nacionalinių garso ir vaizdo paslaugų teikimo, nes RCTV savaitės programa nesudaro daugiau nei 70 proc. laidų ne nacionalinio pobūdžio,
F. kadangi Venesuelos valdžios institucijos, vykdydamos savo administracines ir konstitucines pareigas, kurios joms yra priskirtos pagal Venesuelos konstituciją ir kitus įstatymus, privalo užtikrinti, kad būtų laikomasi žiniasklaidą reglamentuojančių įstatymų ir taisyklių, kaip tai daroma ir ES valstybėse narėse,
G. kadangi sausio 25 d. opozicijos grupės ir vyriausybę palaikančios grupės susirėmė Meridoje (Venesuela) vykusiose demonstracijose, kuriose žuvo du jauni žmonės (po vieną iš abiejų konfliktuojančių šalių),
H. kadangi Respublikos generalinis prokuroras sukūrė tyrimo komisiją šiems įvykiams ištirti,
I. kadangi žiniasklaidos laisvė ir nepriklausomybė politinių ir ekonominių galių atžvilgiu yra labai svarbios tam, kad galėtų tinkamai veikti pliuralistinė demokratinė santvarka, kurioje būtų gerbiamos mažumų teisės, įskaitant politinę opoziciją, ir kur būtų galima laisvai ir atvirai reikšti nuomonę bei rengti sąžiningus ir laisvus rinkimus,
J. kadangi žiniasklaida turi socialinę atsakomybę dėl to, kad nebūtų skatinamas žiaurumas ir neteisėti veiksmai, ir ji privalo gerbti teisinės valstybės principus, taigi ir įstatymus,
1. dar kartą pabrėžia visapusiškai remiantis žodžio laisvę, kaip neatskiriamą žmogaus teisių dalį, visose šalyse;
2. džiaugiasi, kad RCTV pagaliau atsižvelgė į Venesuelos valdžios institucijų reikalavimus ir įvykdė teisines sąlygas, kurios buvo reikalingos tam, kad šis televizijos kanalas vėl galėtų transliuoti savo kabelinę programą;
3. ragina Venesuelos valdžios institucijas, vadovaujantis nešališkumo dvasia ir pasitelkus įstatymus, pasirūpinti, kad žiniasklaidos priemonės nebūtų sutelktos į vienas rankas ir kad būtų užtikrintas informacijos pliuralizmas;
4. ragina Venesuelos žiniasklaidos atstovus, kurie siekia su jais susijusių įstatymų pokyčių, imtis teisėtų priemonių ir laikytis teisinės valstybės principų, taip pat ir galiojančių įstatymų ir, visų pirma telekomunikacijų įstatymo;
5. paveda Pirmininkui perduoti šią rezoliuciją Komisijai, Tarybai, Venesuelos Bolivaro Respublikos vyriausybei, MERCOSUR šalių parlamentui ir EUROLAT asamblėjai.
