EP aptarė pasirengimą euro zonos aukščiausiojo lygio susitikimui
Institucijos
Plenarinė sesija
2011-10-25 - 11:54
John SCHRANZ BXL (+32) 2 28 44264 STR (+33) 3 881 74076 PORT (+32) 498 98 14 02 EMAIL econ-press@europarl.europa.eu Robertas POGORELIS (+370) 5 212 15 30 STR (+33) 3 881 74642 EMAIL Spauda-lt@europarl.europa.eu EMAIL robertas.pogorelis@europarl.europa.eu Antradienį pagrindinių Europos Parlamento politinių grupių atstovai diskutavo apie trečiadienį rengiamą euro zonos šalių vadovų susitikimą, skirtą euro zonos krizės valdymui. Daugelis frakcijų lyderių teigė, kad krizės valdymas aukščiausiojo lygio susitikimais yra iš esmės netinkamas.
EP pirmininkas Jerzy Buzek: „Ši krizė suteikia mums visiems galimybę veikti, bet turime išvengti properšos tarp euro zonos narių ir kitų ES šalių.“
Corien Wortmann-Kool (Europos liaudies partija, Nyderlandai): „Nors skolos krizės priežastis yra kai kuriose valstybėse narės, mes visi kenčiame nuo jos pasekmių, todėl turime rasti bendrą sprendimą Taip pat svarbu užtikrinti Europos centrinio banko nepriklausomybę...“
Martin Schulz (Socialistai ir demokratai, Vokietija): „Didžiausia problema yra tai, kad taisyklės yra paskelbiamos, bet vėliau neįgyvendinamos. Mums reikia tai pakeisti, kad būtų atkurtas taip reikalingas pasitikėjimas politikais.“
Guy Verhofstadt (Liberalų ir demokratų aljansas, Belgija): „Nesu tikras, kad modelis, kai Europos finansinės pagalbos fondas kaip pirmos 20% skolos dalies draudimas, suveiks. Mums reikia europinių obligacijų.“
Jan Zahradil (Europos konservatoriai ir reformistai, Čekija): „Geriausiu atveju rytoj nusipirksime šiek tiek daugiau laiko, gal dvejus ar trejus metus. Rytoj sužinosime, ar Europoje dar yra valstybininkų su vizija, ar tik politikai.“
Rebecca Harms (Žalieji, Vokietija): „Mes negalime įveikinėti krizės euro zonos šalių vadovų susitikimais. Mums reikia keisti Sutartį, nes su Graikija tvarkėmės taip, kaip neturėtume tvarkytis.“
Lothar Bisky (Europos vieningieji kairieji, Vokietija): „Siūlomas Europos finansinio stabilumo fondo svertas yra techninė gudrybė. Kaip ir kredito įsipareigojimų neįvykdymo apsikeitimo sandorių atveju ji gali pavirsti masinio naikinimo ginklu.“
Francesco Speroni (Laisvės ir demokratijos Europa, Italija): „Tai, kaip šios krizės metu ES priima sprendimus, vis labiau atitolina ją nuo jos piliečių. Nebegalime tęsti galių perdavimo Europos Sąjungai.“
Jūs galite stebėti šią diskusiją atsisiuntę vaizdo įrašą (nuoroda žemiau).
20111024IPR30206 Atsisiųsti vaizdo įrašą
LT
1
LINK
/wps-europarl-internet/frd/vod/research-by-date?language=lt
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
