A7-0200/2010
11.6.2010
PRANEŠIMAS
dėl Tarybos pozicijos dėl Europos Sąjungos 2010 finansinių metų taisomojo biudžeto Nr. 4/2010 projekto. III skirsnis. Komisija
(10930/2010 – C7‑0153/2010 – 2010/2056(BUD))
Biudžeto komitetas
Pranešėjas:
László Surján
PE 441.176v02-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
AIŠKINAMOJI DALIS..............................................................................................................5
GALUTINIO BALSAVIMO KOMITETE REZULTATAI..........................................................9
PASIŪLYMAS DĖL EUROPOS PARLAMENTO REZOLIUCIJOS
dėl Tarybos pozicijos dėl Europos Sąjungos 2010 finansinių metų taisomojo biudžeto Nr. 4/2010 projekto. III skirsnis. Komisija
(10930/2010 – C7‑0153/2010 – 2010/2056(BUD) )
Europos Parlamentas,
– atsižvelgdamas į Sutarties dėl Europos Sąjungos veikimo (SESV) 310 ir 314 straipsnius ir į Europos atominės energijos bendrijos steigimo sutarties 106a straipsnį,
– atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento
OL L 248, 2002 9 16, p. 1. (Finansinis reglamentas), ypač į jo 15 straipsnio 3 dalį ir į 37 bei 38 straipsnius,
– atsižvelgdamas į 2009 m. gruodžio 17 d. patvirtintą Europos Sąjungos 2010 finansinių metų bendrąjį biudžetą
OL L 64, 2010 3 12. ,
– atsižvelgdamas į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo
OL C 139, 2006 6 14, p. 1. ,
– atsižvelgdamas į 2010 m. bendrojo biudžeto taisomojo biudžeto Nr. 4 projektą, kurį Komisija pateikė 2010 m. balandžio 16 d. ( COM(2010)0169 ),
– atsižvelgdamas į Tarybos poziciją dėl taisomojo biudžeto Nr. 4/2010 projekto, parengto 2010 m. birželio 11 d. (10930/2010 – C7-0153/2010 ),
– atsižvelgdamas į Darbo tvarkos taisyklių 75b ir 75e straipsnius,
– atsižvelgdamas į Biudžeto komiteto pranešimą ( A7-0200/2010 ),
A. kadangi pagal Taisomojo biudžeto Nr. 4/2010 projektą siekiama 2009 finansinių metų biudžeto perteklių, kuris siekia 2 253 591 199,37 EUR, įtraukti į 2010 m. biudžetą,
B. kadangi pagrindiniai šio perviršio elementai yra užfiksuotos 400 703 258 EUR per didelės pajamos, nepanaudota išlaidoms numatyta 1 667 346 181 EUR suma ir teigiami valiutos keitimo kurso skirtumai, kurie sudarė 185 541 760 EUR,
C. kadangi 2009 m. nepanaudotų mokėjimų asignavimų suma pagal 1 išlaidų kategoriją siekė 451 mln. EUR, pagal 2 išlaidų kategoriją – 244 mln. EUR, pagal 3 išlaidų kategoriją – 106 mln. EUR, pagal 4 išlaidų kategoriją – 603 mln. EUR ir pagal 5 išlaidų kategoriją – 263 mln. EUR,
D. kadangi bendras griežtai ribojamų biudžeto maržų ir atsirandančių finansinių reikmių poveikis gali sukelti grėsmę nustatytiems politikos prioritetams, o dėl didelio lėšų nepanaudojimo masto tuo pat metu lėčiau įgyvendinama ES politika,
E. kadangi apskaičiuojant nepanaudotas 2009 m. biudžeto lėšas reikėtų atsižvelgti į Taisomuosius biudžetus Nr. 4/2010 ir Nr. 10/2009,
1. atsižvelgia į tai, kad rengiant Taisomojo biudžeto Nr. 4/2010 projektą siekiama vien tik įtraukti 2009 m. susidariusį perteklių atsižvelgiant į Finansinio reglamento 15 straipsnį;
2. pabrėžia, kad faktinės nepanaudotos 2009 m. biudžeto lėšos neapsiriboja Taisomojo biudžeto Nr. 4/2010 projekte nurodytu pertekliumi, bet, atsižvelgus į Taisomąjį biudžetą Nr. 10/2009, sudaro daugiau negu 5 000 000 000 EUR; taigi įspėja, kad metų pabaigoje rengiami taisomieji biudžetai, kurie sumažina mokėjimų asignavimų lygį ir tuo pat metu sumažina bendrą valstybių narių indėlį finansuojant ES biudžetą, pateikia iškreiptą biudžeto įgyvendinimo vaizdą;
3. pritaria Tarybos pozicijai dėl Taisomojo biudžeto Nr. 4/2010 projekto be pakeitimų ir paveda Pirmininkui pranešti, kad Taisomasis biudžetas Nr. 4/2010 galutinai patvirtintas, bei pasirūpinti, kad jis būtų paskelbtas Europos Sąjungos oficialiajame leidinyje .
4. paveda pirmininkui perduoti šia rezoliuciją Tarybai ir Komisijai.
AIŠKINAMOJI DALIS
Remdamasi Finansinio reglamento 37 straipsniu Komisija gali pateikti preliminarius taisomojo biudžeto projektus, jei yra „neišvengiamų, išimtinių ar nenumatytų aplinkybių“. Trečioje dalyje numatoma, kad „biudžeto valdymo institucija apsvarsto juos, atsižvelgdama į jų skubumą“. Finansinio reglamento 15 straipsnio 3 dalyje nurodoma, kad kiekvienų finansinių metų likutis, tiek perteklius, tiek deficitas, yra įrašomas kaip įplaukos ar išlaidos į kitų finansinių metų biudžetą Komisijai pateikus taisomąjį biudžetą per 15 dienų nuo preliminarių ataskaitų pateikimo dienos.
2010 m. balandžio 16 d., penktadienį, Komisija patvirtino Taisomojo biudžeto Nr. 04/2010 projektą, kurio tikslas – į biudžetą įtraukti perteklių, susidariusį vykdant 2009 m. biudžetą .
Vykdant 2009 m. biudžetą susidarė 2 253 591 199 EUR perteklius. Įrašius perteklių į biudžetą atitinkamai sumažės bendras valstybių narių įnašas į ES biudžetą.
Perteklius
Vykdant 2009 m. biudžetą susidarė 2 253 591 199 EUR perteklius, nes:
– gautos didesnės negu planuota pajamos (+ 400 703 257,66 EUR);
– nepanaudoti mokėjimų asignavimai (- 1 667 346 181,32 EUR);
– susidarė valiutos keitimo kurso skirtumai (+ 185 541 760,39 EUR).
Nepanaudotus mokėjimų asignavimus galima toliau išskaidyti taip:
– 1 išlaidų kategorija – 451 mln. EUR;
– 2 išlaidų kategorija – 244 mln. EUR;
– 3 išlaidų kategorija – 106 mln. EUR;
– 4 išlaidų kategorija – 603 mln. EUR ir
– 5 išlaidų kategorija – 263 mln. EUR.
Vertinimas
Šis perteklius susidarė dėl ES biudžeto, priimto biudžeto valdymo institucijos balsavimu, ir jo faktinio vykdymo skirtumo; Kaip toliau nurodoma lentelėje, metinis biudžeto perteklius nuo 2007 m. didėja, nepaisant to, kad per biudžetinius metus buvo pateikti taisomieji biudžetai siekiant sumažinti mokėjimų asignavimų lygį ir metų pabaigoje susidarantį perteklių.
(mln. EUR)
Metai
Perteklius
Mokėjimų asignavimus koreguojantis taisomasis biudžetas
Iš viso nepanaudota
2007
1 529
- 1 651
3 180
2008
1 796
- 4 891
6 687
2009
2 254
- 2 769
5 023
Kaip galima matyti toliau pateiktoje lentelėje, nuo 2002 m. perteklius pradėjo mažėti, visų pirma dėl to, kad nuo 2003 biudžetinių metų pradėtas rengti metų pabaigos taisomasis biudžetas, pagal kurį sumažinami numatyti mokėjimai atsižvelgiant į atnaujintus biudžeto vykdymo vertinimus.
Jeigu metų pabaigoje nebūtų buvę rengiami minėtieji taisomieji biudžetai, metinio pertekliaus raida būtų tokia:
Šie taisomieji biudžetai ne tik iškraipo ES biudžeto vykdymo rezultatus (žr. aukščiau), bet ir sumažina valstybių narių įnašą į ES biudžetą tais biudžetiniais metais. Jeigu nebūtų rengiamas toks taisomasis biudžetas (praėjusiais metais Nr. 10/2009), 2009 m. perteklius būtų viršijęs 5 mlrd. EUR, visų pirma dėl nepanaudotų lėšų.
Pagal Taisomojo biudžeto Nr. 4/2010 projektą atitinkamai sumažinamas bendras valstybių narių įnašas į ES biudžetą. 2009 biudžetiniais metais 2 254 mln. EUR suma bus paskirstoma šitaip:
Valstybė narė
2009 m. biudžeto perteklius (mln. eurų)
Valstybė narė
2009 m. biudžeto perteklius (mln . eurų)
Belgija
64,8
Liuksemburgas
5,5
Bulgarija
6,5
Vengrija
16,0
Čekija
24,4
Malta
1,1
Danija
45,9
Nyderlandai
110,6
Vokietija
459,1
Austrija
52,1
Estija
2,5
Lenkija
54,6
Airija
25,7
Portugalija
29,5
Graikija
46,2
Rumunija
24,8
Ispanija
196,2
Slovėnija
6,9
Prancūzija
371,6
Slovakija
13,2
Italija
287,9
Suomija
34,2
Kipras
3,4
Švedija
56,1
Latvija
3,4
Jungtinė Karalystė
306,2
Lietuva
5,0
Iš viso
2 254
Kaip matyti iš pateiktų duomenų, sumos yra itin didelės ir turėtų būti vertinamos atsižvelgiant į labai ribojamas ES biudžeto maržas ir papildomo finansavimo poreikius, kurie atsiranda visų pirma valstybėms narėms ir Tarybai priėmus sprendimus.
Dėl to, kad šiuo metu ES biudžeto ištekliai nesusieti su atsirandančiais finansiniais poreikiais ir įsipareigojimais, atsiranda įtampa naudojant biudžetą ir susidaro spragų, kurias sunku užpildyti nepakenkiant kai kuriems ES prioritetams. Tai pastaruoju metu atsitiko kelis kartus – Pasaulinės aplinkos ir saugumo stebėsenos sistemos (GMES), trijų naujų finansų institucijų, papildomų prekybos bananais priemonių, Prisitaikymo prie globalizacijos padarinių fondo ir kitais atvejais. Taigi pranešėjas, atsižvelgdamas į labai įtemptą biudžeto padėtį, negali nesvarstyti galimybės įtraukti šią sumą į 2010 m. biudžetą ir kitus biudžetus, kurie bus rengiami pagal galiojančią Daugiametę finansinę programą.
Pranešėjo nuomone, šiuo etapu komitetas turėtų svarstyti teorinius klausimus dėl 1) kitų galimų šio perkėlimo valstybėms narėms alternatyvų, 2) šio perkėlimo automatinio pobūdžio, nevedant politinių debatų, 3) poreikio grąžinti visą pertekliaus sumą.
Pranešėjas taip pat norėtų pabrėžti, kad dėl metų pabaigoje parengtų taisomųjų biudžetų, kuriuose koreguojamas mokėjimų lygis, valstybės narės į ES biudžetą kiekvienais metais jau moka mažesnes įmokas negu planuota iš pradžių. Valstybių narių nuomone, jeigu šis perteklius būtų iš naujo panaudojamas, tai nepadidintų jų išlaidų, bet tik sumažintų netikėtas pajamas.
Pabaigoje pranešėjas norėtų atkreipti Biudžeto komiteto narių dėmesį į teisinius apribojimus, kurie gali būti taikomi EP veiksmams šiuo požiūriu, t. y. veiksmams, susijusiems su šio taisomojo biudžeto pakeitimais ir jo patvirtinimo termino nustatymu, taip pat su galimu šių nepanaudotų lėšų perskirstymu, atsižvelgiant į tai, kad šiais ekonomikos ir finansų krizės laikais nepriimtina jas įšaldyti.
GALUTINIO BALSAVIMO KOMITETE REZULTATAI
Priėmimo data
2.6.2010
Galutinio balsavimo rezultatai
+:
–:
0:
29
0
0
Posėdyje per galutinį balsavimą dalyvavę nariai
Marta Andreasen, Francesca Balzani, Reimer Böge, Giovanni Collino, Jean-Luc Dehaene, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Estelle Grelier, Jutta Haug, Sidonia Elżbieta Jędrzejewska, Jan Kozłowski, Alain Lamassoure, Giovanni La Via, Vladimír Maňka, Barbara Matera, Nadezhda Neynsky, Dominique Riquet, László Surján, Derek Vaughan, Angelika Werthmann, Jacek Włosowicz
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Paul Rübig
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Peter Jahr, Andres Perello Rodriguez, Britta Reimers
