Rinkimai Rusijoje: Putinas lieka valdžioje, tačiau ryškėja naujos tendencijos
Užsienio ryšiai
2012-03-06 - 13:25
V. Putinas laimėjo kovo 4 d. vykusius Rusijos prezidento rinkimus ir užsitikrino šešerių metų kadenciją ©BELGA/AFP/A.Nemenov Nepaisant opozicijos protestų ir įtarimų balsų klastojimu, Vladimiras Putinas laimėjo sekmadienį vykusius Rusijos prezidento rinkimus, užsitikrindamas šešerių metų kadenciją. Tačiau EP delegacijos ryšiams su Rusija vadovas Knutas Fleckensteinas (Socialistai ir demokratai, Vokietija) įžvelgia šalyje ir optimizmą keliančių ženklų. Paklausėme, ko jis tikisi iš Rusijos ir jos santykių su ES.
Ar po Rusijos Dūmos rinkimų vykę protestai paveikė varžybas dėl prezidento posto ir kaip gali keistis politinė padėtis šalyje?
Po Dūmos rinkimų gruodį kilę protestai žymi svarbius pokyčius Rusijoje. Jie kol kas nepaveikė politinės šalies sistemos, tačiau pastebimi pokyčiai Rusijos visuomenėje. Dauguma į gatves išėjusių žmonių atstovauja augančiai viduriniajai klasei. Jie reikalauja gerbti jų pilietines teises, o tai yra geras ženklas.
Ką reiškia nauja V. Putino kadencija ES ir Rusijos santykiams?
Sėkmingas bendradarbiavimas svarbus tiek ES, tiek ir Rusijai. Prezidentas V. Putinas tai puikiai supranta. Tikiuosi, jis sieks svarbesnio, konstruktyvesnio ir labiau atsakingo Rusijos vaidmens tarptautinėje arenoje. Turime geriau bendradarbiauti su Rusija sprendžiant tokius klausimus kaip situacija Sirijoje ir branduolinės Irano programos grėsmė.
Rusija kritikuojama dėl žmogaus teisių padėties. Kita vertus ji išlieka svarbi geopolitinė žaidėja bei pagrindinė naftos ir dujų tiekėja, kurios ekonomika auga. Kokia turėtų būti ES politika Rusijos atžvilgiu?
ES santykiai su Rusija paremti glaudžiais ekonominiais ryšiais, tarpusavio priklausomybe energetikos sektoriuje bei bendradarbiavimu sprendžiant klausimus kaimynystėje.
Ne taip paprasta suderinti skirtingus interesus ir rasti tinkamą laikyseną, ypač kalbant apie pagrindines žmogaus teises ir laisves. Manau, kad ES turėtų stiprinti politinį dialogą, įskaitant ryšius tarp Europos Parlamento ir Dūmos.
Būtent per pastovų ir prasmingą dialogą galime pagerinti bendradarbiavimą ir stipriau įsipareigoti bendroms vertybėms bei tikslams. Vienas iš uždavinių būtų stiprinti žmonių kontaktus – ne tik per vizų liberalizavimą.
20120302STO39866 EuroparlTV: Putinos pergalė ir nuomonės Briuselyje EP nariai susirūpinę padėtimi Rusijoje artėjant prezidento rinkimams (2012–02–20) K. Fleckensteinas
LT
1
PHOTO
20120302PHT39817.jpg
LT
2
LINK
http://europarltv.europa.eu/lt/player.aspx?pid=ffe3e67b-5555-4e6c-ae44-a00b0125f45f
LT
4
LINK
/meps/lt/96840/Knut_FLECKENSTEIN.html
-//EP//TEXT IM-PRESS 20120220STO38543 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
