Piliečių laisvių, teisingumo ir vidaus reikalų komitetas
LIBE_OJ(2011)1208_1
PROGRAMOS PROJEKTAS
Klausymas
ES POŽIŪRIS Į BAUDŽIAMĄJĄ TEISĘ
2011 m. gruodžio 8 d., ketvirtadienis, 9.00 – 12.30 val.
Briuselis
Paulio-Henri Spaako pastato A1 002 salė
ĮVADAS
Įsigaliojus Lisabonos sutarčiai, ES įgavo daugiau kompetencijos baudžiamosios teisės srityje nei iki tol, o aktualiausios nuostatos yra Sutarties dėl Europos Sąjungos veikimo 82 ir 83 straipsniai. Be to, teisės aktų leidžiamąją valdžią dabar dalijasi Europos Parlamentas ir Taryba.
Tačiau baudžiamoji teisė tebėra opus klausimas. Tradiciškai ji buvo tiesiogiai siejama su šalies suverenitetu. Tik palaipsniui valstybės narės pripažino, kad efektyviai kovai, ypač su organizuotu nusikalstamumu, yra būtinas glaudesnis bendradarbiavimas. Taigi, jos prisijungė prie daugelio Europos Tarybos ir Jungtinių Tautų konvencijų bei pradėjo priiminėti Europos teisės aktus šiuo klausimu. Vis dėlto reikėtų dėmesingai išnagrinėti subsidiarumo ir proporcingumo principų aiškinimą.
Kadangi baudžiamoji teisė gali būti taikoma skirtingose politikos srityse, pvz., aplinkos teisėje, ES finansinių interesų apsaugos srityje ir konkurencijos teisėje, turi būti sukurtos apsaugos priemonės, užtikrinančios ES baudžiamosios teisės aktų nuoseklumą ir darną. Klausymo metu pagrindinis dėmesys bus skiriamas pagrindiniams baudžiamosios teisės principams (pvz., teisėtumui, extrema ratio) bei dabartiniams ir būsimiems instituciniams susitarimams dėl kokybiškų teisės aktų užtikrinimo.
Klausyme daugiausia dėmesio bus teikiama šiems klausimams:
1. Kada ES turėtų priimti baudžiamosios teisės aktus? Kitaip tariant: kokiais atvejais ES neturėtų priimti baudžiamosios teisės aktų ir palikti juos nustatyti pagal valstybių narių nacionalinės teisės aktus? Kokiais kriterijais reikėtų vadovautis nustatant šį atskyrimą?
2. Kai nusprendžiama, kad Europos baudžiamoji teisė yra reikalinga, kokiu būdu ES gali užtikrinti, kad šie teisės aktai būtų kiek įmanoma aukštesnės kokybės? Kaip gali būti užtikrinti pagrindiniai baudžiamosios teisės principai?
3. Ką gali ES institucijos padaryti, kad užtikrintų, jog ES baudžiamosios teisės aktuose butų išsaugoti pagrindiniai principai? Ar yra ir ar turėtų būti centrinis padalinys kiekvienoje iš trijų ES institucijų, kuris įvertintų su šiuo klausimu susijusius teisės aktus? Kur toks centrinis padalinys turėtų būti įsteigtas?
ĮVADAS
9.00-9.15 Cornelis de Jong, Europos Parlamento narys ir pranešėjas tema „ES požiūris į baudžiamąją teisę“
PIRMOJI SESIJA
Nacionalinė baudžiamoji teisė prieš Europos baudžiamąją teisę
9.15 - 10.20
9.15 - 9.35 Hans Nilsson, Briugės Europos koledžo profesorius ir Europos Sąjungos Tarybos teisminio bendradarbiavimo skyriaus vadovas (nuo 1996)
Baudžiamoji teisė ir Lisabonos Sutartis: tikra revoliucija. Baudžiamosios teisės plėtros Europos Sąjungoje apžvalga.
9.35 - 9.50 André Klip, Mastrichto universiteto baudžiamosios teisės, baudžiamojo proceso ir tarptautinės baudžiamosios teisės profesorius
Kokiais atvejais pageidautina / reikalinga Europos materialinė baudžiamoji teisė, o kada pakanka tik nacionalinės baudžiamosios teisės? Kokių svarbiausi principai turėtų būti taikomi šiuo klausimu?
9.50 - 10.05 Adán Nieto Martín, Kastilijos-La Mančos universiteto baudžiamosios teisės profesorius
Ekonominė baudžiamoji teisė ES (korupcija, konkurencijos teisė, pinigų plovimas, prekyba pasinaudojant viešai neatskleista informacija, ES finansinių interesų apsauga) yra pavyzdys politikos srities, kuri savaime lėmė Europos baudžiamosios teisės plėtrą? Ar ši raida kenkia Europos baudžiamosios teisės nuoseklumui?
10.05- 10.20 Diskusija
ANTROJI SESIJA
Svarbiausi Europos baudžiamosios teisės principai
10.20 - 11.25
10.20- 10.40 Raimo Lahti, Helsinkio universiteto baudžiamosios teisės profesorius
Baudžiamoji teisė, o galbūt kas nors kito? (proporcingumo–teisėtumo tikslas – extrema ratio). Baudžiamosios teisės taikymas yra labiausiai ribojanti priemonė, kurią vyriausybė gali taikyti, norėdama pasiekti politikos tikslo. Kaip ES turėtų pasverti politikos tikslą ir priemones jam pasiekti? Ar Sutartys bei teismų praktika šiuo klausimu pateikia gaires ir ar šios gairės yra pakankamai aiškios?
10.40- 10.55 Helmut Satzger, Miuncheno Liudviko Maksimiliano universiteto Vokietijos, Europos ir tarptautinės baudžiamosios teisės, baudžiamojo proceso ir ekonominės baudžiamosios teisės profesorius
Ar teisėtumo principas yra pakankamai užtikrintas Europos lygiu ir kur yra erdvės tobulinimui? Ar direktyvos ir ypač jų perkėlimas į nacionalinę teisę sudaro papildomų kliūčių šiam tikslui užtikrinti (ypač lex certa principui)?
10.55- 11.10 John Spencer, Kembridžo universiteto teisės profesorius
Ar baudžiamoji teisė turėtų būti kodifikuojama? Ar bendrosios teisės sistemos gali atlaikyti baudžiamosios teisės kodifikavimą? Kokias galimybes ES turi sukurti bendrą sistemą, kuri leistų sugyventi skirtingoms teismų sistemoms ir kultūroms?
11.10-11.25 Diskusija
TREČIOJI SESIJA
Bendrųjų principų naudojimas praktikoje: Europos baudžiamąją teisę analizuojančio centrinio padalinio sukūrimas
11.25 - 12.15
11.25- 11.40 Lotte Knudsen, Europos Komisijos atstovė – Baudžiamosios teisės direktorato direktorė, GD JUST
Europos Komisijos komunikato ES baudžiamosios teisės politikos kūrimas. Veiksmingo ES politikos įgyvendinimo užtikrinimas baudžiamosios teisės priemonėmis (COM(2011) 573 final) pristatymas.
Kaip Komisija užtikrina darnų požiūrį į Europos baudžiamąją teisę? Ar ji turi centrinį padalinį ar mechanizmą, atsakingą už kiekvieną pasiūlymą, kuriame esama baudžiamųjų nuostatų? Ar Komisija atlieka pagrindinių Europos baudžiamosios teisės principų poveikio vertinimą? Ar yra numatyti tolesnės veiklos mechanizmai, kurie užtikrintų Europos baudžiamosios teisės efektyvumą?
11.40- 11.50 Tomasz Ostropolski, pirmiminkaujančios Lenkijos atstovas – Teisingumo ministerijos Europos baudžiamosios teisės skyriaus vadovas
Taryba priėmė išvadas dėl pavyzdinių nuostatų (16542/1/09), kuriomis būtų vadovaujamasi Tarybos svarstymuose baudžiamosios teisės srityje. Kuri institucija ar padalinys užtikrina, kad šių nuostatų iš tikrųjų bus laikomasi, kai konkretus ES teisės aktas dėl Europos baudžiamosios teisės bus inicijuotas ar priimtas?
11.50- 12.00 Antonio Caiola - Europos Parlamento teisės tarnybos B3 skyriaus vadovas – teisingumas ir piliečių laisvės
Ar Europos Parlamento Teisės tarnyba yra gerai pasirengusi, kad galėtų užtikrinti, kad būtų laikomasi pagrindinių baudžiamosios teisės principų? Kaip tai turėtų būti įgyvendinama praktiškai? Kokie konkretūs veiksmai yra būtini?
12.00- 12.15 Diskusija
IŠVADOS
12.15-12.30
Cornelis de Jong, Europos Parlamento narys ir pranešėjas tema „ES požiūris į baudžiamąją teisę“
I PRIEDAS
PRAKTINĖS DISKUSIJŲ GAIRĖS
•Tam, kad diskusijoje galėtų dalyvauti kuo daugiau Parlamento narių, kiekvienai kalbai arba klausimui skiriamas laikas neviršija dviejų minučių.
• Kalbėtojai, norintys papildyti savo kalbas, gali tai padaryti raštu, iš anksto pateikdami dokumentą sekretoriatui (pageidautina anglų ar prancūzų kalba) šiuo el. pašto adresu:
libe-secretariat@europarl.europa.eu ). Šie dokumentai bus išplatinti posėdžio metu.
• Posėdžio dokumentai nuolat skelbiami Piliečių laisvių, teisingumo ir vidaus reikalų komiteto tinklalapio klausymų skiltyje: http://www.europarl.europa.eu/activities/committees/homeCom.do?language=EN&body=LIBE
SVARBI INFORMACIJA ASMENIMS, NORINTIEMS DALYVAUTI
POSĖDYJE
Šiame posėdyje gali dalyvauti visi norintys asmenys.
Tačiau dėl su saugumu susijusių priežasčių dalyviai, kurie neturi leidimo įeiti į Europos Parlamentą, turėtų jį gauti iš anksto. Visus norinčiuosius gauti leidimą prašome kreiptis į sekretoriatą iki 2011 m. gruodžio 5 d. 12.00 val. (libe-secretariat@europarl.europa.eu).
Turite nurodyti savo PAVARDĘ, vardą, gimimo datą, pilietybę, asmens tapatybės dokumento pavadinimą (pasas, asmens tapatybės kortelė, vairuotojo pažymėjimas ar kt.), asmens tapatybės dokumento numerį, adresą ir įmonės, institucijos ar organizacijos pavadinimą. Nepateikus šios informacijos Apsaugos tarnyba leidimo neišduos.
Seminaro sekretoriatas
Telefonas
Adresas
El. pašto adresas
Claudia GUALTIERI
Administratorė
+32.2.284 20 48
Europos Parlamentas
Rue Wiertz 60
RMD 04J002
B-1047 Briuselis
claudia.gualtieri@europarl.europa.eu
Gesthimani TENGELIDOU
Padėjėja
+32.2.284 21 05
Europos Parlamentas
Rue Wiertz 60
RMD 04J046
B-1047 Briuselis
gesthimani.tengelidou@europarl.europa.eu
