7.2.2005
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikėCristiana Muscardini
dėl kelių eismo saugos
Pasiūlymas dėl Europos Parlamento rezoliucijos dėl kelių eismo saugos
Europos Parlamentas ,
–
atsižvelgdamas į EB Sutarties 80 straipsnį,
-
atsižvelgdamas į savo ankstesnes rezoliucijas svarstomu klausimu,
–
atsižvelgdamas į Darbo tvarkos taisyklių 113 straipsnį,
A.
kadangi didinti naudojimosi įvairiomis transporto priemonėmis saugą yra vienas iš bendrosios transporto politikos tikslų,
B.
kadangi vienas iš Komisijos kelių eismo saugos strategijoje išdėstytų tikslų yra iki 2010 m. per pusę sumažinti mirties atvejų Europos keliuose skaičių, kuris šiuo metu siekia net 60 tūkst. mirties atvejų per metus,
C.
kadangi daugelis nelaimingų atsitikimų keliuose įvyksta dėl žmogiškojo faktoriaus, t.y., vairuotojų klaidų,
D.
kadangi kelių eismo saugą galima padidinti taip pat ir geriau bei profesionaliau rengiant vairuotojus ir supažindinant juos su naujausia rizikos įvertinimo technika,
1.
prašo Komisijos siekiant padidinti saugą keliuose skirti ypatingą dėmesį visoms priemonėms, daugiausia mokymo, skirtoms atkreipti vairuotojų dėmesį į visus dėl paties vairuotojo elgesio ar požiūrio kylančius pavojus ir jau sėkmingai išbandytoms naudojant kitas transporto priemones.
