Klausimas, į kurį atsakoma žodžiu, Nr. O-000012/2011
Tarybai
Darbo tvarkos taisyklių 115 straipsnis
Vital Moreira
,
Francesca Balzani
Tarptautinės prekybos komiteto vadu Tema: Ženevos susitarimo dėl prekybos bananais sudarymas
Ar Taryba gali užtikrinti, kad tuo atveju, jei blogėjančios ekonominės sąlygos darys įtaką ES šalių bananų augintojų, įskaitant tuos, kurie gyvena jos atokiausiuose regionuose ir AKR šalyse, pragyvenimo šaltiniui, ji Parlamentui pateiks specialią ataskaitą ir, prireikus, prie jos pridės atitinkamus pasiūlymus?
Kaip Taryba užtikrins, kad būtų imamasi konkrečių veiksmų siekiant stiprinti bananų augintojų komercinę padėtį įvairiose tiekimo grandinėse?
Ar Taryba pritaria tam, kad bananų sektoriaus papildomųjų priemonių programos ištekliai būtų paskirstyti visoms šalims atsižvelgiant į tikėtinus nuostolius, susijusius su bananų eksportu ir auginimu, ir į šalies išsivystymo lygį, svertinius rodiklius ir prekybą bananais su ES?
Ar Taryba gali užtikrinti, kad ji nedelsiant atliks poveikio vertinimą dėl susitarimų įtakos bananus auginančiose besivystančiose šalyse ir Europos atokiausiuose regionuose iki 2020 m.?
Kaip Taryba užtikrins, kad bananų sektoriaus papildomųjų priemonių programai ir programai POSEI numatytų lėšų pakaktų siekiant padėti AKR ir Europos bananų augintojams prisitaikyti ir prisiderinti prie pasikeitusio ES importo režimo pasekmių?
Ar Taryba gali užtikrinti, kad bananų sektoriaus papildomųjų priemonių programos vertinimas bus atliktas likus aštuoniolikai mėnesių iki programos pabaigos?
Kaip Taryba planuoja užtikrinti, kad Ekvadorui būtų taikomi tokie patys muitų tarifai, kaip ir jo pagrindiniams konkurentams?
