A7-0063/2012
22.3.2012
***II
REKOMENDACIJA ANTRAJAM SVARSTYMUI
dėl per pirmąjį svarstymą priimtos Tarybos pozicijos, siekiant priimti Europos Parlamento ir Tarybos sprendimą, kuriuo iš dalies keičiamas Sprendimas Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo
(06444/2/2012 – C7‑0072/2012 – 2009/0127(COD))
Piliečių laisvių, teisingumo ir vidaus reikalų komitetas
Pranešėjas: Rui Tavares
PE 485.875v02-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
Teisės akto projekto pakeitimai
Parlamento padaryti teisės akto projekto pakeitimai žymimi pusjuodžiu kursyvu . Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pakeitimams reikalingas atitinkamų skyrių sutikimas.
Su esamu teisės aktu, kurį siekiama pakeisti teisės akto projektu, susijusio pakeitimo antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. Perimtos esamo teisės akto nuostatų, kurias Parlamentas nori iš dalies keisti, nors jos nepakeistos teisės akto projekte, dalys žymimos pusjuodžiu šriftu. Išbrauktos tokių nuostatų teksto dalys žymimos laužtiniais skliaustais: […] .
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
EUROPOS PARLAMENTO PAREIŠKIMAS............................................................................6
TEISĖS REIKALŲ KOMITETO NUOMONĖ APIE TEISINĮ PAGRINDĄ ..............................7
PROCEDŪRA...........................................................................................................................13
EUROPOS PARLAMENTO TEISĖKŪROS REZOLIUCIJOS PROJEKTAS
dėl per pirmąjį svarstymą priimtos Tarybos pozicijos, siekiant priimti Europos Parlamento ir Tarybos sprendimą, kuriuo iš dalies keičiamas Sprendimas Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo
(06444/2/2012 – C7‑0072/2012 – 2009/0127(COD) )
(Įprasta teisėkūros procedūra: antrasis svarstymas)
Europos Parlamentas ,
– atsižvelgdamas į per pirmąjį svarstymą priimtą Tarybos poziciją (06444/2/2012 – C7‑0072/2012 ),
– atsižvelgdamas į savo poziciją
OL C 161 E, 2011 5 31, p. 161. dėl Komisijos pasiūlymo Europos Parlamentui ir Tarybai (COM(2009) 0456) per pirmąjį svarstymą,
– atsižvelgdamas į Sutarties dėl Europos Sąjungos veikimo 294 straipsnio 7 dalį ir 78 straipsnio 2 dalies g punktą,
– atsižvelgdamas į Teisės reikalų komiteto nuomonę apie pasiūlytą teisinį pagrindą,
– atsižvelgdamas į Darbo tvarkos taisyklių 72 ir 37 straipsnius,
– atsižvelgdamas į Piliečių laisvių, teisingumo ir vidaus reikalų komiteto rekomendacijas antrajam svarstymui ( A7-0063/2012 ),
1. pritaria per pirmąjį svarstymą priimtai Tarybos pozicijai;
2. pritaria pareiškimui, pridėtam prie šios rezoliucijos;
3. atkreipia dėmesį į Tarybos ir Komisijos pareiškimus, pridėtus prie šios rezoliucijos;
4. pažymi, kad aktas priimtas remiantis Tarybos pozicija;
5. paveda Pirmininkui pasirašyti aktą su Tarybos pirmininku pagal Sutarties dėl Europos Sąjungos veikimo 297 straipsnio 1 dalį;
6. paveda generaliniam sekretoriui pasirašyti aktą, įsitikinus, kad buvo tinkamai įvykdytos visos procedūros ir, susitarus su Tarybos generaliniu sekretoriumi, pasirūpinti, kad jis būtų paskelbtas Europos Sąjungos oficialiajame leidinyje ;
7. paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
EUROPOS PARLAMENTO PAREIŠKIMAS
Europos Parlamentas konstatuoja, kad Sprendimo Nr. .../2012/ES dėstomojoje dalyje konkrečiai minimas solidarumo principas, tiksliau, naujos finansinės paskatos siekiant paraginti valstybes nares imtis perkėlimo veiksmų. Europos Parlamentas, norėdamas užtikrinti, kad jis būtų nedelsiant priimtas, kompromiso tvarka pritarė dabartinei sprendimo formuluotei, pagal kurią aiški nuoroda į Sutarties dėl Europos Sąjungos veikimo (SESV) 80 straipsnį pateikta tik sprendimo konstatuojamojoje dalyje. Europos Parlamentas patvirtina, kad priimant šį sprendimą nepažeidžiami įvairūs galimi teisiniai pagrindai, ypač kai tai susiję su SESV 80 straipsnio taikymu ateityje.
TEISĖS REIKALŲ KOMITETO NUOMONĖ APIE TEISINĮ PAGRINDĄ
Juan Fernando López Aguilar
Piliečių laisvių, teisingumo ir vidaus reikalų komiteto
Pirmininkui
BRIUSELIS
Tema: Nuomonė dėl pasiūlymo dėl Europos Parlamento ir Tarybos sprendimo, iš dalies keičiančio Sprendimą Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo ir panaikinantį Tarybos sprendimą 2004/904/EB ( COM(2009)0456 – C7-0123/2009 – 2009/0127 (COD)), teisinio pagrindo
Gerb. Pirmininke,
2012 m. vasario 28 d. laišku Jūs kreipėtės į Teisės reikalų komitetą su prašymu pagal Darbo tvarkos taisyklių 37 straipsnį pateikti nuomonę dėl to, ar tinkama iš teisinio pagrindo, kuriuo remiantis ketinama priimti pasiūlymą dėl Europos Parlamento ir Tarybos sprendimo, iš dalies keičiančio Sprendimą Nr. 573/2007/EB dėl Europos pabėgėlių fondo įsteigimo, išbraukti Sutarties dėl Europos Sąjungos veikimo (SESV) 80 straipsnį.
Komisija pateikė pasiūlymą remdamasi Europos bendrijos steigimo sutarties 63 straipsnio 2 dalies b papunkčiu. 2010 m. gegužės 18 d. Parlamentas priėmė savo poziciją per pirmąjį svarstymą. Šioje pozicijoje nurodyta, kad teisinį pagrindą sudaro SESV 78 ir 80 straipsniai. Šiuo metu Taryba dalyvauja išankstinėse derybose su Parlamentu dėl savo pozicijos per pirmąjį svarstymą. Kalbant apie teisinį pagrindą, Tarybos mandate nurodomas tik SESV 78 straipsnio 2 dalies g punktas, o SESV 80 straipsnis nepaminėtas.
Bendrosios aplinkybės
I. Pasiūlymas
Remiantis pasiūlymu siekiama iš dalies pakeisti sprendimą, pagal kurį įsteigiamas Europos pabėgėlių fondas, atsižvelgiant į tai, kad sukurta ES bendroji pabėgėlių perkėlimo programa. Komisija aiškinamajame memorandume ir savo pateikiamame komunikate
Komisijos 2009 m. rugsėjo 2 d. komunikatas Europos Parlamentui ir Tarybai dėl ES bendrosios pabėgėlių perkėlimo programos sukūrimo (COM(2009) 0447). pažymi, kad pastangos sukurti ES bendrąją pabėgėlių perkėlimo programą yra atsakas į Tarybos raginimus parengti šią programą, kad būtų pašalinti esami trūkumai. Tikslas – užtikrinti didesnį ES įgyvendinamų perkėlimo veiksmų poveikį suteikiant pabėgėliams apsaugą, taip pat užtikrinti kuo didesnį strateginį perkėlimo poveikį stengiantis tikslingiau padėti persikelti asmenims, kuriems šito reikia labiausiai, ir reguliariai nustatyti perkėlimo ES lygmeniu prioritetus.
Tiksliau, remiantis iš dalies pakeistu sprendimu – dėl kurio iš esmės yra susitarę Taryba ir Parlamentas – nustatyti perkėlimo prioritetai, įskaitant kasmetinius bendrus ES prioritetus perkėlimo srityje (jie konkrečiai išdėstyti priede dėl 2013 m., t. y. dėl vienintelių likusių metų, kuriems taikomas šis sprendimas). Valstybės narės gaus papildomą finansinę paramą kiekvienam asmeniui, kurį ketinama perkelti atsižvelgiant į šiuos prioritetus. Valstybės narės taip pat pateiks Komisijai asmenų, kuriuos vadovaudamosi šiais prioritetais jos perkels per kitus kalendorinius metus, skaičiaus sąmatą.
II. Susiję teisiniai pagrindai
1. Komisijos pasiūlymo teisinis pagrindas
Komisijos pasiūlymas grindžiamas EB sutarties 63 straipsnio 2 dalies b papunkčiu, kuriame nurodoma:
„63 straipsnis
Taryba 67 straipsnyje nurodyta tvarka per penkerius metus nuo Amsterdamo sutarties įsigaliojimo nustato:
[...]
2. pabėgėliams ir perkeltiesiems asmenims skirtas priemones šiose srityse:
[...]
b) valstybių narių pastangų darnos skatinimo priimant pabėgėlius ir perkeltuosius asmenis bei prisiimant jų priėmimo padarinius.
Aiškinamajame memorandume Komisija šį teisinį pagrindą aiškina taip: „Pasiūlymas grindžiamas Europos bendrijos steigimo sutarties 63 straipsnio 2 punkto b papunkčiu, kuris yra iš dalies keičiamo teisės akto teisinis pagrindas.“
Įsigaliojus Lisabonos sutarčiai Komisija priėmė 2009 m. gruodžio 2 d. komunikatą „Lisabonos sutarties įsigaliojimo poveikis šiuo metu vykdomoms tarpinstitucinėms sprendimų priėmimo procedūroms“ (COM(2009) 0665). Šio komunikato 4 priede Komisija pateikė orientacinio pobūdžio sąrašą, į kurį įtraukti nagrinėjami pasiūlymai, jos pateikti prieš įsigaliojant Lisabonos sutarčiai, ir nurodyta, kaip įsigaliojusi Lisabonos sutartis paveiks kiekvieną iš šių pasiūlymų. Kai tai susiję su aptariamu pasiūlymu, kaip naują teisinį pagrindą Komisija nurodė SESV 78 ir 80 straipsnius.
SESV 78 straipsnyje nurodyta:
„1. Sąjunga kuria bendrą prieglobsčio, papildomos apsaugos ir laikinos apsaugos politiką trečiosios šalies piliečiams, kuriems reikia tarptautinės apsaugos, siekdama siūlyti atitinkamą statusą ir užtikrinti, kad nebūtų pažeistas negrąžinimo principas. Ši politika privalo neprieštarauti 1951 m. liepos 28 d. Ženevos konvencijai ir 1967 m. sausio 31 d. Protokolui dėl pabėgėlių statuso bei kitoms atitinkamoms sutartims.
2. Taikant 1 dalį, Europos Parlamentas ir Taryba, spręsdami pagal įprastą teisėkūros procedūrą, patvirtina bendros Europos prieglobsčio sistemos priemones, kurias sudaro:
a) visoje Sąjungoje galiojantis vienodas prieglobsčio statusas trečiųjų šalių piliečiams;
b) vienodas papildomos apsaugos statusas trečiųjų šalių piliečiams, kuriems, negavus Europos prieglobsčio, reikia tarptautinės apsaugos;
c) bendra laikinos apsaugos sistema perkeltiesiems asmenims masinio antplūdžio atveju;
d) vienodo prieglobsčio statuso arba papildomos apsaugos statuso suteikimo ir atėmimo bendros procedūros;
e) kriterijai ir mechanizmai, kuriais nustatoma, kuri valstybė narė yra atsakinga už prašymo suteikti prieglobstį arba papildomą apsaugą išnagrinėjimą;
f) prieglobsčio arba papildomos apsaugos prašytojų priėmimo sąlygų reikalavimai;
g) partnerystė ir bendradarbiavimas su trečiosiomis šalimis, siekiant valdyti prieglobsčio, papildomos arba laikinos apsaugos prašančių žmonių antplūdžius.
3. Vienoje arba keliose valstybėse narėse dėl staigaus trečiųjų šalių piliečių antplūdžio susidarius nepaprastajai padėčiai, Taryba, remdamasi Komisijos pasiūlymu, gali patvirtinti laikinąsias priemones atitinkamos valstybės narės ar kelių valstybių narių labui. Ji sprendžia pasikonsultavusi su Europos Parlamentu.“
SESV 80 straipsnyje nurodyta:
„Šiame skyriuje išdėstytai Sąjungos politikai ir jos įgyvendinimui taikomas solidarumo ir teisingo atsakomybės pasidalijimo tarp valstybių narių principas, įskaitant jo finansinius padarinius. Prireikus pagal šį skyrių priimti Sąjungos aktai numato atitinkamas šio principo įgyvendinimo priemones.“
Parlamento pozicijoje per pirmąjį svarstymą
Priimta per pirmąjį svarstymą 2010 m. gegužės 18 d., siekiant priimti Europos Parlamento ir Tarybos sprendimą Nr. .../2010/ES, kuriuo iš dalies keičiamas Sprendimas Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo, P7_TA(2010)0160 . nurodyta, kad teisinis pagrindas yra SESV 78 straipsnio 2 dalis ir 80 straipsnis.
2. Siūlomas teisinio pagrindo pakeitimas
Piliečių laisvių, teisingumo ir vidaus reikalų komitetas kreipėsi į Teisės reikalų komitetą su prašymu pateikti nuomonę, ar tinkama iš teisinio pagrindo išbraukti 80 straipsnį. Aiškindamas bendrąsias aplinkybes jis pažymi, kad derybose su Taryba pasiektas teigiamas susitarimas, išskyrus dėl punkto, susijusio su teisiniu pagrindu, kadangi vietoj dvigubo teisinio pagrindo, t. y. 78 ir 80 straipsnių, Taryba pageidauja remtis 78 straipsnio 2 dalies g punktu.
III. Analizė
Remiantis Teisingumo Teismo praktika susiformavo konkretūs teisinio pagrindo pasirinkimo principai. Pirma, atsižvelgiant į tai, kad teisinis pagrindas paveikia esminę kompetenciją ir procedūrą, teisingo teisinio pagrindo pasirinkimas yra konstitucinės svarbos klausimas
Nuomonė 2/00, Kartagenos protokolas , 2001 m. rink., p. I-9713, 5 punktas. Byla C-370/07, Komisija prieš Tarybą , 46–49 punktai. Nuomonė 1/08, Bendrasis susitarimas dėl prekybos paslaugomis , 2009 m. rink., p. I-11129, 110 punktas. . Antra, remiantis Europos Sąjungos sutarties 13 straipsnio 2 dalies nuostatomis, kiekviena institucija turi veikti neviršydama pagal Sutartis jai suteiktų įgaliojimų
Byla C-403/05, Parlamentas prieš Komisiją, 2007 m. rink., p. I-9045, 49 punktas ir joje cituojamos bylos. . Trečia, remiantis Teisingumo Teismo praktika „Bendrijos akto teisinis pagrindas turi būti parinktas remiantis objektyviais kriterijais, kuriems būtų galima taikyti teisminę kontrolę ir kuriems, be kita ko, priskirtinas teisės akto tikslas ir turinys“
Žr. naujausią bylą C-411/06, Komisija prieš Europos Parlamentą ir Europos Sąjungos Tarybą , 2009 m. rink., p. I-7585. . Pagaliau, kai tai susiję su keliais teisiniais pagrindais, jei išnagrinėjus Bendrijos priemonę paaiškėja, kad remiantis ja siekiama dvejopo tikslo arba kad ją sudaro du komponentai ir vieną iš jų galima laikyti pagrindiniu arba svarbiausiu tikslu ar komponentu, o kitas yra tik šalutinis, teisės aktas turi būti grindžiamas vienu teisiniu pagrindu, t. y. tuo, kuris būtinas pagrindiniam arba svarbiausiam tikslui ar komponentui pagrįsti
Byla C-42/97, Palamentas prieš Tarybą , 1999 m. rink., p. I-868, 39–40 punktai; byla C-36/98, Ispanija prieš Tarybą , 2001 m. rink., p. I-779, 59 punktas; byla C-211/01, Komisija prieš Tarybą , 2003 m. rink., p. I-8913, 39 punktas. . Kita vertus, kai priemonę sudaro keletas lygiaverčių tikslų ar komponentų, kurie tvirtai susiję tarpusavyje, t. y. nė vienas iš jų nėra antraeilės reikšmės ar kito atžvilgiu netiesioginis, priemonė turi būti grindžiama įvairiomis susijusiomis Sutarties nuostatomis
Byla C-165/05, Komisija prieš Tarybą, 1988 m. rink., p. 5545, 11 punktas; byla C-178/05, Komisija prie Europos Parlamentą ir Tarybą, 2006 m. rink., p. I-107, 43–56 punktai. .
Šios diskusijos tikslas – iš dalies pakeisti sprendimą, pagal kurį įsteigiamas Europos pabėgėlių fondas, atsižvelgiant į sukurtą ES bendrąją pabėgėlių perkėlimo programą – priemonę, kurią taikant būtų galima „1) padidinti ES humanitarinį poveikį užtikrinant, kad ji, vykdydama perkėlimo politiką, teiktų didesnę ir tikslingesnę tarptautinę apsaugą pabėgėliams, 2) strategiškiau vykdyti perkėlimą užtikrinant, kad jis būtų tinkamai įtrauktas į Europos Sąjungos išorės ir humanitarinę politiką ir 3) labiau supaprastinti ES perkėlimo veiksmus, kad nauda būtų gaunama ekonomiškiausiu būdu“ , kaip savo pateiktame komunikate
(COM(2009) 0447) (žr. 1 išnašą), p. 7. yra pažymėjusi Komisija.
Iš dalies pakeistas teisės aktas, t. y. Sprendimas Nr. 573/2007/EB
2007 m. gegužės 23 d. Europos Parlamento ir Tarybos sprendimas Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo ir panaikinantis Tarybos sprendimą 2004/904/EB (OL L 144, 2007 6 6, p. 1). , grindžiamas EB sutarties 63 straipsnio 2 dalies b papunkčio nuostatomis, kaip nurodyta Komisijos pasiūlyme dėl teisės akto, pagal kurį iš dalies keičiama. Šio sprendimo 2 straipsnio 1 dalyje apibrėžtas bendrasis Europos pabėgėlių fondo tikslas, t. y. „remti ir skatinti valstybių narių pastangas priimant pabėgėlius ir perkeltuosius asmenis bei atsakant už jų priėmimo padarinius“. Tai atitinka vadovavimąsi 63 straipsnio 2 dalies b papunkčiu, kaip teisiniu pagrindu.
Tada kyla klausimas, kuriuo teisiniu pagrindu įsigaliojus Lisabonos sutarčiai turėtų būti keičiamas EB sutarties 63 straipsnio 2 dalies b papunktis, tiksliau, ar pakanka vadovautis vien SESV 78 straipsniu, ar turėtų būti įtrauktas ir SESV 80 straipsnis.
Orientacinio pobūdžio sąraše, pateiktame Komisijos komunikato (COM(2009) 665) 4 priede, nurodyti abu – 78 ir 80 – straipsniai.
Pirma, verta pažymėti, kad šiuo atveju teisiniu pagrindu negalėtų būti visas 78 straipsnis: nors 78 straipsnio 1 dalyje nurodyta, kad Sąjunga kuria bendrą prieglobsčio, papildomos apsaugos ir laikinos apsaugos politiką, o 78 straipsnio 3 dalies nuostatos taikomos susidarius nepaprastajai padėčiai, įvairių specifinių priemonių tvirtinimas pagal įprastą teisėkūros procedūrą numatytas pagal 78 straipsnio 2 dalį. Panašu, kad šiuo atveju tinkama vadovautis g punkto nuostata, kadangi remiantis aptariamu teisės aktu išties siekiama spręsti pabėgėlių antplūdžio valdymo, taip pat partnerysčių ir bendradarbiavimo šioje srityje su trečiosiomis šalimis klausimą.
Taigi tinkamas minėtojo sprendimo teisinis pagrindas yra SESV 78 straipsnio 2 dalies g punktas ir papildoma SESV 80 straipsnio analizė nebereikalinga .
Teisės reikalų komitetas šį klausimą apsvarstė savo 2012 m. kovo 1 d. posėdyje. Šiame posėdyje 20 jo narių pritarus ir 2 nariams susilaikius
Per galutinį balsavimą dalyvavo: Klaus-Heiner Lehne (pirmininkas), Raffaele Baldassarre (pirmininko pavaduotojas), Evelyn Regner (pirmininko pavaduotoja), Sebastian Valentin Bodu (pirmininko pavaduotojas), Françoise Castex (pirmininko pavaduotoja), Marielle Gallo, Giuseppe Gargani, Alajos Mészáros, Rainer Wieland, Tadeusz Zwiefka, Luigi Berlinguer, Lidia Joanna Geringer de Oedenberg, Antonio Masip Hidalgo, Bernhard Rapkay, Evelyn Regner, Alexandra Thein, Cecilia Wikström, Christian Engström, Sajjad Karim, Jiří Maštálka, Jacek Włosowicz, Kurt Lechner, Angelika Niebler, Dagmar Roth-Behrendt, Cristian Silviu Buşoi, Eva Lichtenberger. atitinkamai nuspręsta rekomenduoti 78 straipsnio 2 dalies g punktą kaip tinkamą pasiūlymo dėl Europos Parlamento ir Tarybos sprendimo, iš dalies keičiančio Sprendimą Nr. 573/2007/EB dėl Europos pabėgėlių fondo įsteigimo teisinį pagrindą. SESV 80 straipsnis neturėtų būti įtrauktas.
Pagarbiai
Klaus-Heiner Lehne
PROCEDŪRA
Pavadinimas
Europos pabėgėlių fondas 2008–2013 m. laikotarpiu (Tarybos sprendimo Nr. 573/2007/EB keitimas)
Nuorodos
06444/2/2012 – C7-0072/2012 – 2009/0127(COD)
Pirmojo svarstymo EP data - P numeris
18.5.2010 T7-0160/2010
Komisijos pasiū lymas
COM(2009)0456 - C7-0123/2009
Paskelbimo, kad gauta per pirmąjį svarstymą priimta Tarybos pozicija, plenariniame posėdyje data
15.3.2012
Atsakingas komitetas
Paskelbimo plenariniame posėdyje data
LIBE
15.3.2012
Pranešėjas(-ai)
Paskyrimo data
Rui Tavares
20.3.2012
Pakeistas (-i) prane šėjas(-ai)
Rui Tavares
Teisinio pagrindo užginčijimas
JURI nuomonės pateikimo data
JURI
1.3.2012
Priėmimo data
21.3.2012
Galutinio balsavimo rezultatai
+:
–:
0:
44
3
0
Posėdyje per galutinį balsavimą dalyvavę nariai
Roberta Angelilli, Edit Bauer, Arkadiusz Tomasz Bratkowski, Philip Claeys, Carlos Coelho, Rosario Crocetta, Frank Engel, Cornelia Ernst, Tanja Fajon, Kinga Göncz, Nathalie Griesbeck, Sylvie Guillaume, Anna Hedh, Salvatore Iacolino, Lívia Járóka, Teresa Jiménez-Becerril Barrio, Juan Fernando López Aguilar, Monica Luisa Macovei, Svetoslav Hristov Malinov, Véronique Mathieu, Anthea McIntyre, Jan Mulder, Antigoni Papadopoulou, Judith Sargentini, Csaba Sógor, Renate Sommer, Rui Tavares, Kyriacos Triantaphyllides, Wim van de Camp, Renate Weber, Josef Weidenholzer, Cecilia Wikström
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Vilija Blinkevičiūtė, Andrew Henry William Brons, Michael Cashman, Anna Maria Corazza Bildt, Ana Gomes, Nadja Hirsch, Stanimir Ilchev, Iliana Malinova Iotova, Franziska Keller, Wolfgang Kreissl-Dörfler, Mariya Nedelcheva, Hubert Pirker, Zuzana Roithová, Kārlis Šadurskis
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Luis de Grandes Pascual
Pateikimo data
22.3.2012
