ERASMUS stipendija bus didesnė
Švietimas
2005-10-25 - 18:50
Parlamentas pritarė ES švietimo programų pratęsimui
Nors švietimas ir mokymas tebėra atskirų ES šalių kompetencija, ES stengiasi užtikrinti jo kokybę bei paskatinti šalių bendradarbiavimą šioje srityje. Šiais tikslais įkurtos kelios europinės programos, kurių terminas baigiasi 2006 m. Antradienį Parlamentas pritarė komisijos siūlymui pratęsti ES švietimo programų galiojimą iki 2013 m., o taip pat patikslinti jų struktūrą bei joms skiriamų lėšų kiekį. Ataskaitai šiuo klausimu pritarė 549 deputatai, nepritarė 47, o susilaikė 23.
Komisija pasiūlė 2007-2013 m. laikotarpiui sukurti šešių dalių „integruotą veiksmų programą" švietimui skatinti. Ją sudarytų:
- COMENIUS programa pradinėms ir vidurinėms mokykloms remti;
- ERASMUS programa studijoms aukštosiose mokyklose remti;
- LEONARDO DA VINCI programa profesiniam mokymui remti;
- GRUNDTVIG programa suaugusiųjų švietimui remti;
- TRANSVERSAL programa (nauja), skirta remti veiklą, apimančią kelias mokymo pakopas;
- JEAN MONNET programa Europos integracijos studijoms bei tyrimams remti.
Komisija siūlo visoms ES švietimo programoms kasmet skirti 13 milijardų 620 milijonų eurų. Tai gerokai daugiau negu joms skiriama dabar. Programose galės dalyvauti visos ES šalys, Norvegija bei Šveicarija, o taip pat Rumunija, Bulgarija, Turkija bei Vakarų Balkanų šalys. Parlamentas iš esmės pritarė šiems pasiūlymams.
Komisija pasiūlė padidinti standartinę ERASMUS stipendiją, kuri dabar sudaro 150 eurų per mėnesį: 2007 m. - iki 200 eurų per mėnesį, o 2013 m. - iki 250 eurų. Tuo tarpu Parlamentas siūlo ją padidinti atitinkamai iki 210 ir 300 eurų. Deputatai taip pat ragina skirti daugiau lėšų COMENIUS programai, kad vienas iš 15 mokinių (o ne vienas iš 20, kaip siūlė Komisija) galėtų pasimokyti kitoje šalyje. Taip pat siūloma palengvinti mokytojų mobilumą tarp kaimyninių regionų mokyklų. Tuo tarpu LEONARDO DA VINCI programą deputatai siūlo išplėsti šiek tiek mažiau negu siūlo Komisija.
Parlamentas siūlo skirti daugiau lėšų besimokančių darbuotojų (ypač dirbančių mažesnėse įmonėse) bei dirbančių studentų mobilumui. Deputatai ragina „plėtoti bendrovių, profesinio mokymo įstaigų, aukštųjų mokyklų ir mokslininkų bendradarbiavimą". Siūloma skatinti novatoriškus suaugusiųjų švietimo metodus, taip pat siekti, kad kompetencijų pažymėjimai ir profesinės patirties įgūdžiai būtų pripažinti ES mastu.
Parlamento patvirtintoje ataskaitoje raginama teikti pirmenybę oficialiųjų Bendrijos kalbų mokymui, taip pat regioninių ir mažumų kalbų mokymui. Deputatai siūlo remti pilietiškumo, pagarbos žmogaus teisėms ir demokratijos skatinimą bei stiprinti kovą su bet kokia atskirtimi, rasizmu ir ksenofobija. Parlamentarų nuomone, „ypatingą dėmesį reikėtų skirti grupėms, kurioms Europos švietimo ir profesinio mokymo sistemose per silpnai atstovaujama", įskaitant neįgaliuosius.
Diskusijoje kalbėjęs Lietuvos deputatas Rolandas PAVILIONIS (Sąjunga už tautų Europą) pritarė siūlymams užtikrinti nenutrūkstamą mokymąsi visą gyvenimą, padidinti ERASMUS stipendiją bei skatinti kalbų mokymąsi. Deputatas taip pat siūlė įteisinti prioritetinį ES finansavimą Vilniuje atkurtam baltarusiškam Europos
20051025IPR01878
LT
1
PHOTO
20051025PHT01786.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
