Skatinama gaminti vaistus eksportui į neturtingesnes šalis
Visuomenės sveikata
2005-12-01 - 13:41
Trečiadienį Parlamentas apsvarstė, o ketvirtadienį pritarė pasiūlymui palengvinti licencijų išdavimą įmonėms gaminti vaistus eksportui į visuomenės sveikatos problemų turinčias šalis. Reglamentas leis įmonėms kreiptis į savo šalies instituciją, kuri padės įsigyti „privalomąją“ licenciją vaistų eksportui iš to vaisto patento savininko. Šiuo metu tokios licencijos paprastai nesuteikiamos eksportui, remiantis PPO intelektinės nuosavybės teisių apsaugos nuostata.
Komisija pasiūlė reglamentą taikyti tik eksportui į PPO priklausančias šalis. Tuo Parlamentas siūlo jį taikyti eksportui į visas sveikatos problemų turinčias šalis, nepriklausomai nuo jų narystės PPO. Pasak EP Tarptautinės prekybos komiteto pranešėjo Johan VAN HECKE (ALDE, BE), „grėsmės žmonių sveikatai nepripažįsta tokio dirbtinio teisinio skirtumo. Be to, sveikatos problemos PPO nepriklausančioje šalyje gali sukelti rimtų padarinių PPO narėms“.
Pagal „privalomąją“ licenciją eksportuojami vaistai turės būti kitaip įpakuoti ar paženklinti kita spalva negu normali produkcija, nebent toks žymėjimas neįmanomas arba „turėtų reikšmingą įtaką kainai“. Reglamentas neleis pagal eksporto licenciją pagamintų vaistų iš naujo importuoti į ES. Nustačius tokį atvejį, įmonei suteikta eksporto licencija būtų panaikinta.
Ataskaitai pritarė 543 parlamentarai, nepritarė 21, o susilaikė 35. Jos svarstymas buvo kelis kartus nukeltas, siekiant patvirtinti šį reglamentą pirmuoju svarstymu iki šių metų gruodžio 13-18 d. Honkonge vyksiančios PPO Ministrų konferencijos. Parlamentui pavyko sutarti su Taryba dėl kompromisinių pataisų, todėl tikėtina, jog reglamentas bus priimtas pirmuoju svarstymu ir įsigalios netrukus.
Bendro sprendimo procedūra, pirmasis svarstymas.
Svarstymas: 2005-11-30.
Balsavimas: 2005-12-01
2005-12-01 Johan Van Hecke ALDE BE
A6-0242/2005
Dėl farmacijos produktų licencijavimo
20051128IPR02948
LT
1
A
/activities/expert.do
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
