2006 m. biudžetas: deputatai norėtų daugiau lėšų švietimui ir mokslui
Biudžetas
2005-11-08 - 09:42
Biudžetas
Ketvirtadienį Parlamentas patvirtino G. PITTELLA ataskaitą apie 2006 m. ES biudžetą (462 balsai už, 74 prieš, 34 susilaikė). Deputatai norėtų skirti daugiau lėšų mokslo tyrimams, švietimo ir jaunimo programoms, regioninei (struktūrinei) politikai, pagalbai mažosioms ir vidutinėms įmonėms, taip pat užsienio politikai. EP siūlomas 2006 m. biudžetas sudarytų 1,04% ES bendrųjų nacionalinių pajamų. Asignavimai įsipareigojimams sudarytų 121,4 mlrd. eurų, o asignavimai mokėjimams - 115,4 mlrd. eurų.
Atsižvelgdamas į Lisabonos darbotvarkės prioritetus, Parlamentas pirmiausia norėtų skirti daugiau lėšų ES švietimo ir mokslo programoms - „Socrates" programai skirti 35 mln. eurų daugiau, „Leonardo da Vinci" - 20 mln. eurų, o „elektroninio mokymosi" programai - 3 mln. eurų daugiau.
Deputatai siūlo padidinti žemės ūkio finansavimą iki tiek, kiek iš pradžių siūlė Komisija. Tačiau, kadangi šios išlaidos klasifikuojamos kaip „privalomos", galutinį žodį dėl jų tars Taryba. Parlamentas atmetė pasiūlymą panaikinti esamą milijardo eurų subsidiją tabako augintojams, o dalį sutaupytų lėšų skirti nerūkymo kampanijoms. Struktūrinei (regioninei) politikai deputatai siūlo skirti 3,7 mlrd. eurų daugiau.
Parlamentas norėtų skirti daugiau lėšų Europos Komisijos visuomenės informavimo politikai. Deputatai reiškia nustebimą, kad nebuvo išnaudotos visos 2005 m. tam skirtos lėšos. Jie taip pat siūlo išlaikyti finansavimą 46 naujiems postams Komisijoje (tam nepritarė Taryba).
Deputatai norėtų viršyti nustatytą ribą ES užsienio politikos finansavimui. Diskusijoje kalbėjusi Komisijos atstovė, Finansinių programų ir biudžeto komisarė Dalia GRYBAUSKAITĖ aptarė galimybes tam panaudoti lankstumo instrumento lėšas.
Kitoje patvirtintoje ataskaitoje (pranešėjas V. DOMBROVSKIS) deputatai siūlo 20 mln. eurų sumažinti Parlamento administracines išlaidas - nuo 1,341 iki 1,321 mlrd. eurų.
Pagal biudžeto procedūrą, Parlamento atstovai šiuos siūlymus aptars kartu su Taryba šių metų lapkričio mėn. vyksiančiame taikinimo posėdyje.
Trečiadienio diskusijoje kalbėjusi Lietuvos deputatė Laima Liucija ANDRIKIENĖ (Europos liaudies partija) sakė: „ Esu patenkinta, kad Biudžeto komitete mums pavyko priimti sprendimus dėl svarbiausių prioritetų: Europos Sąjungos konkurencingumo ir sanglaudos geresnio finansavimo, paramos smulkiam ir vidutiniam verslui, kitoms Lisabonos strategijos įgyvendinimo priemonėms, piliečių saugumo gerinimui, pastarosios Europos Sąjungos plėtros įtvirtinimui ir Europos Sąjungos, kaip pasaulinio partnerio, vaidmens didinimui. Šiems prioritetams turėtų būti sutelktos mūsų pastangos 2006 metais". Deputatė „neatsakingu elgesiu" pavadino Tarybos nesugebėjimą susitarti dėl naujosios finansinės perspektyvos.
2005-10-27 Giovanni Pittella PSE IT
A6-0309/2005
Dėl 2006 m. bendrojo biudžeto projekto III skirsnio
Biudžeto procedūra
Svarstymas: 2005-10-26. Balsavimas: 2005-10-27
20051107IPR02059 Daugiau informacijos - EP Biudžeto komiteto tinklalapyje:
LT
1
PHOTO
20051027PHT01938.jpg
LT
2
LINK
/comparl/budg/budg2006/procedure/default_en.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
