Laikini ir nuolatiniai darbuotojai turės dirbti vienodomis sąlygomis
Užimtumo politika
2008-11-24 - 11:56
Neretai žmonės, įdarbinami per laikino įdarbinimo agentūras, dirba blogesnėmis sąlygomis negu nuolatiniai darbuotojai. Po trejų metų tai pasikeis. Trečiadienį Europos Parlamentas po antrojo svarstymo patvirtino direktyvą, kuri reikalaus per laikino įdarbinimo agentūras įdarbintiems žmonėms suteikti tokias pačias darbo sąlygas kaip ir nuolatiniams darbuotojams – vienodus atlyginimus, atostogų ilgį, darbo valandas, viršvalandžių kompensavimą ir kita.
Dėl šios direktyvos ES Taryba rado konsensą po šešerių metų pertraukos. Taryba pritarė daugumai Parlamento siūlytų nuostatų, todėl direktyva turėtų būti priimta. EP pasiekė, kad lygios teisės laikiniems darbuotojams galiotų nuo pirmos jų darbo dienos. Išimtys iš jos bus leidžiamos tik tuomet, kai jos numatytos kolektyviniuose susitarimuose. Šalys turės įgyvendinti direktyvos reikalavimus per trejus metus. Gruodį Parlamentas numato svarstyti dar vieną susijusią direktyvą – dėl darbo laiko.
Liberalų ir demokratų aljanso vardu diskusijoje kalbėjusi Ona Juknevičienė teigė, jog ši direktyva nėra ideali, o ir apskritai būtų geriau šį klausimą reguliuoti šalių lygmeniu, atsižvelgiant į jų padėties ir tradicijų skirtumus. Vis dėlto, atsižvelgusi į laikino įdarbinimo agentūrų naudingumą bei ES Taryboje pasiektą susitarimą, EP narės frakcija parėmė siūlomą direktyvą.
Harlem DÉSIR (PSE, FR) A6-0373/2008 Dėl laikino darbo
Bendro sprendimo procedūra, antrasis svarstymas.
Svarstymas: 2008-10-20.
Balsavimas: 2008-10-22 20081021IPR40236
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
