Klausimas Nr. H-0377/2010
Komisijai
2010 m. rugsėjo I mėn. sesija
Darbo tvarkos taisyklių 116 straipsnis
Georgios Papastamkos
(PPE) Tema: Besivystančios šalys ir lengvatinės patekimo į ES rinką sąlygos
Europos Sąjunga yra didžiausia žemės ūkio produktų iš besivystančių šalių importuotoja, o taip yra būtent dėl lengvatinių prekybos susitarimų, bendrosios lengvatų sistemos (BLS) ir iniciatyvos „Viskas, išskyrus ginklus“, skirtų mažiausiai išsivysčiusioms šalims remti. Europos Sąjunga importuoja daugiau nei Jungtinės Valstijos, Japonija, Kanada, Australija ir Naujoji Zelandija kartu sudėjus.
Kaip Komisija vertina besivystančioms šalims skirtų ES žemės ūkio lengvatų poveikį jų žemės ūkio sektoriaus vystymuisi? Kaip ji užtikrina, kad gamintojai ir vietos eksportuotojai gautų naudos iš lengvatinių patekimo į ES rinką sąlygų?
