Europos Parlamentas: tiesioginės transliacijos ir vaizdo įrašai
Institucijos
2006-12-06 - 14:15
Naudokitės „EP Live“!
Sakoma, kad vaizdai yra verti tūkstančio žodžių. „EP Live“ – viena svarbiausių Parlamento interneto svetainės rubrikų. Joje galite žiūrėti tiesiogines Europos Parlamento sesijų bei kitų svarbių europinių renginių transliacijas, jų garso ir vaizdo įrašus, „Europe by Satellite“ ir „EuroNews“ kanalų programas.
Svarbią Europos Parlamento svetainės dalį sudaro vaizdinė ir garsinė informacija. „EP Live“ leidžia žiūrėti tiesiogiai transliuojamą ar archyvinę audiovizualinę medžiagą.
Kas transliuojama tiesiogiai?
Europos Parlamento darbas priklauso nuo kas mėnesį vykstančių plenarinių sesijų ritmo. Šioje svetainėje rasite visą su jomis susijusią informaciją: darbotvarkes, EP narių pasisakymus, pranešimus spaudai. Be to, galite žiūrėti tiesiogines sesijų transliacijas internetu – belieka spustelėti „EP Live“ tiesioginės transliacijos nuorodą.
Be plenarinių sesijų tiesiogiai transliuojami ir svarbiausi komitetų posėdžiai, Parlamente vykstančios konferencijos ir svarstymai. Taip pat galite stebėti neeilines spaudos konferencijas, užsienio valstybių vadovų vizitus ir net plenarinių posėdžių salėje vykstančius koncertus.
Vaizdo įrašai: nuo Dalai Lamos vizito iki popmuzikos koncertų
Praleidę parlamentarų diskusijas ar jums rūpimų klausimų svarstymus, visuomet galite atsukti laiką atgal žiūrėdami garso ir vaizdo įrašus Jums patogiu metu. Stebėdami transliacijas pagal pareikalavimą, matysite ir papildomą informaciją – aptariamas temas, kalbėtojų pavardes, jų nuotraukas ir biografijas, lengvai peršoksite į Jus dominančias transliacijos vietas.
Be to, galite stebėti Europe by Satellite (EbS) – Europos Sąjungos TV naujienų tarnybos – tiesiogines transliacijas ir reportažus apie ES aktualijas. Galiausiai, stebėkite Europos TV naujienų kanalo „EuroNews“ rengiamą programą „Parlamento“.
Lengviau rasti tai, ko ieškote
Kadangi neįmanoma vienu metu sekti visų transliacijų, Parlamente vykstančiuose renginiuose susigaudyti jums padės Parlamento darbo kalendorius, darbotvarkė bei „EP Live“ transliacijų programa.
„EP Live“ rubrikoje pateikiama medžiaga nuolat atnaujinama – šį mėnesį bus parengtas naujas siužetas apie Sacharovo premiją už minties laisvę. Švenčiant Romos sutarties 50-metį galėsite žiūrėti foto ir video medžiagą iš Parlamento archyvų. Dar daugiau naujienų – 2007 m.
20061206STO00972 „EP Live“ transliacijos internetu Parlamento darbo kalendorius
LT
1
PHOTO
20061206PHT00974.jpg
LT
2
LINK
/eplive/public/default_lt.htm
LT
3
LINK
/activities/public/staticDisplay.do?id=102&language=LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
