A6-0229/2009
3.4.2009
*
PRANEŠIMAS
dėl pasiūlymo dėl Tarybos sprendimo dėl Europos bendrijos Jungtinių Tautų neįgaliųjų teisių konvencijos priėmimo
(COM(2008)0530 – C6-0116/2009 – 2008/0170(CNS))
Užimtumo ir socialinių reikalų komitetas
Pranešėja:
Rumiana Jeleva
PE v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijaivisų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu . Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
Moterų teisių ir lyčių lygybės komiteto NUOMONĖ......................................10
PROCEDŪRA...........................................................................................................................13
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos sprendimo dėl Europos bendrijos Jungtinių Tautų neįgaliųjų teisių konvencijos priėmimo
( COM(2008)0530 – C6-0116/2009 – 2008/0170(CNS) )
(Konsultavimosi procedūra)
Europos Parlamentas ,
– atsižvelgdamas į pasiūlymą dėl Tarybos sprendimo ( COM(2008)0530 ),
– atsižvelgdamas į 2006 m. gruodžio 13 d. priimtą Jungtinių Tautų neįgaliųjų teisių konvenciją (toliau – JT konvencija)
Jungtinės Tautos, Jungtinių Tautų Generalinė asamblėja, priimta 2006 m. gruodžio 13 d. ,
– atsižvelgdamas į EB sutarties 13 straipsnio 1 dalį ir į 300 straipsnio 2 dalies pirmą pastraipą,
– atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba konsultuojasi su Europos Parlamentu ( C6-0116/2009 ),
– atsižvelgdamas į Darbo tvarkos 51 straipsnį ir 83 straipsnio 7 dalį,
– atsižvelgdamas į Užimtumo ir socialinių reikalų komiteto pranešimą ir į Moterų teisių ir lyčių lygybės komiteto nuomonę ( A6-0229/2009 ),
1. pritaria JT konvencijos priėmimui;
2. paveda Pirmininkui perduoti Parlamento poziciją Tarybai ir Komisijai, taip pat valstybių narių vyriausybėms bei parlamentams.
AIŠKINAMOJI DALIS
Pasiūlymo istorija
Jungtinių Tautų Generalinė Asamblėja 2006 m. gruodžio 13 d. priėmė Jungtinių Tautų neįgaliųjų teisių konvenciją ir jos fakultatyvų protokolą. Komisija, vadovaudamasi 2004 m. gegužės 24 d. Tarybos priimtais derybų nurodymais, derėjosi dėl konvencijos Europos bendrijos vardu.
2007 m. vasario 27 d. Komisija pateikė Tarybos sprendimo dėl Jungtinių Tautų neįgaliųjų teisių konvencijos ir jos fakultatyvaus protokolo pasirašymo Europos bendrijos vardu pasiūlymą ( COM(2007)0077 ).
Taryba 2007 m. kovo 27 d. sprendimu (ST07404/07) įgaliojo Bendriją pasirašyti Neįgaliųjų teisių konvenciją. 2007 m. kovo 30 d. Komisija pasirašė konvenciją. Konvencija įsigaliojo 2008 m. gegužės 3 d.
Tai pirma JT žmogaus teisių konvencija, kuri atvira Europos bendrijai pasirašyti ar oficialiai patvirtinti, todėl tai precedento neturintis pirmasis žingsnis. Pagal ją taip pat nustatoma ypatinga visų Europos institucijų ir Europos Parlamento, kaip vienos iš tų institucijų, bei valstybių narių atsakomybė. Pranešėja mano, kad būtina pabrėžti tai, jog kompetencija, susijusi su JT konvencijos ir fakultatyvaus protokolo įgyvendinimu, paskirstyta Bendrijai ir jos valstybėms narėms. Tokia padėtis susidaro stengiantis išvengti galimų neatitikimų dėl to, kad vienų sričių kompetencija priskiriama Bendrijai, o kitų – valstybėms narėms.
Europos Parlamentas buvo nuoseklus ir rėmė visas Bendrijos pastangas kurti bei įgyvendinti teisės aktus, susijusius su lygiomis neįgaliųjų galimybėmis ir jų nediskriminavimu. Be to, Europos Parlamentas visada reiškė susirūpinimą dėl nenuoseklaus nediskriminavimo politikos taikymo valstybėse narėse ir reiškė savo abejones jo narių patvirtintuose pranešimuose.
Tikslas
Siekiama įtvirtinti, ginti ir užtikrinti visų neįgaliųjų galimybę visapusiškai ir lygiateisiškai naudotis visomis žmogaus teisėmis ir pagrindinėmis laisvėmis, taip pat skatinti pagarbą šių asmenų prigimtiniam orumui.
Neįgalieji – tai asmenys, turintys ilgalaikių fizinių, psichikos, intelekto ar jutimo sutrikimų, kurie kartu su kitomis įvairiomis kliūtimis gali trukdyti šiems asmenims visapusiškai ir veiksmingai dalyvauti visuomenės gyvenime tokiomis pat sąlygomis, kaip kiti.
Konvencijos principai: pagarba asmens prigimtiniam orumui, savarankiškumui, įskaitant laisvę rinktis, ir savarankiškumui; nediskriminavimas; visapusiškas ir veiksmingas dalyvavimas visuomenės gyvenime ir įtrauktis į visuomenę; neįgalių asmenų skirtumų toleravimas ir jų, kaip žmonių įvairovės ir žmonijos dalies, pripažinimas; lygios galimybės; prieinamumas; vyrų ir moterų lygybė; pagarba neįgalių vaikų teisei tobulinti savo gebėjimus ir išsaugoti savo tapatybę.
Konvencijoje apibrėžiama veikla, kuri turėtų būti vykdoma įgyvendinant minėtuosius principus šiose srityse:
• Bendrieji įsipareigojimai
• Lygybė ir nediskriminavimas
• Neįgalios moterys
• Neįgalūs vaikai
• Visuomenės švietimas
• Prieinamumas
• Teisė į gyvybę
• Pavojingos situacijos ir humanitarinės krizės
• Teisnumo pripažinimas vienodomis sąlygomis
• Galimybė kreiptis į teismą
• Asmens laisvė ir saugumas
• Teisė nebūti kankinamam ar nepatirti žiauraus, nežmoniško ar žeminamo elgesio ar nebūti taip baudžiamam
• Teisė nebūti išnaudojamam, nepatirti smurto ir prievartos
• Asmens neliečiamybė
• Judėjimo laisvė ir pilietybė
• Savarankiškas gyvenimas ir integracija į bendruomenę
• Asmens mobilumas
• Saviraiškos teisė ir laisvė reikšti nuomonę, galimybė gauti informaciją
• Privatumo neliečiamybė
• Būsto ir šeimos neliečiamybė
• Išsilavinimas
• Sveikata
• Rengimas veiklai ir reabilitacija
• Darbas ir užimtumas
• Pakankamas gyvenimo lygis ir socialinė apsauga
• Dalyvavimas politiniame ir visuomenės gyvenime
• Dalyvavimas kultūriniame gyvenime, aktyvus poilsis, laisvalaikis ir sportas.
Europos bendrijos deklaracija
Prie konvencijos pridedama Europos bendrijos deklaracija dėl konvencijos 44 straipsnio 1 dalies taikymo, kurioje nurodoma, kokią pagal konvenciją reglamentuojamą kompetenciją valstybės narės, vadovaudamosi Europos bendrijos steigimo sutartimi, yra perdavusios Bendrijai.
Europos bendrija, atsižvelgdama į konvencijos 27 straipsnio 1 dalį, ragina konvencijos šalis atkreipti dėmesį į 2000 m. lapkričio 27 d. Tarybos direktyvos 2000/78/EB, nustatančios vienodo požiūrio užimtumo ir profesinėje srityje bendruosius pagrindus, 3 straipsnio 4 dalį. Pagal ten pateiktą nuostatą Europos bendrijos valstybės narės gali numatyti, kad nediskriminavimą dėl negalios reglamentuojančios šios direktyvos nuostatos nebūtų taikomos ginkluotosioms pajėgoms.
Vertinimas
JT neįgaliųjų teisių konvencijos priėmimas yra svarbus žingsnis pripažįstant visų neįgaliųjų teises ir skatinant pagarbą jų prigimtiniam orumui.
Pripažindama darbą, kaip svarbią priemonę įtraukti neįgaliuosius į visuomenę, pranešėja pabrėžia 24 straipsnio (išsilavinimas), 27 straipsnio (darbas ir užimtumas) ir 28 straipsnio (socialinė apsauga) reikšmę. Kartu pranešėja nenuvertina kitų straipsnių, kuriuos įgyvendinus būtų užtikrintas geresnis visų neįgaliųjų (grupių) gyvenimo lygis ir kokybė.
Pranešėja pritaria Komisijos pasiūlymui, kuriuo Bendrijos vardu patvirtinama JT konvencija, dėl tų klausimų, kurie priskiriami Bendrijos kompetencijai.
Pranešėja džiaugiasi, kad visos valstybės narės pasirašė konvenciją ir ragina greičiau ją ratifikuoti.
24.2.2009
Moterų teisių ir lyčių lygybės komiteto NUOMONĖ
pateikta Užimtumo ir socialinių reikalų komitetui
dėl pasiūlymo dėl Tarybos sprendimo dėl Europos bendrijos Jungtinių Tautų neįgaliųjų teisių konvencijos priėmimo
( COM(2008)0530 – C6-0000/2008 – 2008/0170(CNS) )
Nuomonės referentė:
Hiltrud Breyer
PAKEITIMAI
Moterų teisių ir lyčių lygybės komitetas ragina atsakingą Užimtumo ir socialinių reikalų komitetą į savo pranešimą įtraukti šiuos pakeitimus:
– atsižvelgdamas į savo 2003 m. rugsėjo 3 d. rezoliuciją dėl Komisijos komunikato „ Jungtinių Tautų teisiškai privalomo dokumento, kuriuo siekiama užtikrinti neįgaliųjų teisių paisymą ir orumą, link“
OL C 76 E, 2004 3 25, p. 231. ir savo 2007 m. balandžio 26 d. rezoliuciją dėl neįgalių moterų padėties Europos Sąjungoje
OL C 74 E, 2008 3 20, p. 742. ,
– atsižvelgdamas į Pekino deklaraciją ir 1995 m. rugsėjo 15 d. įvykusioje Ketvirtojoje pasaulinėje moterų konferencijoje Pekine patvirtintą Veiksmų platformą,
1. džiaugiasi Jungtinių Tautų neįgaliųjų teisių konvencija kaip pagal tarptautinę teisę privaloma sutartimi dėl žmogaus teisių, kurioje įtvirtinamos neįgalių moterų ir mergaičių teisės; apgailestauja, kad iki šiol tik keturios ES valstybės narės ratifikavo Konvenciją ir Protokolą; ragina Komisiją ir valstybes nares perkelti Konvencijos nuostatas į ES teisę ir nacionalinę teisę ir suteikti būtinas priemones ir finansinius išteklius, skirtus jiems taikyti per nustatytą terminą, ir nustatyti kokybinius tikslus;
2. ragina valstybes nares parengti nacionalinius veiksmų planus, kurie padėtų pasiekti JT konvencijos dėl neįgaliųjų teisių ir Parlamento 2007 m. balandžio 26 d. rezoliucijos dėl neįgalių moterų padėties ES tikslus;
3. pabrėžia, kad, siekiant užtikrinti lygias neįgalių mergaičių ir moterų teises ir vienodas sąlygas, sprendžiant dėl neįgaliesiems taikomų priemonių ir jų įgyvendinimo reikia įtraukti lyčių lygybės aspektą į visas politikos sritis, įskaitant teisę į darbą, integravimą darbovietėje, švietimą bei mokymąsi visą gyvenimą ir nediskriminavimą;
4. pabrėžia, atsižvelgdamas į protokolą, kad svarbu mokytis naudotis naujomis technologijomis, nes dėl to gerėja moterų ir mergaičių su negalia gyvenimo sąlygos, ir skatina šios srities mokslinius tyrimus, atsižvelgiant į kiekvienos valstybės narės bioetikos teisyną;
5. pripažįsta, kad neįgalioms moterims ir mergaitėms tiek namuose, tiek kitoje aplinkoje dažnai kyla didesnis smurto, sužalojimų ar prievartos pavojus, taip pat pavojus susidurti su atsainiu ar aplaidžiu požiūriu, netinkamu elgesiu ar išnaudojimu, įskaitant seksualinį išnaudojimą, prievartą, priverstinę sterilizaciją, priverstinę santuoką, priverstinį uždarymą į specialias įstaigas ir izoliaciją;
6. ragina valstybes nares priimti teisės aktus, kuriais būtų užtikrinamos neįgalių moterų ir mergaičių teisės viešai arba namų aplinkoje vykstančios seksualinės prievartos, psichologinio ir fizinio smurto atvejais, ir paremti neįgalių mergaičių ir moterų, patyrusių tokį smurtą, reabilitaciją;
7. mano, kad motinos, turinčios negalią, gali kasdieną patirti ypatingų sunkumų, todėl valstybės narės turėtų skirti joms didesnį dėmesį, ypač nuolat turėtų būti siūloma jų poreikius atitinkanti pagalba.
PROCEDŪRA
Pavadinimas
Jungtinių Tautų neįgaliųjų teisių konvencija
Nuorodos
COM(2008)0530 – 2008/0170(CNS)
Atsakingas komitetas
EMPL
Nuomonę pateikė
Paskelbimo plenariniame posėdyje data
FEMM
Nuomonės referentas
Paskyrimo data
Hiltrud Breyer
22.10.2008
Svarstymas komitete
20.1.2009
10.2.2009
Priėmimo data
10.2.2009
Galutinio balsavimo rezultatai
+:
–:
0:
21
0
0
Posėdyje per galutinį balsavimą dalyvavę nariai
Edit Bauer, Hiltrud Breyer, Ilda Figueiredo, Věra Flasarová, Lissy Gröner, Urszula Krupa, Pia Elda Locatelli, Astrid Lulling, Doris Pack, Marie Panayotopoulos-Cassiotou, Zita Pleštinská, Anni Podimata, Christa Prets, Teresa Riera Madurell, Eva-Riitta Siitonen, Eva-Britt Svensson, Britta Thomsen, Anna Záborská
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Gabriela Creţu, Ana Maria Gomes, Donata Gottardi, Elisabeth Jeggle, Maria Petre
PROCEDŪRA
Pavadinimas
Jungtinių Tautų neįgaliųjų teisių konvencija
Nuorodos
COM(2008)0530 – C6-0116/2009 – 2008/0170(CNS)
Konsultacijos su EP data
30.3.2009
Atsakingas komitetas
Paskelbimo plenariniame posėdyje data
EMPL
Nuomonę teikiantis (-ys) komitetas (-ai)
Paskelbimo plenariniame posėdyje data
FEMM
Pranešėjas (-ai)
Paskyrimo data
Rumiana Jeleva
6.10.2008
Svarstymas komitete
21.1.2009
2.3.2009
30.3.2009
Priėmimo data
31.3.2009
Galutinio balsavimo rezultatai
+:
–:
0:
33
0
1
Posėdyje per galutinį balsavimą dalyvavę nariai
Jan Andersson, Edit Bauer, Iles Braghetto, Philip Bushill-Matthews, Alejandro Cercas, Derek Roland Clark, Jean Louis Cottigny, Jan Cremers, Harald Ettl, Richard Falbr, Joel Hasse Ferreira, Stephen Hughes, Ona Juknevičienė, Jean Lambert, Bernard Lehideux, Elizabeth Lynne, Thomas Mann, Juan Andrés Naranjo Escobar, Csaba Őry, Siiri Oviir, Marie Panayotopoulos-Cassiotou, Elisabeth Schroedter, José Albino Silva Peneda, Jean Spautz, Gabriele Stauner, Ewa Tomaszewska, Anne Van Lancker
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Rumiana Jeleva, Jamila Madeira, Adrian Manole, Csaba Sógor, Evangelia Tzampazi
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Jean-Pierre Audy, Vasilica Viorica Dăncilă
Pateikimo data
6.4.2009
