Naujos techhologijos bei vienodos eismo taisyklės leis sumažinti autoavarijų aukų skaičių
Transportas
2005-09-29 - 12:00
Siekiama iki 2010 m. sumažinti autoavarijų aukų skaičių.
Kelių eismo nelaimės - dažniausia asmenų iki 50 m. amžiaus mirties priežastis. Vien 2004 m. ES keliuose žuvo 43 tūkst. žmonių. Šiuo atžvilgiu padėtis naujosiose ES šalyse daug blogesnė negu senosiose. Pavyzdžiui, eismas Baltijos šalyse yra aštuonis kartus nesaugesnis negu Jungtinėje Karalystėje. Todėl ES užsibrėžė imtis priemonių iki 2010 m. perpus sumažinti eismo nelaimių aukų skaičių.
Parlamentas patvirtino ataskaitą, kurioje siūlomi žingsniai siekiant iki 2010 m. perpus sumažinti autoavarijų aukų skaičių. Ataskaitai pritarė 453 deputatai, nepritarė 69, o susilaikė 14.
Deputatai ragina įkurti Europos kelių eismo saugumo agentūrą. Komisija bei ES šalys kviečiamos skirti daugiau dėmesio kelių kokybei, vairuotojų mokymo tobulinimui bei nuovargio kelyje mažinimui. Parlamentarai taip pat kviečia Komisiją bei ES šalis rasti būdų paskatinti gyventojus pirkti naujas mašinas, nes jos saugesnės. Raginama skirti ypatingą dėmesį pėsčiųjų, dviratininkų bei motociklininkų saugumui.
Deputatai taip pat siūlo kiek įmanoma suvienodinti kelių eismo taisykles ES šalyse bei užtikrinti, jog jų būtų laikomasi. Jei visi vairuotojai laikytųsi galiojančių taisyklių, mirčių keliuose sumažėtų daugiau kaip dešimt kartų.
Ataskaitoje taip pat siūloma įdiegti naujas technologijas, kurios leistų sumažinti avarijų skaičių: saugos diržų priminimo, mašinos stabilumo kontrolės, greičio ribojimo bei alkoholio kontrolės sistemas. Be to, iki 2009 m. siūloma visose naujose mašinose įdiegti avarinio ryšio sistemą.
Ataskaitos autorius Ari Vatanen yra 1981 m. Pasaulio automobilių ralio nugalėtojas.
2005-09-29 Ari Vatanen EPP-ED FR
A6-0225/2005
Dėl Komisijos komunikato dėl priemonių iki 2010 m. perpus sumažinti kelių eismo nelaimių aukų skaičių
Iniciatyvos procedūra. Svarstymas: 2005-09-28. Balsavimas: 2005-09-29
20050922IPR00585
LT
1
PHOTO
20050819PHT00675.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
