12.4.2005
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikėSalvador Garriga Polledo
dėl susitarimo investuoti 3 proc. BVP į mokslinius tyrimus ir taikomąją veiklą vykdymo
Pasiūlymas dėl Europos Parlamento rezoliucijos dėl susitarimo investuoti 3 proc. BVP į mokslinius tyrimus ir taikomąją veiklą vykdymo
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
atsižvelgdamas į būtinybę įgyvendinti Lisabonos strategiją, kuri numato padidinti vidutinį mokslinių tyrimų finansavimą Europoje nuo beveik 2 proc. iki 3 proc. BVP iki 2010 m.;
B.
atsižvelgdamas į greit įsigaliosiančią 7-ąją pamatinę programą dėl mokslinių tyrimų,
C.
turėdamas mintyje žinių visuomenės svarbą ir tai, kad ji privalo valdyti visą socialinę, ekonominę ir politinę žemyno veiklą, kad užtikrintų Europos konkurencingumą pasaulyje,
D.
manydamas, kad dėl šių priežasčių valstybėms narėms būtina pasiekti minėtą 3 proc. tikslą, dėl kurio buvo susitarta Europos Vadovų Tarybos susitikime Barselonoje,
1.
prašo, kad valstybės padarytų viską, ką gali, kad iki 2010 m.pasiektų minėtą tikslą;
2.
prašo, kad visos valstybės siektų to paties 3 proc. tikslo, nors ir ne visos gali jį pasiekti vienu metu ;
3.
rekomenduoja, kad visoms valstybėms narėms būtų primygtinai priminta būtinybė vykdyti Europos Vadovų Tarybos susitikime Barselonoje pasiektą susitarimą dėl minėto tikslo.
