8.6.2010 B7-0242/2010 PASIŪLYMAS DĖL REZOLIUCIJOS pagal Darbo tvarkos taisyklių 120 straipsnį
dėl Kipro katalikų teisių
Oreste Rossi
PE441.919v01-00 B7‑0242/2010 Pasiūlymas dėl Europos Parlamento rezoliucijos dėl Kipro katalikų teisių
Europos Parlamentas ,
– atsižvelgdamas į 2010 m. vasario 10 d. rezoliuciją dėl Turkijos pažangos 2009 m. ataskaitos Priimti tekstai, P7_TA-PROV(2010)0025 .
,
– atsižvelgdamas į Komisijos 2009 m. parengtą Turkijos pažangos ataskaitą ( SEC(2009)1334 ),
– atsižvelgdamas į Darbo tvarkos taisyklių 120 straipsnį,
A. kadangi nuo 1974 m. iš penktadalio šiaurinės dalies bažnyčių buvo atimti meno kūriniai, bažnyčios apleistos arba naudojamos kaip arklidės,
B. kadangi bažnyčios iki šiol buvo naudojamos kaip garažai, prabangūs viešbučiai, sandėliai ir laboratorijos,
C. kadangi krikščionių pastatai vis dar veikia kaip bažnyčios, tačiau jų naudojimo apribojimai neleidžia krikščionims nuolat atlikti savo šventųjų ritualų neįsikišus Turkijos pareigūnams,
D. kadangi jokia jėga žemėje negalėtų nugalėti tokios neteisybės,
1. ragina Tarybą ir Komisiją imtis veiksmų ir užtikrinti, kad bažnyčios būtų grąžintos tikintiesiems, kuriems jos priklauso;
2. mano, kad itin svarbu, kad žemėje, kurioje katalikų, ortodoksų ir musulmonų istorijos susikirsdavo kartais panaudojant ir smurtą, reikia imtis veiksmų ir sugriauti politines ideologijas, kad būtų skatinama moralinė tiesa;
3. paveda Pirmininkui perduoti šią rezoliuciją Tarybai, Komisijai ir suinteresuotoms vyriausybėms.
