Austrija privalo susitarti su Europos Parlamentu dėl ES būsimo finansavimo
Institucijos
2006-01-03 - 12:16
Austrijos pirmininkavimo logotipas
Nuo sausio 1 d. pirmininkavimą ES perima Austrija. Jai teks sunki užduotis susitarti su Europos Parlamentu dėl būsimo ES finansavimo. Austrija jau patvirtino, kad perėmusi šešių mėnesių trukmės pirmininkavimą ES, daugiausia dėmesio skirs užimtumui didinti ir ekonominiam augimui spartinti. Tačiau jai taip pat teks susitarti dėl biudžeto, nes gruodžio mėn. valstybių vadovų patvirtintą susitarimą kritikavo dauguma politinių frakcijų.
Europos Parlamentas sieks didinti ES biudžetą tose srityse, kurios, jo nuomone, svarbiausios Europos ateičiai. Norima didinti išlaidas moksliniams tyrimams ir vystymuisi, tuo tarpu kategoriškai nesutinkama mažinti išlaidas švietimui ir kultūrai. Austrija sieks viską suderinti iki kovo mėn.
Austrija yra pažymėjusi, jog norėtų tvirtai bendradarbiauti su Europos Parlamentu ir kitomis ES šalimis, siekdama „gerinti bendrą efektyvumą ir tęstinumą“. Ji taip pat pabrėžė, kad pirmininkaudama „pagrindinį vaidmenį“ skirs santykiams su Europos Parlamentu. Gruodžio 19 d. Vienoje EP narių grupė susitiko su Austrijos ministrais bei aptarė veiksmus, kaip stiprinti Europos Parlamento ir ES pirmininkaujančios šalies bendradarbiavimą.
Kai kurie būsimų šešių mėnesių darbotvarkės klausimai
Austrija, perėmus pirmininkavimą ES, sieks skatinti „Lisabonos strategijos“ įgyvendinimą, turinčią pagyvinti Europos ekonomiką iki 2010 m. Kiti pagrindiniai Austrijos darbotvarkės siekiai – „Europai būdingo socialinio modelio“ vystymas ir pastangos „atkurti ES piliečių pasitikėjimą Europos modeliu“.
Tarp kitų klausimų yra sprendimai dėl darbuotojų pereinamuoju laikotarpiu: kai kurios „senosios“ ES šalys iš naujo spręs, ar jis ir toliau taikytinas laisvam darbuotojų iš naujausių ES šalių judėjimui reguliuoti. Susijusios šalys iki gegužės 1 d. privalo paskelbti, ar norėtų dar trejus metus kontroliuoti patekimą į savo darbo rinkas.
Darbo laiko direktyvos atžvilgiu Austrija jau pabrėžė, kad „stengsis baigti derybas“ 2006-aisiais, kurie paskelbti „Europos darbuotojų mobilumo metais“. Nemenkas dėmesys bus skiriamas ir klimato pokyčiams, kuriais ypač rūpintasi Jungtinės Karalystės pirmininkavimo metu.
Pirmininkavimas ES
Kiekviena ES šalis pirmininkauja Ministrų Tarybai šešis mėnesius rotacijos principu ir iš anksto nustatyta tvarka. Didelės ir mažos šalys dalyvauja lygiomis teisėmis. Austrija perims pirmininkavimą iš Jungtinės Karalystės, kurios kadencija truko nuo 2005 m. birželio iki gruodžio mėn. Po to – 2006 m. antrąjį pusmetį – pirmininkaus Suomija. Tuo tarpu Austrijai, jau pirmininkavusiai 1998 m. antrąjį pusmetį, šios pareigos dar sykį atiteks 2019 m. pirmąjį pusmetį.
20060103STO04010 Austrijos pirmininkavimas ES Tarybos tinklalapis Anksčiau pirmininkavusios šalys Ateityje pirmininkausiančios šalys Susitarimas dėl biudžeto Spaudos tarnybos straipsnis apie EP 2006 m. darbo programą
LT
1
PHOTO
20060103PHT04008.jpg
LT
2
LINK
http://www.eu2006.at/en/
LT
3
LINK
http://ue.eu.int/showPage.ASP?lang=en
LT
4
LINK
http://ue.eu.int/cms3_fo/showPage.asp?id=719&lang=en&mode=g
LT
5
LINK
http://ue.eu.int/cms3_fo/showPage.asp?id=242&lang=en&mode=g#order
LT
6
LINK
http://www.eu2005.gov.uk/Files/KFile/FinancialPerspectives_Proposal_19Dec.pdf
-//EP//TEXT IM-PRESS 20051216IPR03831 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
